আমিষ চলচ্চিত্ৰ আৰু ভক্ষণোন্মাদ যৌন বিকৃতি- উচ্চজিৎ দশগিৰি - সাহিত্য ডট অৰ্গ\n(১৮ বছৰৰ তলৰ বাবে নহয়, এয়া ডাঙৰৰ সহায় নোলোৱাকৈ নপঢ়িব৷ দীঘলীয়া হোৱা বাবে বিৰক্তিদায়ক হ’লে সেয়া লিখকৰ সীমাবদ্ধতা বুলি মানি লৈছোঁ)\n৯৮/- টকা প্ৰদান কৰি লেপটপত Moviesaints নামৰ ৱেবছাইটটোত “আমিষ“ নামৰ অসমীয়া বোলছবিখন চালোঁ আৰু তলত মোৰ সম্পূৰ্ণ সমালোচনা দাঙি ধৰিলোঁ৷ মই আমিষ নোচোৱাকৈ আমিষৰ কথা লিখি আছোঁ বুলি যি অভিযোগ উঠিছে সেয়া এতিয়া দূৰ হ’ল৷ মই আমিষৰ কাহিনী শুনি কৰা মূল মন্তব্যবোৰৰপৰা অলপো ফালৰি নাকাটোঁ৷ মই তলত বিভিন্ন তথ্য দিম৷ যিসকল সঁচা অৰ্থত অনুসন্ধিৎসু তেওঁলোকে তথ্য আৰু মোৰ বিশ্লেষণ চালিজাৰি চাব বুলি আশা ৰাখিলোঁ৷ মই কিছু দীঘলীয়াকৈ লিখিম৷\nপ্ৰথমতে কিছু ব্যক্তিগত কথা কৈ লওঁ৷ কোনো নঞৰ্থক বা বীভৎসতা বা অশান্তি-অসূয়া ভৰা গল্প, উপন্যাস, চলচ্চিত্ৰ, নাটক আদিয়ে মোক নঞৰ্থকভাৱে প্ৰভাবিত কৰাৰপৰা মই নিজকে মুক্ত কৰি ৰাখিব পাৰোঁ৷ অন্যকথাত মোৰ মনত এইবোৰৰপৰা বেয়া প্ৰতিক্ৰিয়া বা অন্তৰ্দন্দ্ব বা অস্থিৰতা নোসোমায়৷ শ্ব(Saw-2004), “কেনিবেল হ’ল’কাষ্ট“ৰ দৰে চৰম বীভৎস কিন্তু নিপুণ পাৰদৰ্শিতাৰে নিৰ্মিত চলচ্চিত্ৰ চায়ো মই নিৰ্বিকাৰ আছিলোঁ (আমি ছয়জনমানে “কেনিবেল হ’ল’কাষ্ট“ চিনেমাখন লগাই লোৱাৰ বিশমিনিটমানতে বাকীবিলাকে উঠি গৈছিল অতিশয় বিপৰ্য্যস্ত হৈ আৰু আমি মাত্ৰ দুজনে সেইখন চাই শেষ কৰিছিলোঁ৷ বীভৎসতা সহ্য কৰিব নোৱাৰা কোনেও যাতে সেইখন বা তেনে চিনেমা নাচায় সেয়া সকীয়াই দিলোঁ কাৰণ চাক্ষুষ বীভৎসতাই তেনেকুৱা দৃশ্য চাব নোৱাৰা যিকোনো বয়সৰ মানুহক মানসিকভাৱে বহু দূৰলৈ বিপৰ্য্যস্ত কৰিব পাৰে৷ বীভৎসতা মানে মই সাধাৰণ চিনেমাবোৰত দেখুওৱা গুলী মাৰি বা ঘপিয়াই সাধাৰণভাৱে মানুহ হত্যা কৰাক বুজোৱা নাই আৰু তাৰ ওপৰত মই ইয়াত বৰ্ণনা নকৰোঁ)৷ মোৰ কোনো ভূত-প্ৰেত, দেৱতা-ভগৱানৰ প্ৰতি ভয়-ভক্তি-বিশ্বাস একো নাই আৰু সেয়েহে কোনো হৰৰ চিনেমা চাই মই ভয় নাখাওঁ বা বিতত নহওঁ তথা সপোন-চপোন একো নেদেখোঁ৷ মই ১৮ বছৰ বয়সৰপৰা ঘিটমিটীয়া আন্ধাৰত গাঁৱলীয়া নিৰ্জন ৰাস্তাৰে নিজম নিশা ১২ বজাত চাইকেল চলাই আহি থাকি ভয় নাখাওঁ যদিহে অপৰাধী চোৰ-ডকাইতে নোলায়৷ মস্ত ধুমুহাত, যোৱা ত্ৰিশ বছৰে এতিয়ালৈকে সন্মুখীন হোৱা কোনো ভূমিকম্প আদিত মই বৰ বেছি বিতত নহওঁ, মাত্ৰ মূৰত একো ভাগি নপৰা স্থান বিচাৰি উলিৱাও৷ এইখিনি পঢ়ি যদি মোক কিছু পৰিমাণে খামীডাঠ আৰু উন্নাসিক ব্যক্তি যেন লাগিছে সেয়া মই হয়৷ পিছে কিন্তু এটা আছে, মই ঘৰত বহি থাকোঁতে (ঘৰৰ বাহিৰত নহয়) যদি মোৰ ভৰিত বা মোৰ ওচৰেৰে নিগনি, ইন্দুৰ বা চিকা এটা দৌৰি যায় মই একেজাপে চোফাত উঠোঁ বা দুৰলৈ যাওঁ আৰু সেই Rodent-টো নেখেদালৈকে অশান্তি লাগি থাকে৷ গোটেই ৰাতি টোপনি খতি কৰি এটা নিগনি জালত পেলাবলৈ চেষ্টা কৰি পাইছোঁ কাৰণ নিগনিটো কোঠাটোত দৌৰি থকালৈকে মোৰ টোপনি নাহে৷ গভীৰ পানীলৈ মই ভয় কৰোঁ কাৰণ মই সাতুৰিব নাজানো কিন্তু নাও বা জাহাজত উঠিবলৈ বা পুখুৰী, সাগৰ বা নদীৰ পানীত ডিঙিলৈকে গা ধুবলৈ ভয় নালাগে৷ যিকোনো আপোনজনৰ বা চিনাকি মানুহৰ অকাল মৃত্যুৱে বা স্বাভাবিক মৃত্যুৱেও মোক বাৰুকৈয়ে বিচলিত কৰে আৰু অতিশয় মনোকষ্ট পাওঁ (অকালমৃত্যু এতিয়ালৈকে কিছুবাৰ দেখিছোঁ আৰু প্ৰত্যেকবাৰেই প্ৰকাশ্য বা অপ্ৰকাশ্য বেদনাত বহুদিন কটাইছোঁ)৷ ভাল সম্পৰ্ক থকা যিকোনো ব্যক্তিৰ লগত (আনকি যদি ফে’চবুকৰো ভাল চিনাকি হয়) কিবা কথাত লাগি বা ভুল বুজাবুজি হৈ ব্যক্তিগত সম্পৰ্ক বেয়া হয়, মই খুব মনোকষ্ট পাওঁ আৰু সেয়া ভাললৈ ননালৈকে মই অন্তৰ্দন্দ্বত ভুগোঁ৷ কোনোবা আপোনজন বা সাধাৰণ চিনাকি বা হস্পিটেল আদিত যিকোনো ব্যক্তিয়ে শাৰীৰিক বা মানসিক পীড়াত ভোগা দেখিলে মোৰ মনত কষ্ট হয় আৰু শুশ্ৰূষা কৰি থাকিলেও যেন একো কৰি দিব পৰা নাই তেনে শূন্যতাত ভুগোঁ৷ ইয়াতকৈ বেছি নিজৰ মনোজগত ৰাজহুৱাভাৱে বিশ্লেষণ কৰিব খোজা নাই৷ এইখিনি কথা এইকাৰণেই ক’লোঁ যে শিল্পকৰ্মৰ অশান্তি, অসূয়া, বীভৎসতা, অন্ধবিশ্বাসৰ ভয়, প্ৰাকৃতিক দুৰ্য্যোগ ইত্যাদি একোতে বিতত নহওঁ অথচ মই ব্যক্তিগত মানৱ সম্পৰ্ক আৰু দৈহিক বাস্তৱৰ জীৱনত শাৰীৰিক বা মানসিক অশান্তিৰ ক্ষেত্ৰত অতি সংবেদনশীল৷\nআমিষৰ ৰিভিউ লিখিবলৈ বহি এই হালিচা লিখাৰ কাৰণ হ’ল আমিষ চাই মোৰ একো ওকালি অহাও নাই আৰু একো অন্তৰ্দন্দ্ব বা নুবুজা সাঁথৰ আদিও মনলৈ অহা নাই কিন্তু যিসকলে আমিষ চাই উঠি বিচলিত হোৱা বুলি লিখিছে বা মাংসখোৱাৰ প্ৰতি ঘৃণা অহা বুলি কৈছে, তেওঁলোকৰ প্ৰতি মই সহমৰ্মিতা দেখুৱাম আৰু যদি অজানিতে চোৱা কোনোবাৰ কালাচাৰেল শ্বক পাই চৰম মানসিক বিপৰ্য্যয় ঘটে তাতো আচৰিত নহওঁ৷\nতলত সমালোচনা পঢ়ক৷ মই চিনেমা এনেকৈয়ে চাওঁ৷\n(The film Aamis and Vorarephilia)\nআমিষ চাই উঠি মই আগতে দিয়া একো মন্তব্য উঠাই নলওঁ৷ প্ৰথম কথা হ’ল আমিষ এইটো শৈলীৰ এই বিশেষ বিষয়টোত খুব সম্ভৱ প্ৰথম ভাৰতীয় চিনেমা৷ অভিনয় যথেষ্ট ভাল, যদিও মোৰ চিনেমাৰ প্ৰযুক্তিগত দিশৰ কোনো পুথিগত জ্ঞান নাই কিন্তু চাই যি বুজি পাওঁ সেই অনুসৰি ক’ম যে যথেষ্ট উন্নত দৃশ্যগ্ৰহণ আৰু পৰিচালনা সুদক্ষ৷ আমিষৰ পৰিচালকে কথানদীৰ যোগেদি ইতিমধ্যে নিজৰ প্ৰশংসনীয় চিনেমা নিৰ্মাণ শৈলীৰ দৃষ্টান্ত দাঙি ধৰিছেই আৰু এইখনৰ যোগেদি তাক দৃঢ়ভাৱে প্ৰতিষ্ঠা কৰিছে৷ পৰিচালক আৰু চিত্ৰনাট্যকাৰ হিচাপে হাজৰিকা অতি উন্নত মাপৰ৷ অভিনয়ত সাগৰ সৌৰভৰ অভিনয় খুব ভাল হৈছে, মূল নাৰী চৰিত্ৰটোৰ অভিনয় (লিমা দাস) উৎকৃষ্ট হৈছে তথা সুমনৰ চৰিত্ৰটোও ভালকৈ ফুটাই তুলিছে অৱশ্যে অৰ্ঘ্য বৰুৱাই সংলাপ প্ৰক্ষেপণৰ বাবে আৰু অনুশীলন কৰা উচিত৷ বাকী সৰু-সৰু চৰিত্ৰবিলাকৰ অভিনয়তো একো জঠৰতা নাই৷ সংগীত উন্নত আৰু যথোপযুক্ত৷\nকিন্তু চিনেমা হিচাপে বাকী সকলো দিশত ঠিক থাকিও এইখন চিনেমাই সামগ্ৰিকভাৱে মোক নিৰাশ কৰিছে আৰু পৰিচালকলৰ মানৱীয় দায়বদ্ধতালৈ কিছুমান স্পষ্ট প্ৰশ্ন আছে আৰু তাৰ কাৰণ চিনেমাত দেখুওৱা নৰমাংসভক্ষণ নহয়৷\nহিন্দী হৰৰ চিনেমা “পুৰাণা মন্দিৰ“ক লৈ এটা পুৰণি কৌতুক আছে৷ চিনেমাখনৰ প্ৰথমাংশত দুশবছৰ আগতে “শাম্ৰী“ নামৰ পিশাচটোক জ্বলাই নামাৰি (যদিও জ্বলোৱাৰ প্ৰস্তাৱ আহিছিল) শিৰশ্ছেদ কৰা হৈছিল যাতে তাৰ পুনৰ উৎপত্তি নহয়৷ পিছে তাৰ পুনৰাৱিৰ্ভাব হয় ২০০ বছৰ পিছত আৰু চিনেমাৰ শেষাংশত সেই শাম্ৰীকে জ্বলাই মৰা হয় যাতে সি নিঃশেষ হৈ যায় আৰু সেয়াই হয়৷ পিছে পৰিচালক মহোদয়ে শাম্ৰীক ২০০ বছৰ আগতে জ্বলাব নিদিয়াৰ কাৰণটো কি হ’ল, হাস্যকৰ স্ববিৰোধ৷ বলীউদত (আনকি হলীউদতো) এনে স্ববিৰোধ পাব৷ কিন্তু আজিকালিৰ ভাল পৰিচালকে এইবোৰ তুলুঙা স্ববিৰোধ এৰাই চলে৷ গতিকে ভাস্কৰ হাজৰিকাই “আমিষ“ত এনেকুৱা স্ববিৰোধ কিয় দেখুৱাইছে৷ নায়িকা আৰু নায়ক বিশেষকৈ নায়িকা বিবাহৰ নৈতিকতাৰ প্ৰতি ইমানেই সচেতন যে বাৰে বাৰে অকলশৰে লগ পাই থাকিও বা অৱকাশ থাকিও তেওঁলোকে শাৰীৰিক সম্পৰ্ক নকৰে অথচ এইটো সম্পূৰ্ণ গম পোৱা যায় যে তেওঁলোক ইটোৰ প্ৰতি সিটো কামনাৰে আকৃষ্ট৷ বিবাহৰ নৈতিকতা মাত্ৰ সমাজে বান্ধি দিয়া নৈতিকতা আৰু লুকাই-চুৰকৈ সেয়া ভঙ্গ কৰাটো সামাজিকভাৱে অনৈতিক হ’লেও জৈৱিক দৃষ্টিত বা মানৱীয়তাৰ (মানুহক যদি কেৱল প্ৰাকৃতিক জীৱ বুলি লোৱা হয়) দৃষ্টিত সেয়া একো ডাঙৰ অপৰাধ নহয়৷ কিন্তু ইমান নৈতিক চৰিত্ৰ দুটাই বা এটাই স্বমাংসভক্ষণ বা সঙ্গীৰ দেহ ভক্ষণ কৰিবলৈ যাওঁতে বা পিছত অইন কাৰোবাক হত্যা কৰিবলৈ যাওঁতে নিজৰ নৈতিকতাই তেওঁলোকক কিয় ৰোধ কৰিব নোৱাৰিলে৷ চিনেমাখন চাই উঠি নৰমাংসভক্ষণ দেখি বেয়া পোৱা মানুহবোৰে একো উত্তৰ নাপাই পৰিচালক আৰু কাহিনীৰ নিকৃষ্টতাক গালি পাৰিছে৷ আনকি চিনেমা হিচাপে ’আমিষ’ খুব ভাল পোৱা মানুহেও এই প্ৰশ্নৰ একো উত্তৰ নাপাই নান্দনিকভাৱে বীভৎস নৰভক্ষণৰ সূত্ৰ এটা দিছে আৰু কৈছে এয়া চাগে প্ৰতীকধৰ্মিতা আৰু ৰূপক, বেচেৰাহঁতক নৈতিকাতই বাধা দিয়া কাৰণে শাৰিৰিক মিলন কৰিবলৈ নাপাইহে এই অভিনৱ উপায় উলিয়াইছে৷ পিছে মোৰ প্ৰশ্ন হ’ল কোনখন আধুনিক মানৱ সমাজে স্বভক্ষণৰ অনুমোদন দিয়ে৷ নৈতিকতাৰ ধাক্কা কিয় লগা নাই চৰিত্ৰ দুটাৰ গাত৷ কোনোবা আধুনিক মানুহ সামাজিক দিশত ইমান নৈতিক হৈ মানৱীয় দিশত ইমান অনৈতিক হ’ব পাৰেনে? পৰিচালকে দৰ্শকক উত্তৰ নিদিলে আৰু প্ৰথমবাৰৰবাবে এনে চিনেমা চোৱা দৰ্শকৰ মাজত হাহাকাৰ, শ্বক লাগি বেয়া পোৱাই গালি দিছে আৰু শ্বকটোত আচৰিত হোৱাসকলে একো উত্তৰ নাপাই চিনেমাৰ নান্দনিকতাত আশ্ৰয় লৈছে৷ তাৰে মাজতে পৰিচালকে মৰা গুগলীত ধৰাশায়ী হৈ কিছুমানে ইয়াত প্লেট’নিক প্ৰেম বিচাৰি আছে, বিচৰায়ে নহয় অপূৰ্ব, ধনাত্মকভাৱে অতুলনীয় প্ৰেম আৰু মিলন বিচাৰি পাইছে৷ বেছিভাগ দৰ্শকৰে সেই অজ্ঞতা স্বাভাৱিক আৰু সেইকাৰণে মই পৰিচালকৰ সমগ্ৰ সাধাৰণ দৰ্শকৰ প্ৰতি মানৱীয় দায়বদ্ধতাক আৰু চিনেমাখনত বিষয়টোৰ সততা নেদেখুওৱাৰ ইচ্ছাকৃত প্ৰচেষ্টাক (কোনো অসমীয়া দৰ্শক, ভাৰতীয় দৰ্শক আদি বুলি নহয় পিছে) লৈ প্ৰশ্ন কৰিছোঁ৷ আশাকৰোঁ পৰিচালকে নিজৰ পিছৰ চিনেমাত এই দিশটো আওকাণ নকৰে৷ যদিহে কোনোবাই ভাবিছে যে মানুহৰ মানু্হৰ প্ৰতি একো দায়বদ্ধতা নাই তেন্তে এই পৃথিৱীত অইন একো দিশতো আমি দায়বদ্ধ নহয়৷\nবাৰু এতিয়া আহোঁ চিনেমাৰ স্ববিৰোধলৈ৷ কিয় নৈতিকতা মানি চলা নায়ক-নায়িকাৰ এই অধঃপতন৷ অধঃপতন তেতিয়া ঘটে যেতিয়া জৈৱিক তাড়নাই নৈতিকতাক গ্ৰাস কৰে আৰু তাড়নাটো শক্তিশালীভাৱে অন্তৰ্নিহিত হৈ থাকে৷ গতিকে কি এই তাড়নাৰ নাম৷\nতাৰে আগতে আমাৰ পৰিচালকে সাক্ষাৎকাৰত মৰা এটা গুগলীৰ কথা কওঁ৷ গুগলী ক্ৰিকেটখেলত স্পিনাৰে দিয়া এটা বল যিটো ওলোটাফালে স্পিন কৰে৷ বহু বেটাৰু এই বলত আউট হয়৷ আমাৰ পৰিচালকে কৈ দিলে যে তেওঁ ’আমিষ’ নিৰ্মাণ কৰোঁতে জাপানীজ (ফৰাছী যুটীয়া প্ৰযোজনাৰ) ছবি In the Realm of Senses-ৰ দ্বাৰা কিছু প্ৰভাবিত হৈছে৷ আমাৰ সাংবাদিক বা কিছু পৰিমাণে সচেতন দৰ্শকো এই গুগলীত আউট৷ In the Realm of Senses-ৰ মূল বিষয় হৈছে “শ্বাসৰোধোন্মাদ যৌন বিকৃতি“ (asphyxiophilia)৷ এতিয়া আমি জানিব লাগিব যে যৌনোন্মাদ বিকৃতি বা পাৰাফিলিয়া (paraphilia) মানে কি? পাৰাফিলিয়া হ’ল বিভিন্ন অস্বাভাবিক যৌন আগ্ৰহ য’ত বেছিভাগেই হয় নিজৰ বাবে বা অইন কাৰোবাৰ বাবে বিপজ্জনক হৈ পৰে বা হ’ব পাৰে আৰু বেছিভাগ ক্ষেত্ৰতে বিভিন্ন অপৰাধ আনকি হত্যাৰো জন্ম দিব পাৰে৷ এতিয়া বহুলভাৱে পৰিচিত পেডোফিলিয়া (শিশুৰ প্ৰতি যৌনোন্মাদ) হ’ল তেনে এক প্ৰকাৰৰ পাৰাফিলিয়া৷ এতিয়ালৈকে ৫০০ৰো বেছি ধৰণৰ পাৰাফিলিয়াক চিহ্নিত কৰা হৈছে তাৰ ভিতৰত পেডোফিলিয়া আৰু “প্ৰদৰ্শনোন্মাদ যৌন বিকৃতি“ (exhibitionism, নিবিচৰাকৈ অন্যক নিজৰ জননাঙ্গ প্ৰদৰ্শন) আদিৰ পৰিমাণ বেছি৷ পাৰাফিলিয়া নাৰী আৰু পুৰুষ উভয়ৰে থাকিব পাৰে আৰু একাধিক পাৰাফিলিয়াৰ অৱস্থিতি একেজন ব্যক্তিৰ দেহত থাকিব পাৰে৷\nIn the Realm of Senses-ৰ মূল বিষয় “শ্বাসৰোধোন্মাদ যৌন বিকৃতি“ও (asphyxiophilia) হ’ল এক ধৰণৰ পাৰাফিলিয়া৷ ইয়াত মগজুলৈ অক্সিজেন যোৱাত বাধা দি মানুহে যৌনক্ৰিয়া কৰে৷ এইখন চিনেমাত তেনে এক কাৰণত আৰু ঈৰ্ষাৰ বশৱৰ্তী হৈ নায়িকাই নায়কৰ শ্বাসৰোধ কৰি যৌনক্ৰিয়াৰ সময়ত হত্যা কৰে আৰু পিছত নায়কৰ যৌনাংগ কাটি নিজৰ লগত কেইবাদিনলৈ ৰাখি থয়৷ আৰু এই ভয়ঙ্কৰ ঘটনাটো কোনো কাল্পনিক ঘটনা নহয়, বৰঞ্চ চাদা আবে (Sada Abe) নামৰ জাপানীজ মহিলাগৰাকীৰ জীৱনৰ বাস্তৱ কাহিনী৷ পিছে আমাৰ আমিষৰ পৰিচালকে এইখন চিনেমাৰ লগত সাদৃশ্য থকা বুলি কৈ ৰাইজক আভুৱা ভাৰিছে৷ আমিষত পাৰাফিলিয়া আছে কিন্তু সেয়া asphyxiophilia নহয়৷ In the Realm of Senses-ত নায়িকাই নায়কৰ যৌনাংগ প্ৰেমিকক হেৰুৱাই কাটি ৰাখে মানে মাংস কাটে, বচ সেইখিনিয়ে আমিষৰ লগত মিল আৰু বিষয়বস্তুৰ বাকী মিল নাই৷ কিন্তু এইটো গুগলী এইকাৰণে মৰা হৈছিল যাতে তাত ধৰাশায়ী হৈ সচেতন দৰ্শকেও আন কোনো চিনেমাৰ লগত সাদৃশ্যৰ মাপ ল’বলৈ নাযায়৷ কিবা কাৰণত আমিষৰ পৰিচালকে/পৰিকল্পনা দলে অৰিজিনেলিটীৰ বাহ বাহ বুটলিবলৈ এয়া কৰা যেন লাগিল৷\nকিন্তু সাধাৰণ দৰ্শকে উত্তৰ নোপোৱা এক বিৰল কিন্তু মনোৰোগবিজ্ঞানত জ্ঞাত পাৰাফিলিয়া আমিষত দেখুওৱা হৈছে আৰু সেয়া হৈছে “ভক্ষণোন্মাদ যৌন বিকৃতি“ বা Vorarephilia. এই বিকৃতিত নিজৰ যৌন সঙ্গীক খোৱা আৰু নিজকে যৌন সঙ্গীৰ দ্বাৰা ভক্ষণ কৰোৱাৰ তীব্ৰ কামনা জাগে৷\nআৰু এই বিষয়বস্তটোৰ কাৰণে আৰু তাক উপস্থাপনৰ মূল কৌশলটো শুনিয়ে মই আমিষক ২০১৬ চনৰ ফৰাছী হৰৰ-ড্ৰামা, RAW-ৰ চতুৰ আৰু শীতল অনুকৰণ (clever and cute/calm)বুলি কৈছোঁ৷ কেইগৰাকীমান RAW আৰু আমিষ দুয়োখন চোৱা দৰ্শকে সেয়া নহয় বুলি কৈছে আৰু দুই এজনে মোৰ এয়া অমূলক অভিযোগ বুলিও ভাবিছে৷\nতলত মোৰ বিশ্লেষণৰ কাৰণবোৰ দিছোঁ –\n১) RAW-ৰ মূল বিষয় হৈছে মাংসখোৱাৰ প্ৰতি তীব্ৰ তাড়নাৰ অন্তত দৰ্শকৰ সন্মুখত নায়িকা (জাষ্টিন) আৰু নায়িকাৰ ভনীয়েকৰ (এলেক্সিয়া) দেহত Vorarephilia বা চমুকৈ Vore-r উন্মোচন৷ RAW-ৰ এটা দৃশ্যত জাষ্টিনে এলেক্সিয়াক খঙত প্ৰথমতে আক্ৰমণ কৰে আৰু তাৰ পিছত লাহে লাহে দুয়োজনীয়ে ইজনীয়ে সিজনীৰ গাল, বাহু আদিত কামুৰি যৌন সুখানুভূতিৰ ফালে ঢাল খোৱা দেখুওৱা হৈছে৷ আমিষতো নায়িকা নিৰ্মালীৰ মাংসখোৱাৰ প্ৰতি তীব্ৰ তাড়নাৰ অন্তত নিৰ্মালী আৰু নায়ক সুমনৰ দেহত Vore-ৰ উন্মোচন৷ সঙ্গীৰ মাংস খোৱাৰ পিছত বা খোৱা/খুওৱাৰ ভাবটো আহিলেই নিৰ্মালী আৰু সুমনক কামনাত জৰ্জড়িত হোৱা দেখুওৱা হৈছে৷ এইদৰে জীৱ-জন্তুৰ মাংসখোৱাৰ তীব্ৰতাই সঙ্গীৰ মাংস খোৱালৈ সলনি হৈ হঠাৎ Vore-ৰ উন্মোচন হোৱা থীম প্ৰথম RAW-তে দেখুৱা হৈছিল ২০১৬ চনত৷ সেই থীমটোকে একেই ধৰণে আমিষত দেখুৱা হৈছে ২০১৯ চনত৷ মানে থীমটোৰ মূলটো সম্পূৰ্ণ RAW-ৰপৰা ধাৰ কৰা৷ মাত্ৰ দবাখেলৰ সুচতুৰ খেলুৱৈৰ দৰে পৰিচালকে ফৰাছীখনত থকা কেঁচা মাংস খোৱা/খুওৱা ৰক্তৰঞ্জিত পদ্ধতিৰ ঠাইত ৰান্ধি খুওৱা/খোৱাৰ এঙ্গলটো সুমুৱাই দিছে৷ তাৰ মূল কাৰণেই আছিল মোৰ বোধেৰে U/A চাৰ্টিফিকেট পোৱা আৰু নান্দনিকভাৱে বীভৎসতাখিনিক দেখাত কোমল কৰা৷ ভাৰতত তেওঁ জীৱ-জন্তুৰ কেঁচা মাংস আৰু বিশেষকৈ মানুহে সঙ্গীক কামুৰি খোৱা তেজেৰে লুতুৰি-পুতুৰি হোৱা দৃশ্য দেখুৱালে A চাৰ্টিফিকেটহে পালেহেঁতেন আৰু এতিয়া নান্দনিক বুলি বাহ বাহ দিয়া দৰ্শকৰো কিছুৱে নাক-মুখ কোঁচালেহেঁতেন, সেয়া আমাৰ পৰিচালকে বিচৰা নাছিল৷ (এইখিনিতে কৈ থওঁ যে Vore-ৰ থীমত মানে সঙ্গীক ভক্ষণকৰাৰ তীব্ৰ যৌন বাসনাক লৈ Trouble Every Day নামেৰে ২০০১ চনৰ আৰু এখন বিশিষ্ট ফৰাছী চিনেমা আছে৷ কিন্তু তাত প্ৰীডেটৰে নিজৰ যৌনসঙ্গী বিচাৰি থকাৰ কাহিনী আৰু এটাৰ পিছত এটা সঙ্গীক যৌনসংগমৰ সময়ত কামুৰি খাব খুজি হত্যা কৰা কাহিনী আছে৷ কিন্তু সেইখনত অন্যান্য জীৱ-জন্তুৰ মাংস খোৱাৰ তীব্ৰ বাসনাৰ শেষত অতৰ্কিতে Vore-ৰ উন্মোচন হোৱা নাই৷ )\nঅন্যান্য জীৱ-জন্তুৰ মাংস খাই খাই শেষত প্ৰীডেটৰ সঙ্গীৰ মাংস প্ৰথমবাৰ খোৱাৰ পিছতেই নৰমাংস ভক্ষণৰ তীব্ৰ বাসনা উৎপন্ন হৈ শেষত অতৰ্কিতে Vore-ৰ উন্মোচন হৈছে RAW আৰু আমিষ দুয়োখনতে৷\n২)চিনেমাৰ আৰম্ভণিত RAW-ৰ তেতিয়ালৈকে নিৰামিষ নায়িকা জাষ্টিন প্ৰথমবাৰ শহাপহুৰ কেঁচা কিডনী খাই অসুস্থ হয় আৰু সেয়া জোৰ কৰি খুৱাইছিল জাষ্টিনৰ বায়েক এলিক্সিয়াই যি ইয়াত প্ৰকৃত প্ৰিডেটৰ আৰু জাষ্টিন তাইৰ ভিক্টিম৷ আমাৰ নিপুণভাৱে অনুপ্ৰাণিত আমিষৰ পৰিচালকে আৰম্ভণিতে নায়ক সুমনৰ নিৰামিষ বন্ধুৰ প্ৰথমবাৰ মাংস খাই এলাৰ্জি হোৱা দেখুৱায় আৰু তেনেকৈয়ে সুমনে চিকিৎসক নায়িকা নীৰ্মালিক লগ পায় আৰু প্ৰীডেটৰ সুমনে ভিক্টিম নীৰ্মালিক প্ৰথম কিহৰ মাংস আগবঢ়ায়, সেই একেই শহাপহুৰ মাংস অৱশ্যে কেঁচাই নহয় ৰান্ধি৷ বাহ কি চাতুৰ্য্য, তাৰ পিছত আমাৰ সুমনৰ ভেজিটেৰিয়ান বন্ধুৰ চিনেমাত আন একো কাম নাই৷ আমিষৰ পৰিচালকে প্ৰেক্ষাপটটো বদলাই দিলে চতুৰতাৰে৷ কিন্তু ভেজেটেৰিয়ানৰ প্ৰথমবাৰ মাংস খাই এলাৰ্জী/অসুস্থতা, সেইটো অজুহাতত দৰ্শকৰ বাবে প্ৰীডেটৰ আৰু ভিক্টিমৰ প্ৰথম এনকাউণ্টাৰ আৰু শহাপহুৰ মাংস এই মূল উপাদানকেইটা আৰম্ভণিতে একেই থাকিল৷ আমাৰ পাকঘৰত আলু-বিলাহীৰ পিটিকাও কৰিব পাৰি নাইবা ধনীয়া আৰু পিয়াজ অকণমান পেলাই দি আঞ্জা ৰান্ধিবও পাৰি, পিছে মূল আলু আৰু বিলাহী বুলি গম পোৱা যায়েই আৰু৷ আমিষৰ পৰিচালকে RAW-ৰ উপাদানকেইটা লৈ তাকেই কৰিলে৷ মাত্ৰ তাৰ কেঁচা মাংস, তেজ আদিবোৰ নোহোৱা কৰি ৰোমাণ্টিক কুকিং সুমুৱাই দিলে যাতে দৰ্শকে ঘূণাক্ষৰেও RAW-ৰ ফালে চাবলৈ নাযায়৷\n৩) এতিয়া প্ৰশ্ন উঠিব পাৰে RAW-ত নায়িকা/ভিক্টিম জাষ্টিনৰ যৌনসঙ্গী হিচাপে এড্ৰিয়েনকহে দেখুৱাইছে আৰু এড্ৰিয়েনৰ তেনে কোনো যৌন বিকৃতি দেখুওৱা নাই৷ এইখিনিতে আমি জানিব লাগিব যে আগৰ কাহিনী এটা নতুনকৈ কওঁতে কেনেকৈ নতুনকৈ কোৱাজনে চৰিত্ৰৰ সংকোচন বা সম্প্ৰসাৰণ কৰে৷ কিন্তু তাৰ মানে মূলটোৰ অস্তিত্বক নমনাকৈ থাকিব নোৱাৰি৷ RAW-ৰ আচল প্ৰীডেটৰ হ’ল জাষ্টিনৰ বায়েক এলিক্সিয়া (যিটো পিছলৈ আমি গম পাওঁ) আৰু এলিক্সিয়াই জাষ্টিনৰ মাংসস্পৃহাত অৱদান যোগাইছে আৰু নিমাখিত সঙ্গী এড্ৰিয়েনে ইতিমধ্যে মাংসৰ সোৱাদ পাই লোভী হৈ উঠা জাষ্টিনক তাইৰ অনুৰোধত নিৰল ঠাইলৈ (গেচ ষ্টেচন) মাংস খুৱাবলৈ নিয়ে৷\nএতিয়া আমি যদি এলিক্সিয়াৰ চৰিত্ৰটো এড্ৰিয়েন চৰিত্ৰটোত সমাহিত কৰি মাত্ৰ এটা চৰিত্ৰ কৰি দিওঁ আৰু দুয়োটা চৰিত্ৰৰ কাম একেজনেক কৰিবলৈ দিওঁ তেতিয়া আমিষৰ প্ৰীডেটৰ সুমনৰ জন্ম হয়৷ প্ৰীডেটৰ ৰূপী সুমনে ভিক্টিম নীৰ্মালিক মাংসৰ সোৱাদত পেলায় আৰু সেই সুমনেই নিমাখিত হৈ নিৰল বা exotic ঠাইলৈ নীৰ্মালিক তেওঁৰ অনুৰোধত বিভিন্ন আমিষ আহাৰ খুৱাবলৈ লৈয়ো যায়৷\n৪) RAW-ত মূল নায়িকা/ভিক্টিম জাষ্টিনে যি প্ৰথমবাৰৰবাবে প্ৰীডেটৰ এলিক্সিয়াৰ মাংসৰ সোৱাদ পায় তাৰ পিছত আৰু বেলেগ মাংসৰ নাম নোলোৱা হয়, কেৱল নৰমাংস লগা হয়৷\nআমিষ-ত নায়িকা/ভিক্টিম নীৰ্মালিয়ে যি প্ৰথমবাৰৰবাবে প্ৰীডেটৰ সুমনৰ মাংসৰ সোৱাদ পায় তাৰ পিছত আৰু বেলেগ মাংসৰ নাম নোলোৱা হয়, কেৱল নৰমাংস লগা হয়৷\n৫) RAW-ত ঘটনাক্ৰমে নায়িকা/ভিক্টিম জাষ্টিনে প্ৰীডেটৰ এলিক্সিয়াৰ গাৰপৰা কাটি যোৱা আঙুলি খাই প্ৰথমবাৰৰবাবে নৰমাংসৰ(সঙ্গীৰ মাংস) সোৱাদ পায়৷\nআমিষ-ত নায়িকা/ভিক্টিম নীৰ্মালিয়ে প্ৰীডেটৰ সুমনৰ গাৰপৰা কাটি দিয়া মাংস খাই প্ৰথমবাৰৰবাবে নৰমাংসৰ(সঙ্গীৰ মাংস) সোৱাদ পায়৷ আনকি সুমনে আঙুলি কাটি খুৱাবও বিচাৰিছিল৷\n৬) RAW-ত প্ৰীডেটৰ এলিক্সিয়াই নিচাসক্ত ভিক্টিম জাষ্টিনক মৰ্গলৈ লৈ যায় য’ত জাষ্টিনে মৃতদেহৰ হাতখন খাব খোজে কিন্তু এলিক্সিয়াই বাধা দিয়ে৷ ইয়াত এটা ৰূপক আছে৷ এলিক্সিয়াৰ স্পৃহা আছিল আচলতে জাষ্টিনে তাইকহে খাওক, কিন্তু জাষ্টিনে মৃতদেহৰ মাংস খোৱাটো মনেপ্ৰাণে বিচৰা নাছিল৷ পিছৰ দৃশ্যত য’ত জাষ্টিনৰ এই প্ৰবৃত্তি ভিডিঅ’ত ধৰা পৰে আৰু জাষ্টিনে এলিক্সিয়াক আক্ৰমণ কৰে কিন্তু শেষত দুয়ো দুয়োকে কামুৰি খাই লাহে লাহে সন্তুষ্টি পাবলৈ ধৰে সি এয়া স্পষ্ট কৰে৷ ইয়াতে আমি মন কৰিবলগীয়া কথাটো হ’ল যদিও অন্য উপায় নহ’লে নৰমাংস খায় কিন্তু Vore-ত আক্ৰান্তই আচলতে যৌনসঙ্গীহকে খাবলৈ বিচাৰে৷\nআমাৰ আমিষতো অকণমান বেলেগকৈ নিৰ্মালীয়ে সুমনক মৰ্গৰপৰা খাবলৈ মৃতদেহৰ হাত-ভৰি কাটি আনিবলৈ লৈ যায়৷ ইয়াতো সেই ৰূপকটো দেখা দিয়ে৷ যদিও শেষত সুমন মান্তি হয় সি বাৰে বাৰে নীৰ্মালিয়ে তাক খোৱাটোহে বিচাৰিছিল৷ সিয়ো মৃতদেহৰ মাংস খাবলৈ বাধা দিবয়ে খুজিছিল৷\n৭) RAW-ত জাষ্টিনে সঙ্গী এড্ৰিয়েনক যৌনক্ৰিয়াৰ সময়ত কামুৰিব বিচাৰে কিন্তু কাৰুণ্যৰ বশৱৰ্তী হৈ নিজকে দমন কৰে৷ তাই সঙ্গীক আঘাত দিলে যে কষ্ট পাব সেয়া ভাবে৷\nআমিষত নিৰ্মালীয়ে যদিও সুমনৰ মাংসৰ প্ৰতি কামনা জৰ্জড়িত হৈ থাকে তথাপি কাৰুণ্যৰে কয়, “মই তোমাক কষ্ট দিব নিবিচাৰোঁ৷“\n৮) RAW -ত প্ৰীডেটৰ এলিক্সিয়াই নিৰল ঠাইত দুৰ্ঘটনা ঘটাই দুজন মানুহ মাৰে যাতে খাব পাৰে, লগত জাষ্টিনকো লৈ যায়৷\nআমিষতো প্ৰীডেটৰ সুমনে খাবৰ বাবে নিৰল ঠাইত ৰিস্কাৱালা এজনক মাৰে৷ তাৰ পিছত ধৰা পৰে৷ এইখিনি সময়ত নিজৰ ভিতৰৰ নিমাখিত সুমনক প্ৰীডেটৰ সুমনে সম্পূৰ্ণৰূপে মাৰি পেলায় আৰু প্ৰীডেটৰ সুমন অৱধাৰিতভাৱে ধৰা পৰে৷\nRAW-তো নিমাখিত এড্ৰিয়েনক প্ৰীডেটৰ এলিক্সিয়াই মাৰি পেলায় আৰু তাৰ পিছতে অৱধাৰিতভাৱে ধৰা পৰে৷ আমিষত মাত্ৰ এটা হত্যাকাণ্ড দেখুওৱা হৈছে, আৰু সুমনৰ ভিতৰৰ নিমাখিত জনৰ মৃত্যুটো ইম্প্লিচিট৷ RAW-ত দুটা হত্যাকাণ্ড দেখুওৱা হৈছে৷ ইয়াত এলিক্সিয়াৰ জাষ্টিনৰ একমাত্ৰ সংগী হ’বলৈ থকা ঈৰ্ষাটো ইম্প্লিচিট৷ কিন্তু দুয়োখন চিনেমায়ে Vorarephilia থকা এজন প্ৰীডেটৰে নিজৰ বাবে এগৰাকী সন্মতিপ্ৰাপ্ত ভিক্টিম (willing) বিচাৰিছে একেটা উপায়েৰে অৰ্থাৎ মাংস খুৱাই৷ RAW-ত এলিক্সিয়াই জাষ্টিনক প্ৰস্তুত কৰে আৰু আমিষত সুমনে নিৰ্মালীক প্ৰস্তুত কৰে৷ দুয়োখনতে প্ৰীডেটৰৰ প্ৰতি ভিক্টিমৰ কাৰুণ্য প্ৰকাশ পাইছে৷ জাষ্টিনে এলিক্সিয়াই এড্ৰিয়েনক মৰা সত্ত্বেও এলিক্সিয়াক প্ৰথমতে মাৰিবলৈ ওলায়ো শেষত চেনেহ দেখুৱায়৷ ঠিক তেনেকৈ নিৰ্মালীয়ে সুমন হত্যাকাৰী হৈ পৰা সত্ত্বেও সুমনৰ প্ৰতি প্ৰগাঢ় চেনেহ দেখুৱায়৷ আনহাতে দুয়োখনতে প্ৰীডেটৰে ভিক্টিমক হেৰুৱাৰ ভয় বিদ্যমান আৰু সেয়েহে নিজৰদ্বাৰা বা নিজকে ভক্ষণ কৰোৱাত বাদে অন্য বিপদৰ পৰা ৰক্ষণাবেক্ষণ দিবও বিচাৰে৷ মন কৰিবলগীয়া যে দুয়োখন চিনেমাত নৰমাংস খোৱাত বাদে বাকী অপৰাধ যেনে হত্যা কেৱল প্ৰীডেটৰেহে কৰে তাৰ কাৰণ হ’ল যাতে ভিক্টিম আইনৰ দ্বাৰা স্বীকৃত গুৰুতৰ অপৰাধী হৈ নপৰে যদিও তেনে নোহোৱাটো ইমপ্ৰেক্টিকেল আৰু মিছা আশা৷\n৯) RAW-ত মুখ্য পটভূমি এখন পশু চিকিৎসা মহাবিদ্যালয়, তাৰ কাৰণ হ’ল বনৰীয়া বা ঘৰচীয়া সকলো জীৱ-জন্তুৰ বিষয়ে জ্ঞান আৰু সেইবোৰৰ সুলভ উপস্থিতি এখন পশু চিকিৎসা মহাবিদ্যালয়তহে সম্ভৱ৷\nকিন্তু RAW-ৰ পশু চিকিৎসা মহাবিদ্যালয়ৰ পটভূমিটো আমাৰ আমিষৰ পৰিচালকে পোনপটীয়াকৈ নল’লে৷ কাৰণ তেনেকৈয়ে ল’লে মানুহে RAW-ৰ লগত প্ৰায় একে বুলি ক’বলৈ ডাঙৰ সুবিধা পালেহেঁতেন আৰু অসমৰ পশু চিকিৎসা মহাবিদ্যালয়ৰ ছাত্ৰ-ছাত্ৰীয়ে হা্হাকাৰ লগোৱাৰ সম্ভাৱনা আছিল৷ গতিকে প্ৰচুৰ মেধাযুক্ত পৰিচালকে বিশ্ববিদ্যালয় কৰি দিলে কিন্তু বনৰীয়া-ঘৰচীয়া জন্তুৰ মাংস পোৱাটো বিশ্বাসযোগ্যভাৱে দেখুৱাবলৈ “মীট ক্লাব“টো সৃষ্টি কৰি দিলে৷ পিছে ভেটেৰনাৰী উপাদানটোৰে ইলিয়াছৰ চৰিত্ৰটো যোগ দিলে৷\nএতিয়া আমিষৰ মূল বিষয়-বস্তুৰ RAW-ৰ লগত সম্পূৰ্ণ মিল (অন্যান্য জীৱ-জন্তুৰ মাংস খাই খাই শেষত প্ৰিডেটৰ সঙ্গীৰ মাংস প্ৰথমবাৰ খোৱাৰ পিছতেই নৰমাংস ভক্ষণৰ তীব্ৰ বাসনা উৎপন্ন হৈ শেষত অতৰ্কিতে Vore-ৰ উন্মোচন হৈছে RAW আৰু আমিষ দুয়োখনতে) আৰু মই সংকোচন, সংযোজনৰ সহায়ত দেখুৱা আওপকীয়া চৰিত্ৰগত আৰু পৰিসৰৰ মিলবোৰ যদি কোনোবাই কাকতালীয় বুলি ভাবে তেন্তে তেওঁলোকে কাউৰী আৰু তাল একোৱে চিনি নাপায় আৰু চতুৰ এডাপ্তেশ্যনৰ অ-আ-ক-খ একো বুজি নাপায়৷ The Telegraph-ত প্ৰিয়ঙ্কা ৰয় আৰু বিশিষ্ট বলীউদ চিত্ৰ সমালোচক সুভাষ কে ঝাই RAW-ৰ লগত আমিষৰ মিল আঙুলিয়াই দিছে কিন্তু বিস্তৃতভাৱে লিখা নাই৷ তেওঁলোকৰ বাধ্যবাধকতা থাকিব পাৰে, কিন্তু সাধাৰণ দৰ্শক হিচাপে মোৰ তেনে কোনো বাধ্য-বাধকতা নাই৷\nআমিষৰ পৰিচালকলৈ কেইটামান মুকলি প্ৰশ্ন:\n১) কাহিনীৰ মূল থীমটো আৰু আওপকীয়াকৈ প্লট, চৰিত্ৰ সকলোবোৰ আপুনি RAW-ৰপৰা লৈছে৷ অন্য কেইখনমান চিনেমাৰ দ্বাৰাও সামান্য অনুপ্ৰাণিত হৈছে৷ কিন্তু দৰ্শকক গুগলী দি কেৱল In the REalms of sense-ৰ নাম লৈছে যাৰ প্ৰভাৱ প্ৰায় সামান্য৷ আপোনাৰ এই দিফ্লেক্সনৰ কৌশল কিয়? থীমৰ অৰিজিনেলিটীৰ মিছা হেঁপাহ এটা নাজাগিলেও আপোনাৰ চিনেমাখন আপোনাৰ হৈ থাকিলহেঁতেন কাৰণ পৰিচালক হিচাপে আপুনি যথেষ্ট প্ৰতিভাবান৷ এয়া আপোনাৰ নিজা মগজুৰ উদ্ভৎ চিন্তা নহয়, সেয়া মানি ল’লেও চিনেমাখনৰ একো হানি নহ’লহেঁতেন৷ আপুনি হয়তো আইনীভাৱে নফচিব, সেয়া RAW-ৰ টীমে চিনেমাখন চাই কি কয় বা? অৱশ্যে আপুনি হয়তো RAWখন অসমীয়াত নিৰ্মাণ কৰিবলৈ তেওঁলোকৰপৰা অগতীয়া অনুমতি লৈ থ’বও পাৰে, মাত্ৰ ৰাইজক জনোৱা নাই৷ সেইটো কথাত মোৰ বৰ বেছি আপত্তি নাই৷ কিন্তু আপুনি নিজে কাহিনীটো মৌলিকভাৱে ভাবি উলিওৱা বুলি নিজৰ লগতে আনকো আভুৱা ভাৰি নাথাকিব৷ আগতে বলীউদৰ ভাল পৰিচালকেও সেইবোৰ কৰিছিল৷ কিন্তু এতিয়া তথ্যৰ যুগত বলীউডৰ ভাল পৰিচালকে সেইবোৰ কৰিবলৈ এৰিছে আৰু স্বত্ব্ব লৈহে কাহিনীৰ ভাৰতীয় ৰূপত নিৰ্মাণ কৰিবলৈ লৈছে যেনে শেহতীয়া “অন্ধাধুন“ ছবিখন যিখন এখন চুটি বিদেশী ছবিৰ Adaptation৷ আপুনি এইবোৰ কথা বুজি পায়ে বাৰু সেয়া মই জানো৷\n২) এইখন চিনেমা সম্পূৰ্ণৰূপে মানসিক যৌন বিকৃতি VoRarEPHilia আৰু তাৰ অন্য এক ফৰ্ম Macrophilia-ৰ ওপৰত নিৰ্মিত৷ আপুনি দৰ্শকৰ প্ৰতি দায়বদ্ধ হৈ সেই কথাটো চিনেমাখনত উল্লেখ কৰিব লাগিছিল৷ বিভিন্ন পাৰাফিলিয়াৰ প্ৰতি গৰিষ্ঠ সংখ্যক শিক্ষিত, অল্পশিক্ষিত দৰ্শকৰ স্বাভাবিক অজ্ঞতাৰ সুযোগ লৈ তেওঁলোকক সততাৰে চিনেমাৰ বিষয়-বস্তুটো দাঙি নধৰিলে৷ আৰু এয়া আপুনি অজানিতে কৰা নাই৷ জানি-শুনি বেছিভাগ দৰ্শককে শ্বক দি সেই শ্বক ভেল্যুৰে চিনেমাখনৰ মাৰ্কেটিং আপোনাৰ লক্ষ্য আছিল৷ কিন্তু দৰ্শকক মানসিক যৌন বিকৃতিৰ প্ৰতি আপুনি সঁচা অৰ্থত সজাগ কৰিব পাৰিলেহেঁতেন৷ সেয়া কেনেকৈ কৰিব লাগে মই আপোনাক শিকোৱাৰ প্ৰয়োজন নাই৷ চিনেমাত নায়ক-নায়িকা আতক হোৱাৰ পিছত চিনেমাৰ শেষ দৃশ্যত কোনোবা মনোৰোগ বিশেষজ্ঞৰ হতুৱাই সংলাপত এই বিৰল VorarePhilia (লগতে Macrophilia) যে এক প্ৰকাৰৰ মানসিক যৌন বিকৃতি আৰু এয়া বিপজ্জনক আপুনি কোৱাব পাৰিলেহেঁতেন৷ নতুবা শেষত স্ক্ৰীণত VorarePhilia/ Macrophilia সম্পৰ্কে শুদ্ধ তথ্যখিনি লিখি দেখুৱাব পাৰিলেহেঁতেন৷ আজিকালিৰ বাস্তৱ কাহিনীৰ ওপৰত ভিত্তি কৰি কৰা চিনেমাৰ শেষত সেয়া কৈ দিয়া হয়৷ তেতিয়া আপোনাক গালি পৰা দৰ্শকেও গালি নাপাৰিলেহেঁতেন আৰু ভাল পোৱা দৰ্শকসকলো ভয়ঙ্কৰ শ্বকৰপৰা মুক্তি পালেহেঁতেন৷\n৩) কিন্তু সেয়া নকৰি আপুনি দৰ্শকক এইখন প্লেট’নিক প্ৰেম বুলি সেইফালে ঢাল খুওৱাৰ চেষ্টা কৰিছে৷ সুমনৰ হতুৱাই নিমাখিতভাৱে PLatonic Love গুগল চাৰ্ছ কৰোৱাইছে আৰু মানসিক যৌন বিকৃতি সম্পৰ্কে বৰ বেছি অধ্যয়ন নকৰা আবেগিক দৰ্শকৰ এচামে ইয়াত প্লেটোনিক প্ৰেম বিচাৰি উলিয়াই, মেটাফ’ৰৰ ভৰত হামকুৰি খাই পৰিছে৷ পৰিচালক ডাঙৰীয়া, আমিষ আপুনি সম্পূৰ্ণ বাস্তৱ কিন্তু বিৰল মানসিক যৌন বিকৃতিৰ চিনেমা, সেয়া আপুনি ভালকৈ জানে৷ ইয়াত প্লেট’নিক প্ৰেমৰ ইচ্ছাকৃত দিফ্লেক্সন এটা দি দৰ্শকক বিভ্ৰান্ত কৰাৰ ৰাস্তা আপুনি কিয় বাচি ল’লে৷ এইখন চিনেমাত প্লেট’নিক প্ৰেম বিচৰাটো স্বপ্ৰতাৰণা আৰু পলায়নবাদিতাৰ নামান্তৰহে মাথোঁন৷ আৰু ইয়াতে মই আপোনাৰ মানুহৰ প্ৰতি দায়বদ্ধতাক লৈ প্ৰশ্ন তুলিছোঁ৷\n৪) কাৰণ বেছিভাগ দৰ্শকেই ইয়াক অবাস্তৱ কাহিনী আৰু নান্দনিকভাৱে দেখুওৱা বীভৎসতা বুলি ভাবিয়ে সান্ত্বনা লভিছে৷ কিন্তু আপুনিও জানে, ময়ো জানো এয়া বিৰল কাহিনী কিন্তু অবাস্তৱ নহয়৷ আৰু সেইকাৰণে আপুনি ৰাইজক এইখন ছবিৰে এনেকুৱা বিৰল মানসিক যৌন বিকৃতি সম্পৰ্কে সজাগ কৰিব পাৰিলেহেঁতেন৷ কাৰণ এইখন চিনেমা চাই ৯৯% দৰ্শকৰ (ভাল পোৱা বা বেয়া পোৱা) একো সুদূৰপ্ৰসাৰী সমস্যা নহয়৷ কিন্তু ক’ৰবাত যদি সুপ্তভাবে এই বিকৃতি থকা এগৰাকী মানুহেও এইখন চিনেমা চায় আৰু ইয়াক বিকৃতি বুলি গম নাপায়, তেন্তে আপোনাৰ নায়ক-নায়িকাৰ দৰে তাড়নাত ভয়ঙ্কৰ কাণ্ড ঘটাব পাৰে৷ আনকি আপুনি সুমনক লৈ দেখুওৱা সপোনৰ দৃশ্যটোৰো বাস্তৱ ভিত্তি আছে অৱশ্যে সেইটো raw-ত নাই, সেয়াও কোনো মেটাফ’ৰ নহয় বা আপুনি নিজে সেইটো সৃষ্টি কৰা নাই৷ সেয়াও VORARephilia-ৰ অন্য এক ফৰ্ম Macrophilia (মানে মূলতঃ মহিলা এগৰাকীৰ দ্বাৰা এজন পুৰুষৰ গোটে গোটে তাইৰ পেটলৈ সমোৱাৰ SOFT vORE ফেণ্টাছী যিটো প্ৰেক্টিকেল নহয় আৰু তেওঁলোকো শেষত HARD vORE-ৰ প্ৰৱণতাত সোমায়৷ ইণ্টাৰনেটত সেই সম্পৰ্কে ২০১৫ চন মানৰপৰা ভিডিও ফেণ্টাছী ওলাইছে)৷ এই VORARephilia বা Macrophilia থকা কিন্তু অন্য সকলো ফালৰপৰা জ্ঞান থকা মানুহৰ স্বাভাবিকতে জীৱনটো অকলশৰীয়া যেন লাগে, হতাশাত ভোগে কাৰণ তেওঁলোকৰ তীব্ৰ আকাংক্ষাটো যে ইমপ্ৰেক্টিকেল তেওঁলোকে বুজি পায় আৰু সেয়া আমিষ আৰু raw-ত দুয়োখনতে দাঙি ধৰা হৈছে৷ কিন্তু raw-ত পৰিচালকে শেষত জাষ্টিনৰ দেউতাকৰ মুখেৰে জাষ্টিনক কোৱায় যে যেনেকৈ সিহঁতৰ মাকে এইটো কামনা লৈও জীয়াই থাকিবলৈ শিকিছে, সিহঁতেও পাৰিব লাগিব৷ ইয়াতে চাইক’ল’জিকেল কাউন্সিলিঙৰ বিষয়টোক raw-ত ইংগিতধৰ্মিতাৰে দেখুৱাইছে৷ আমিষত আপুনি যদিও ইলিয়াছৰ মুখত এবাৰ চাইকাট্ৰিষ্টৰ কথা উলিয়ায় কিন্তু বিকৃতিটোৰ বাস্তৱতা সম্পৰ্কে দৰ্শকক আন্ধাৰত ৰাখি দিলে৷ সেয়া চিনেমাখনৰ গুৰুতৰ ভুল৷\n৫) আমিষৰ পৰিচালক মহোদয়, এয়া আপুনি ভালকৈ জানে এই বিৰল পাৰাফিলিয়াৰ বাস্তৱ কাহিনী আৰু ভিত্তি আছে৷ Armin Miewes আৰু Bernd Jürgen Armando Brande -ৰ জাৰ্মানীৰ ভয়ঙ্কৰ বাস্তৱ কাহিনীটো সৌ ২০০২ চনৰ৷ ভক্ষণোন্মাদ যৌনক্ৰিয়াৰবাবে সন্মতিপ্ৰাপ্ত ভিক্টিম বিচাৰি ইণ্টাৰেনটৰ কৃষ্ণজালত (DARK WEb) বিজ্ঞাপন দি (DARK WEb বোৰৰ কথা ইয়াত নিলিখোঁ বাৰু) প্ৰীডেটৰ Armin Miewes-এ বিচাৰি পায় সন্মতিপ্ৰাপ্ত ভিক্টিম, Bernd Jürgen Armando Brande-ক৷ তাৰ পিছৰ কাহিনী আপোনাৰ চিনেমাতকৈও ভয়ঙ্কৰ৷ দুয়ো লগ হৈ ভিক্টিমৰ যৌনাঙ্গ কাটি একেলগে খায় আৰু খাই থাকোঁতেই ভিক্টিমৰ মৃত্যু আৰু ঈশ্বৰক প্ৰাৰ্থনা কৰি কৰি প্ৰীডেটৰে ভিক্টিমক কচাইৰ দৰে কাটে৷ আদালতত প্ৰীডেটৰ Armin Miewes-এ কয় যে এয়া দুয়োজনে যৌনতৃপ্তিৰবাবে কৰিছিল৷ সেই সম্পৰ্কীয় আদালতৰ ৰায়দানত সৱিশেষ আপুনি চাগৈ ইতিমধ্যে পঢ়িছেই৷ Cannibal (2006) আৰু Feed (2006) আদি চিনেমা সেই বাস্তৱ কাহিনীটোক লৈয়ে যে নিৰ্মিত আপুনিটো জানেই৷ তেনেহ’লে কিহৰ স্বাৰ্থত বিকৃতি এটাক প্লেট’নিকৰ খিচৰি ৰান্ধি দৰ্শকক বিভ্ৰান্ত কৰিছে৷ বিকৃতিক বিকৃতি বুলি কওক৷ নহ’লে কোনোবা এজন বিৰল Issei Sagawa-ৰ সুপ্ত বাসনা অজানিতে জাগ্ৰত হ’ব পাৰে৷ ১৯৮১ চনত ফ্ৰান্সত ঘটা এই বিৰল বাস্তৱ পৈশাচিক ঘটনাটোও আপুনি জানেই নিশ্চয়৷ সেই যে নিজৰ সহপাঠী অসন্মতিপ্ৰাপ্ত ভিক্টিম, Renée Hartevelt-ক কবিতা শিকাবলৈ মাতি আনি হত্যা কৰি খাবলৈ লৈছিল৷ তাৰ পিছত আইনীমতে পাগল বুলি Issei Sagawa-ক শাস্তি নিদি কাউন্সিলিং কৰা হৈছিল৷ কাৰণ এই ধৰণৰ যৌন বিকৃতি থকা মানুহবোৰ অন্য ক্ষেত্ৰত একেবাৰে নৰ্মেল, কিন্তু সেই কাৰ্য্যটোত নৈতিকতা, হিতাহিত জ্ঞান নোহোৱা হৈ কৰে৷\nJeffrey Dahmer নামৰ চিৰিয়েল প্ৰীডেটৰজনে ১৯৯১ চনলৈকে ১৭জন মানুহক হত্যা কৰিছিল আৰু তাৰ পিছ\n← তৃতীয় আৰু চতুৰ্থ খণ্ড: আম্ৰপালী: বৰ্ণিল দস্তাবেজৰ স্বৰ্ণীল লিপি — পৰী পাৰবীন\nমিছামাছৰ মলাইকাৰী— কঙ্কণা মহন্ত →\nকুংফু পাণ্ডা- বিকাশ দত্ত\n২০১২ৰ বলীউডৰ বর্ষসফল নায়িকা : এটি আলোচনা (নীলিম অনুৰাগ)


টাইম (আলোচনী) - অসমীয়া ৱিকিপিডিয়া\nযুক্তৰাষ্ট্ৰৰ পৰা প্ৰকাশিত পত্ৰিকা\nটাইম (ইংৰাজী: Time; অৰ্থ: সময়) হৈছে এখন আমেৰিকান সাপ্তাহিক সংবাদ আলোচনী আৰু সংবাদ ৱেবছাইট। টাইমৰ মুখ্য কাৰ্যালয় নিউয়ৰ্ক চিটিত অৱস্থিত। ১৯২৩ চনৰ ৩ মাৰ্চত টাইম পোনপ্ৰথমবাৰৰ বাবে প্ৰকাশিত হৈছিল। প্ৰভাৱশালী সহ-প্ৰতিষ্ঠাতা হেনৰি লুছে বহুকেইটা বছৰলৈকে টাইমৰ কাৰ্যভাৰ চলাই আছিল। টাইমৰ এটা ইয়ৰোপীয়ান সংস্কৰণো আছে যাৰ নাম হৈছে টাইম ইউৰোপ (Time Europe,পূৰ্বতে Time Atlantic হিচাপে পৰিচিত)। লণ্ডনৰ পৰা প্ৰকাশিত হোৱা টাইম ইউৰোপে মধ্য প্ৰাচ্য, আফ্ৰিকাৰ লগতে ২০০৩ চনৰ পৰা লেটিন আমেৰিকাকো সামৰি লয়। টাইমৰ এছিয়ান সংস্কৰণটোক টাইম এছিয়া (Time Asia) বুলি কোৱা হয়। ইয়াৰ কাৰ্যালয় অৱস্থিত হংকংত। দক্ষিণ প্ৰশান্ত মহাসাগৰীয় সংস্কৰণটোৱে অষ্ট্ৰেলিয়া, নিউজিলেণ্ড, আৰু প্ৰশান্ত মহাসাগৰীয় দ্বীপসমূহক সামৰি লয়। ইয়াৰ কাৰ্যালয়টো চিডনিত অৱস্থিত।\nমাৰ্চ 3, 1923; 99 years ago (1923-03-03)\nটাইম আইএনচি.(১৯২৩–১৯৯০; ২০১৪–২০১৮)\nটাইম আমেৰিকা যুক্তৰাষ্ট্ৰ,এলএলচি.মাৰ্ক বেনিঅ'ফ আৰু লায়েন বেনিঅ'ফ (২০১৮–বৰ্তমান)\nটাইম আলোচনীৰ প্ৰথমটো সংখ্যা, ৩ মাৰ্চ ১৯২৩ চনৰ। বেটুপাতত আমেৰিকা যুক্তৰাষ্ট্ৰীয় সদনৰ অধ্যক্ষ জোচেফ জি. কেনন\nব্ৰিটন হেডেন আৰু হেনৰি লুচৰ দ্বাৰা পোনপ্ৰথমে টাইম আলোচনী নিউয়ৰ্ক মহানগৰৰ পৰা প্ৰকাশিত হৈছিল। এইখনেই আছিল আমেৰিকা যুক্তৰাষ্ট্ৰৰ প্ৰথমখন সাপ্তাহিক সংবাদ-আলোচনী। ব্ৰিটন আৰু হেনৰিয়ে ইয়াৰ আগতে "য়ালে ডেইলি নিউজ"ত যথাক্ৰমে অধ্যক্ষ আৰু পৰিচালন সম্পাদক হিচাপে কাম কৰিছিল। তেওঁলোকে পোনপ্ৰথমে আলোচনীখনৰ নাম "ফেক্টছ্" (Facts) দিয়াৰ কথা ভাবিছিল। তেওঁলোকে সংবাদবোৰ সংক্ষিপ্তভাৱে প্ৰকাশ কৰাটোত জোৰ দিছিল যাতে ব্যস্ত মানুহ এজনেও এঘণ্টাৰ ভিতৰতে আলোচনীখন পঢ়িব পাৰে। অৱশ্যে তেওঁলোকে নামটো পাছত "টাইম"লৈ সলনি কৰে আৰু শ্ল'গান হিচাপে ব্যৱহাৰ কৰে "Take Time – It's Brief" শীৰ্ষক বাক্যশাৰী।\nটাইম আলোচনীয়ে কেইবাদশকজুৰি তেওঁলোকৰ বেটুপাতত কেৱল কোনো এগৰাকী ব্যক্তিকহে স্থান দি আহিছে। শেহতীয়াকৈ টাইমে আৰম্ভ কৰা People of the year সংখ্যাবোৰে পাঠকৰ মাজত জনপ্ৰিয়তা অৰ্জন কৰিবলৈ সক্ষম হৈছে য'ত বাৰাক অ'বামা, ষ্টীভ জব্‌চৰ দৰে খ্যাতিমান ব্যক্তিয়ে স্থানলাভ কৰিছে। ১৯২৩ চনৰ৩ মাৰ্চত টাইমৰ সৰ্বপ্ৰথম সংখ্যাটোৰ বেটুপাতত স্থান লাভ কৰিছিল আমেৰিকাৰ সংসদৰ অধ্যক্ষ জোচেফ গাৰ্ণি কেননে। ১৯২৯ চনত টাইমৰ সহ-প্ৰতিষ্ঠাতা ব্ৰিটন হেডেনৰ মৃত্যু হয় আৰু হেনৰি লুচ "টাইম"ৰ সৰ্বেসৰ্বা হৈ পৰে। হেনৰি লুচক বিংশ শতিকাৰ সংবাদ মাধ্যমৰ এগৰাকী গুৰুত্বপূৰ্ণ ব্যক্তি বুলি জনা যায়।\n১৯৮৯ চনত টাইম আলোচনী আৰু ৱাৰ্ণাৰ কমিউনিকেশ্বনচৰ একাকীকৰণ হয়, আৰু "টাইম" আলোচনী "টাইম ৱাৰ্ণাৰ"ৰ এটা অংশ হৈ পৰে। ২০১৪ চনত টাইম ৱাৰ্ণাৰে টাইম আলোচনীক পৃথক কৰি এক সুকীয়া ৰাজহুৱা কোম্পানী হিচাপে গঢ় দিয়ে।\n২০০৭ চনত টাইম আলোচনীয়ে সোমবৰীয়া প্ৰকাশন/বিতৰণৰ পৰম্পৰাৰ পৰিৱৰ্তন কৰে। তাৰ পৰিৱৰ্তে আলোচনীবোৰ শুকুৰবাৰে বজাৰৰ বাবে পঠিওৱা হয় আৰু শনিবাৰে গৈ গ্ৰাহকৰ হাতত পৰাৰ ব্যৱস্থা কৰা হয়।\n২০১৩ চনৰ জানুৱাৰী মাহত টাইমে তেওঁলোকৰ আলোচনী বিভাগৰ বাবে প্ৰথমগৰাকী মহিলা মুখ্য সম্পাদকৰ নাম ঘোষণা কৰে। যাৰ নাম আছিল মাৰ্থা নেলছন। ২০১৩ চনৰ ছেপ্টেম্বৰ মাহত নেন্সি গিবছ্ হৈ পৰে টাইম আলোচনীৰ প্ৰথমগৰাকী মহিলা পৰিচালন সম্পাদক।\n২০১৭ চনৰ নৱেম্বৰ মাহত মেৰেডিথ কৰ্পোৰেচনে টাইম আইএনচি.ক ক্ৰয় কৰাৰ কথা ঘোষণা কৰে। ২০১৮ চনৰ ছেপ্টেম্বৰত মেৰেডিথে ঘোষণা কৰে যে তেওঁলোকে টাইমক মাৰ্ক বেনিঅ'ফ আৰু তেওঁৰ পত্নী লায়েন বেনিঅ'ফৰ হাততে অৰ্পণ কৰিব। ক্ৰয়মূল্য নিৰ্ধাৰণ হ'ল ১৯০ মিলিয়ন ডলাৰ। ছেলছফৰ্ছ ডট কমৰ অধ্যক্ষ আৰু সহ-কাৰ্যবাহী বিষয়া বেনিঅ'ফ যদিও টাইম আলোচনীয়ে সেই কোম্পানীৰ লগত ব্যৱধান বৰ্তাই ৰাখিব আৰু আলোচনীৰ প্ৰাত্যহিক পৰিচালনাত বেনিঅ'ফে হস্তক্ষেপ নকৰিব।\n↑ "Consumer Magazines". Alliance for Audited Media. http://abcas3.auditedmedia.com/ecirc/magtitlesearch.asp। আহৰণ কৰা হৈছে: October 6, 2016.\n↑ "Time Asia (Hong Kong) Limited - Buying Office, Service Company, Distributor from Hong Kong | HKTDC". www.hktdc.com. https://www.hktdc.com/sourcing/hk_company_directory.htm?companyid=1X0A9RSZ। আহৰণ কৰা হৈছে: 2020-01-14.\n↑ "Time Canada to close". Mastheadonline.com. December 10, 2008. http://www.mastheadonline.com/news/2008/20081210942.shtml। আহৰণ কৰা হৈছে: September 6, 2011.\n↑ "Instant History: Review of First Issue with Cover". Brycezabel.com. March 3, 1923. http://www.brycezabel.com/instanthistory/2006/03/time_magazine_f.html। আহৰণ কৰা হৈছে: January 26, 2014.\n↑ 9.0 9.1 Haughney, Christine (September 17, 2013). "Time Magazine Names Its First Female Managing Editor". The New York Times. https://www.nytimes.com/2013/09/18/business/media/time-magazine-names-its-first-female-managing-editor.html?_r=0.\n↑ Ember, Sydney; Ross, Andrew (November 26, 2017). "Time Inc. Sells Itself to Meredith Corp., Backed by Koch Brothers". The New York Times. https://www.nytimes.com/2017/11/26/business/dealbook/time-inc-meredith-corporation-koch-brothers.html। আহৰণ কৰা হৈছে: November 27, 2017.\n"https://as.wikipedia.org/w/index.php?title=টাইম_(আলোচনী)&oldid=224717"ৰ পৰা অনা হৈছে\nশেষ সম্পাদনা কৰা হৈছে2May 2020 তাৰিখে 04:48 বজাত\nএই পৃষ্ঠাখন ০২ মে’, ২০২০ তাৰিখে ১০:১৮ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=59134।


Last updated Oct 21, 2020 3,721\nদ্য ষ্টেটমেন্ট : ক’ৰ’ণা মহামাৰীৰ বাবে নিৰ্দিষ্ট সময়ত এই চিজনৰ ইণ্ডিয়ান প্ৰিমিয়াৰ লীগ অনুষ্ঠিত নহ’ল৷ কিন্তু কিছু পলমকৈ হ’লেও UAEত চলিত বৰ্ষৰ ড্ৰীম১১ আই পি এল চলি আছে৷ যোৱা দেওবাৰৰ এখন মেচত কলকাতা নাইট ৰাইডাৰ্ছ মুখামুখি হৈছিল চানৰাইজাৰ্ছ হায়দৰাবাদৰ বিপক্ষে৷ টচত জিকি হায়দৰাবাদৰ অধিনায়ক ডেভিদ ৱাৰ্ণাৰে ফিল্ডিং কৰাৰ সিদ্ধান্ত গ্ৰহণ কৰিলে৷ খেল আৰম্ভ হোৱাৰ লগে লগে খেল পৰিচালনা কৰা অন-ফিল্ড আম্পায়াৰ এগৰাকীয়েহে সকলোৰে দৃষ্টি আকৰ্ষণ কৰিলে৷ দীঘল চুলিৰে গ্ৰাউণ্ডত প্ৰৱেশ কৰা আম্পায়াৰগৰাকীক মহিলা আম্পায়াৰ বুলি ভাবি বহু ক্ৰিকেটপ্ৰেমীয়ে টুইটো কৰিলে-\nকিন্তু তেওঁ কোনো মহিলা আম্পায়াৰ নহয়৷ দীঘল চুলিৰে ব্যতিক্ৰম ষ্টাইলত আম্পায়াৰিঙৰ দায়িত্ব পালন কৰা সেই আম্পায়াৰগৰাকীৰ নাম পশ্চিম পাঠক৷ ১৯৭৬ চনৰ ১৭ নৱেম্বৰত জন্মগ্ৰহণ কৰা পশ্চিম পাঠকে এতিয়ালৈ আঠখন আই পি এল মেচত আম্পায়াৰিঙ কৰিছে৷ পূৰ্বে, তেওঁৰ চুলি দীঘল নাছিল বাবে বিশেষ চৰ্চালৈ অহা নাছিল৷ মুম্বাইৰ বাসিন্দা পশ্চিম পাঠকে ২০০৯ চনৰ পৰাই ক্ৰিকেট মেচত আম্পায়াৰিঙ কৰি আহিছে৷\n২০১৫ চনত এখন মেচত আম্পায়াৰিঙ কৰাৰ মুহূৰ্তত হেলমেট পৰিধান কৰিও চৰ্চালৈ আহিছিল পশ্চিম পাঠক৷\nIPLIPL2020Long Haired UmpirePaschim Pathakthe statementtwitter\nমোদীজীয়ে ভাষণ দিয়াতকৈ ইমেইল পঠিয়াব পাৰিলেহেঁতেন: মোদীৰ সম্বোধনক লৈ টুইটাৰত প্ৰতিক্ৰিয়া\nডিয়াগো মাৰাডোনা-‘Goal of the Century’ৰ ভিডিঅ’ চাওঁক\nসপ্তমবাৰলৈ মুখ্যমন্ত্ৰী হোৱা নীতিশ কুমাৰ এগৰাকী অভিযন্তা, কোন মন্ত্ৰী কিমান শিক্ষিত?\nমুম্বাই এয়াৰপোৰ্টত কিয় জেৰাৰ সন্মুখীন হ’ল ক্ৰিকেটাৰ ক্ৰুণাল পাণ্ডেয়া?\n‘৮ বছৰত এটাও ট্ৰফী নাই, অধিনায়ক পদ এৰি নিদিয়ে কিয়?’ বিৰাট কোহলীক কটাক্ষ…


মানসিকতা – অন্তহীন দিগন্ত\nমানসিক আৰু বৌদ্ধিক ভাৱে উন্নত সকলো লোকেই যিকোনো সিদ্ধান্ত লোৱাৰ আগতে অলপ হ’লেও যুক্তিৰ ভিত্তিত বিচাৰ বিবেচনা কৰি চায়৷ কিন্তু যোৱা কেইবছৰমানৰ পৰা যুক্তিত আউল লগা দেখিবলৈ পোৱা গৈছে। কিহৰ ভিত্তিত কাক সমৰ্থন কৰিম? কিহৰ ভিত্তিত কোনটো পন্থা অৱলম্বন কৰিম? মই অন্তঃকৰণেৰে বিশ্বাস কৰো যে মানুহ উদাৰ হব লাগে। মানুহৰ দৃষ্টিভঙ্গী বিশ্বমুখী হব লাগে। নিজকে … Continue reading কিহৰ ভিত্তিত কি আৰু কেনেদৰে ? →\nbritul sharma\tডায়েৰীৰ পাতৰ পৰা (From the pages of my diary)\tLeaveacomment January 5, 2019 December 27, 20180Minutes\n(৮ নবেম্বৰ ২০১৪ তাৰিখে "দৈনিক গণ অধিকাৰ" কাকতত প্ৰকাশিত মোৰ এটা লিখনি ইয়াত পুনঃপ্ৰকাশ কৰিলো। লগতে কাকতত প্ৰকাশিত প্ৰবন্ধটিও ছবি আকাৰে আপলোদ কৰিলো। আশাকৰো পাঠক সমাজে আদৰি লব।) মানসিকতা শব্দটোৰ সাংবিধানিক অৰ্থ হʼল, “কেতবোৰ বস্তু ভাল বা বেয়া পোৱাৰ প্ৰৱণতাৰে সৈতে চিন্তাৰ স্বাভাৱিক ধৰণ”। মানসিকতা হʼল ব্যক্তিত্বৰ এটা অংশ, আমাৰ চিন্তন প্ৰক্ৰিয়াৰ পৰিচায়ক। … Continue reading মানসিকতাৰ বিষয়ে →\nbritul sharma\tপ্ৰকাশিত লিখনি (Published writings)\tLeaveacomment February 7, 20150Minutes


ওৱানপ্লাছ7Price in India, Full Specs - 19th January 2021 | Digit\nCurrent Best Price of ওৱানপ্লাছ7is ₹ 29999\nওৱানপ্লাছ7Specifications\nম'ডেল : OnePlus 7\nৰঙসমূহ : Mirror Gray, Red\nপ্ৰডাক্টৰ নাম : OnePlus 7\nওৱানপ্লাছ7Brief Description\nওৱানপ্লাছ7Smartphone প্ৰতি ইঞ্চি 402 -ৰ এটা পিক্সেল ঘনত্বত 1080 X 2340 পিক্সেল ৰিজ’লিউশ্বনৰ সৈতে 6.41 -ইঞ্চি Optic AMOLED -ৰ সৈতে আহে৷ ফোনটো 2.84 Octa ক’ৰ প্ৰচেশ্বৰৰ দ্বাৰা সক্ষমিত আৰু ইয়াত 6GB ৰেম আছে৷ ওৱানপ্লাছ7Android 9.0 OS-ত চলে৷\nওৱানপ্লাছ7Smartphone May 2019 -ত মুকলি কৰা হৈছে৷\nফোনটো Qualcomm Snapdragon 855 প্ৰচেশ্বৰৰ দ্বাৰা সক্ষমিত৷\nওৱানপ্লাছ7-ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,Bluetooth,\nওৱানপ্লাছ7-ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording\nওৱানপ্লাছ7Price in India updated on 23rd May 2019\nওৱানপ্লাছ7Price In India Starts From Rs. 29950 The best price of ওৱানপ্লাছ7is Rs. 29950 in Tatacliq, which is 0% less than the cost of ওৱানপ্লাছ7in Amazon Rs.29999.This Mobile Phones is expected to be available in 64GB,128GB,256GB variant(s).\nTatacliq Oneplus7128 ₹ 29,950\nTatacliq OnePlus7256 GB ₹ 30,999


Free petrol, diesel: বিনামূলীয়াকৈ ৫০ লিটাৰ ইন্ধন কেনেকৈ পাব? জানক এই বিশেষ অফাৰৰ সবিশেষ– News18 assam\nFree petrol, diesel: বিনামূলীয়াকৈ ৫০ লিটাৰ ইন্ধন কেনেকৈ পাব? জানক এই বিশেষ অফাৰৰ সবিশেষ\nযি সময়ত ইন্ধনৰ মূল্য হ্ৰাসৰ কোনো সম্ভাৱনা দেখা যোৱ নাই, তেনে সময়ত এইচ.ডি.এফ.চি.য়ে ইণ্ডিয়ান অইল ক্ৰেডিট কাৰ্ডৰ দ্বাৰা আগবঢ়াইছে এক সুবিধা য’ত বিনামূলীয়াকৈ ৫০ লিটাৰলৈকে ইন্ধন লাভ কৰিব পাৰে।\nনিত্য ব্যৱহাৰ্য্য সামগ্ৰীৰ লগতে পেট্ৰল তথা ডিজেলৰ বৰ্ধিত মুল্য বৃদ্ধিৰ ফলত যথেষ্ট প্ৰভাতিত হৈছে সাধাৰণ লোকসকল। ইন্ধনৰ বৰ্ধিত মূল্যবৃদ্ধি বৰ্তমান সময়ত দেশৰ সকলো লোকৰ বাবে এক গুৰুত্বপূৰ্ণ চিন্তাৰ বিষয় হৈ পৰিছে। দেশৰ বিভিন্ন প্ৰান্তন ইন্ধনৰ মূল্যই ১০০ৰ ঘৰ অতিক্ৰম কৰা দেখা গৈছে। মুঠৰ ওপৰত পেট্ৰ'ল-ডিজেল বৰ্তমান ব্যয়বহুল সামগ্ৰী হিচাপে পৰিগণিত হৈছে।\nএইচ.ডি.এফ.চি. আই.অ'.চি.এল. কাৰ্ড ব্যৱহাৰ কৰি ইণ্ডিয়ান অইল আউটলেটত তেল ভৰোৱাৰ লগতে বিল পৰিশোধ, গ্ৰ’চাৰি নাইবা অন্যান্য অত্যাৱশ্যকীয় সামগ্ৰীৰ মূল্য পৰিশোধ কৰিলে প্ৰতিটো ৰিফিলৰ ওপৰত ইন্ধন পইণ্ট আগবঢ়ায়। ইয়াৰ ফলত এই কাৰ্ড ব্যৱহাৰকৰ্তাসকলে প্ৰতি বছৰে প্ৰায় ৫০ লিটাৰলৈকে বিনামূলীয়া ইন্ধন উপাৰ্জন কৰিব পাৰে।\nএই কাৰ্ড ব্যৱহাৰ কৰ্তাই কাৰ্ড ব্যৱহাৰ কৰি খৰচ কৰা মুঠ ব্যয়ৰ ৫ শতাংশ উপাৰ্জন কৰিব পাৰে। প্ৰথম ছয় মাহৰ বাবে প্ৰতি মাহে সৰ্বাধিক ২৫০ টা ফুয়েল পইণ্টলৈকে থাকিব, ইয়াৰ পিছত পৰৱৰ্তী ছয় মাহৰ বাবে প্ৰতি মাহে সৰ্বাধিক ১৫০ টা ফিউল পইণ্ট থাকিব।\nকাৰ্ড ব্যৱহাৰ কৰ্তা এজনে গ্ৰ’চাৰি শ্বপিং বা বিল পৰিশোধৰ ক্ষেত্ৰত ৫ শতাংশ ফিউল পইণ্ট অৰ্জন কৰিব পাৰিব। প্ৰতিটো বিভাগত প্ৰতিটো মাহত সৰ্বাধিক ১০০ ফিউল পইণ্টলৈকে আহৰণ কৰিবলৈ সক্ষম হ’ব। অৱশ্যে, ইয়াৰ বাৱে খৰচৰ নুন্যতম পৰিমাণ প্ৰতিটো ট্ৰাঞ্জেকছনত ১৫০ টকা হ’ব লাগিব। ইয়াৰ লগতে প্ৰতিটো ষ্টেটমেণ্ট চাইকলত, কাৰ্ড ব্যৱহাৰকৰ্তাই ১ শতাংশকৈ ফিউল চাৰচাৰ্জ ৱেইভাৰ লাভ কৰিব।\nএইচ.ডি.এফ.চি. আই.অ'.চি.এল. কাৰ্ড লাভ কৰাটো অতিকৈ সহজ। ২১ৰ পৰা ৬০ বছৰ বয়সলৈকে সকলো ব্যক্তিয়ে এই কাৰ্ড ল’ব পাৰে। চেলফ এমপ্লইড লোকসকলৰ বাবে এই সীমা সৰ্বোচ্চ ৬৫ বছৰ। চেলাৰিড এমপ্লয়সকলৰ নূন্যতম মাহিলি আয় প্ৰতিমাহে ১২,০০০ টকা হ’ব লাগিব আৰু চেলফ এমপ্লইড সকলৰ কাৰণে প্ৰতি বছৰে ২ লাখ টকা হোৱাটো প্ৰয়োজনীয়। ৫০০ টকাৰ লগতে প্ৰয়োজনীয় কৰ বহন কৰি এই কাৰ্ড লাভ কৰিব পাৰিব। অৱশ্যে, কাৰ্ডৰ গৰাকীয়ে প্ৰতি বছৰে ৫০,০০০ টকাতকৈ অধিক ব্যয় নকৰিলে ৰিনিউৱেল চাৰ্জ লোৱা হ’ব।\nএইচ.ডি.এফ.চি. বেংকৰ শাখাত অফলাইন আৱেদন কৰাৰ লগতে এইচ.ডি.এফ.চি. বেংকৰ ৱেবছাইটত অনলাইন যোগে আৱেদন কৰিব এই কাৰ্ড লাভ কৰিব পাৰে।\nFirst published: February 23, 2021, 11:37 IST


নীহাৰিকাৰ “চিনাকী চহৰত আজি মোৰ নিৰৱতাৰ কিৰীলি” - Hourly Times\nনীহাৰিকাৰ “চিনাকী চহৰত আজি মোৰ নিৰৱতাৰ কিৰীলি”\nOctober 17, 20190003yrs 74\nমোৰ চহৰত আজি\nতেওঁৰ দুভৰি যে আজি\nস্তব্ধ হৈ ৰৈ গল;\nস্তব্ধ হৈ ৰল আজি তেওঁৰ বাহিৰ সেই মধুৰ সুৰ।\nঅন্ধকাৰত ডুবি নিসংগতাক সাৱতা মোৰ চহৰ আজি সেয়ে\nহাই এলাৰ্ট জাৰী কৰিলে তেওঁ\nপ্ৰস্তাৱ দিলে নিৰৱে আতৰি অহাৰ !\nতেওঁ বোলে প্ৰতিশ্ৰুতি দিব নোৱাৰে আজীৱন লগত থকাৰ\nনোৱাৰে বোলে তেওঁ\nতেওঁৰ ভালপোৱাৰ এক অংশ মোৰ নামত এৰি যাবলৈ,\nসেয়ে তেওঁৰ অনুৰোধ\nতেওঁৰ পৰা আতঁৰি অহাৰ !!!\nমোৰ ইনবক্সতো আজি সাংঘাটিক নিৰৱতা\nতেওঁ যে আৰু মোৰ হৈ নাই;\nএতিয়া আৰু তেওঁক\nমেছেজ কৰি আমনি কৰাৰ অধিকাৰো যঃ আৰু মোৰ নাই,\nৰাতি দুপৰলৈ অনলাইন থাকি মোৰ মেছেজ ছিন নকৰিলেও\nতেওঁৰ ওপৰত অভিমান কৰাৰ অধিকাৰো মোৰ নাই !!\nতেওঁৰ নামত ওলোৱা চকুলো বোৰকো\nতেওঁৰ নাম দিয়াৰ অধিকাৰৰ পৰা আজি মই খৰ্গহস্ত\nকাৰণ তেওঁ প্ৰতিশ্ৰুতি দিব নোৱাৰে বোলে আজীৱন কাষত থকাৰ,\nভৱিষ্যত এক হোৱাৰ\nঅথচ তেওঁৰে দুদিন আগৰ মেছেজত আছিল ভৱিষ্যতৰ কথা ।\nআজিকালি মোৰ চহৰত\nকথা নহৈ চৰাইবোৰেও আগৰদৰে\nমাঠো শুষ্ক দুচকুৰ পতা তিয়াই নামি আহে যেতিয়াই তেতিয়াই এজাক\nবাৰে বাৰে জেকাই যাই বুকুৰ\nকেঁচা ঘাঁৰ টুকুৰা ডোখৰ\nদুহাতত জীৱনযোৰা শূন্যতা\nমৰিশালিৰ সদৃশ নিৰৱতা\nকাৰণ হাঁহিৰ উত্সবোৰেই আজি মোৰ পৰা\nহাজাৰ নিযুত দুৰত ।


পত্নী হাত কাটি দুচেও! কিয় কৰিলে দুচেও? প্ৰকৃত কাৰণ প্ৰকাশ কৰিলে স্বামীয়ে | Asom Live 24\nপত্নী হাত কাটি দুচেও! কিয় কৰিলে দুচেও? প্ৰকৃত কাৰণ প্ৰকাশ কৰিলে স্বামীয়ে\nপশ্চিমবংগৰ বৰ্ধমানৰ এখন গাঁৱৰ এজন স্বামীয়ে চৰকাৰী নাৰ্ছ তথা নিজ পত্নীৰ হাত কাটি দুচেও কৰিছিল৷ ইতিমধ্যে আৰক্ষীয়ে ঘটনাৰ সন্দৰ্ভত ভুক্তভোগী ৰেণু খাতুৰ স্বামী শ্বেৰ মহম্মদক গ্ৰেপ্তাৰ কৰি আদালতত হাজিৰ কৰোৱায়৷\nস্বামী শ্বেৰ মহম্মদে প্ৰকাশ কৰা অনুসৰি পত্নীক আক্ৰমণত তেওঁ আৰু দুজন লোকে সহযোগ কৰিছিল আৰু তেওঁলোক ভেৰোনীয়া আছিল৷ ইতিমধ্যে আৰক্ষীয়ে এই দুই অভিযুক্তকো গ্ৰেপ্তাৰ কৰিছে৷\nপত্নীয়ে চৰকাৰী চাকৰি পোৱাৰ পিছত তেওঁক ত্যাগ কৰি গুচি যাহ বুলি সন্দেহ কৰিয়ে শ্বেৰ মহম্মদে পত্নীক আক্ৰমণ কৰা বুলি প্ৰকাশ কৰিছিল৷ ইয়াৰ পিছতে আৰক্ষীৰ আগত স্বামীয়ে পত্নীৰ বিবাহ বহিৰ্ভূত প্ৰেমৰ সম্পৰ্ক আছে বুলিও দাবী কৰিছে৷\nলগতে পঢ়ক পত্নীয়ে পালে চৰকাৰী চাকৰি, স্বামীয়ে কাটি দুচেও কৰিলে পত্নীৰ হাত, কিন্তু কিয়?\nইফালে পত্নীয়ে এই অভিযোগ নস্যাৎ কৰিছে৷ চৰকাৰী চাকৰি লাভ কৰাৰ পিছতে নিবনুৱা শ্বেৰ মহম্মদে পত্নী ৰেণুৱে তেওঁক ত্যাগ কৰি গুচি যাব বুলি বাৰে অভিযোগ কৰি আহিছিল৷ পত্নী ৰেণুৱে স্বামীক এৰি নাযাওঁ বুলি বাৰে বাৰে কৈ অহাৰ পিছতো সেয়া স্বামীয়ে সেই কথা বিশ্বাস নকৰি এই জঘন্য কাণ্ড সংঘটিত কৰা বুলি প্ৰকাশ কৰিছে৷\nআৰক্ষীয়ে সমগ্ৰ ঘটনাটো সংবাদ মাধ্যমত প্ৰকাশ কৰিছে৷ আৰক্ষীয়ে প্ৰকাশ কৰা মতে ঘটনাৰ দিনা নিশা ১১ বজাত পিছফালৰ দুৱাৰখন স্বামী শ্বেৰ মহম্মদে খুলি দিছিল আৰু ভেৰোণীয়া লোককেইজনে হাতত চোকা অস্ত্ৰ লৈ প্ৰৱেশ কৰিছিল৷\nসেই সময়ত ৰেণু শুই আছিল৷ তেওঁলোকে আঁঠুৱাৰ ভিতৰতে আঁঠুৱাসহ ৰেণুক হেঁচা মাৰি ধৰি প্ৰথমে ভৰি দুখন আৰু মুখত হেঁচি ধৰিছিল৷ ইয়াৰ পিছতে টিন কটা কেঁচি আৰু চোকা ছুৰিৰে ৰেণুৰ হাত কাটি প্ৰায় দুচেও কৰিছিল৷\nৰেণুৱে প্ৰথমাৱস্থাত চিঞৰিছিল যদিও পিছত তেওঁৰ মুখত সোপা দি লোৱা হৈছিল বুলি প্ৰকাশ কৰিছে৷ এই জঘন্য কাণ্ডটো সংঘটিত কৰি আটাইকেইজনে ঘটনাস্থলীৰ পৰা পলায়ণ কৰে৷\nইফালে ঘটনাৰ সন্দৰ্ভত ৰেণুৰ শহু আৰু শাহুৰেককো গ্ৰেপ্তাৰ কৰি ১৪ দিনৰ ন্যায়িক জিম্মালৈ প্ৰেৰণ কৰা হৈছে৷ আৰক্ষীয়ে প্ৰকাশ কৰা প্ৰাথমিক তদন্তৰ মতে ঘটনাৰ ষড়যন্ত্ৰৰ সম্পৰ্কে তেওঁলোক অৱহিত নাছিল৷\nআনহাতে ঘটনাটোৱে সমগ্ৰ পশ্চিমবংগত চাঞ্চল্যৰ সৃষ্টি হোৱাৰ পিছতে মুখ্যমন্ত্ৰী মমতা বেনাৰ্জীয়ে ৰেণু খাতুন নাৰ্ছৰ চাকৰিৰ পৰিৱৰ্তে অন্য চাকৰি দিয়াৰ লগতে কৃত্ৰিম হাতো লগাই দিয়া হ’ব বুলি ঘোষণা কৰিছে৷\n১৮ গৰাকী মুছলমান হিন্দুলৈ ধৰ্মান্তৰিত, ধৰ্মান্তৰ হোৱাৰ কাৰণ কি?


NIRMALASITHARAMAN - The Cross Current\nবিমানবন্দৰৰ পৰা ষ্টেডিয়ামলৈ,টেলিকম সেৱাৰ পৰা প্ৰাকৃতিক গেছ পাইপলাইনলৈ-উত্তৰ পূর্বাঞ্চলৰ বিশাল ৰাজহুৱা সম্পত্তিৰ গৰাকী হবলৈ গৈ আছে এতিয়া আদানি-আম্বানীৰ দৰে কেইগৰাকীমান পুঁজিপতি৷ভাৰত চৰকাৰৰ ৰাষ্ট্ৰীয় মুদ্ৰাকৰণ যোজনাৰ জড়িয়তে এতিয়া সমগ্ৰ দেশৰে…\nলক্ষ্য ৬ লাখ কৌটি : ক’ৰ পৰা কিমান উপাৰ্জন কৰিব মোদী চৰকাৰে ?\nক'ভিডক কেন্দ্ৰ কৰি বিগত দুটা বছৰ ধৰি দেশত দেখা দিছে অৰ্থনৈতিক মন্দাৱস্থাই। দীঘলীয়া তলাবন্ধই বিধ্বস্ত কৰিছে অৰ্থনৈতিক পৰিকাঠামো। আৰ্থিক অৱস্থাই জুৰুলা কৰিছে সাধাৰণ জনতাক। কিন্তু ইয়াৰ মাজতে বিত্ত মন্ত্ৰী নিৰ্মলা সীতাৰমণে ঘোষণা কৰিছে যে…\nলীজত দিব ৰাজহুৱা খণ্ডৰ সম্পত্তি : ক’ৰ পৰা কিমান ধন সংগ্ৰহৰ লক্ষ্য ?\nসোমবাৰে বিত্তমন্ত্ৰী নিৰ্মলা সীতাৰমণে মুকলি কৰে চাৰি বছৰীয়া নেচনেল মনিটাইজেশ্বন প্লেন ৷ এই পৰিকল্পনা অনুসৰি ৰাজহুৱা খণ্ডত থকা সম্পত্তি লীজত দি ভাৰত চৰকাৰে চাৰি বছৰত ৬ লাখ কৌটি ধন ঘটাৰ লক্ষ্য লৈছে ৷ লীজত দিবলগীয়া সম্পত্তি সমূহৰ ভিতৰত আছে পথ…\nদেশৰ প্ৰতিটো ক্ষেত্ৰতে তীব্ৰ হাৰত বৃদ্ধি পাইছে ব্যক্তিগতকৰণ। হয়তো চৰকাৰে ৰাজহুৱা খণ্ডৰ উদ্যোগ কিম্বা সম্পত্তি ব্যক্তিগত খণ্ডৰ হাতত গতাই দিয়াৰ খবৰ আপোনাৰ বাবে নতুন নহয়। কিন্তু উদ্বেগজনক কথা এইটোৱেই যে এইবাৰ ব্যক্তিগত খণ্ডক গতাই দিয়া হব…\nপ্ৰধানমন্ত্ৰী নৰেন্দ্ৰ মোদীয়ে কালি দেশবাসীক সম্বোধন কৰি ২০ লাখ কৌটি টকাৰ আৰ্থিক পেকেজ প্ৰদান কৰাৰ কথা ঘোষণা কৰিছে৷ যাক ‘আত্মনিৰ্ভৰশীল ভাৰত অভিযান যোজনা’ নাম দিয়া হৈছে৷ তেওঁ এই কথাও উনুকিয়াই থৈ যায় যে এই পেকেজৰ ভিতৰত ইয়াৰ পূৰ্বে ৰিজাৰ্ভ বেংক…


"ৰে’ড লাইট ..গ্ৰীণলাইট! আনুষ্ঠানিকভাৱে 'স্কুইড গেম' ঘূৰি আহিছে চিজন ২ৰ সৈতে - VOICE 24x7\n“ৰে’ড লাইট ..গ্ৰীণলাইট! আনুষ্ঠানিকভাৱে ‘স্কুইড গেম’ ঘূৰি আহিছে চিজন ২ৰ সৈতে\nনেটফ্লিক্সে আনুষ্ঠানিকভাৱে নিশ্চিত কৰিলে "স্কুইড গেম" চিজন ২ পুনৰ ৰাইজৰ মাজলৈ অহাৰ কথা\nআনুষ্ঠানিকভাৱে নেটফ্লিক্সৰ হিট ড্ৰামা শৃংখলা ‘স্কুইড গেম’ৰ দ্বিতীয় সংস্কৰণ পুনৰ ৰাইজৰ মাজলৈ অহাৰ কথা নিশ্চিত কৰি দেওবাৰে ষ্ট্ৰীমিং প্লেটফৰ্মৰ দ্বাৰা মুকলি কৰা হ’ল এটা চমু টিজাৰ ।\n‘স্কুইড গেম’ৰ লেখক, পৰিচালক আৰু প্ৰযোজক হোৱাঙে তেওঁৰ এক বিবৃতিত কয়, “যোৱা বছৰ ‘স্কুইড গেম’ৰ প্ৰথম ছিজনটো জীৱন্ত কৰিবলৈ ১২ বছৰ লাগিছিল। কিন্তু ‘স্কুইড গেম’ নেটফ্লিক্সৰ আটাইতকৈ জনপ্ৰিয় শৃংখলা হ’বলৈ মাত্ৰ ১২ দিন লাগিছিল। ‘স্কুইড গেম’ৰ লেখক, পৰিচালক আৰু প্ৰযোজক হিচাপে, সমগ্ৰ বিশ্বৰ অনুৰাগীসকলৰ বাবে ই এক বৃহৎ খলকনিৰ সৃষ্টি কৰিছে । আমাৰ অনুষ্ঠানটো চোৱা আৰু মৰম দিয়াৰ বাবে আপোনালোকক ধন্যবাদ।”\nআনহাতে বিবৃতিটোৱে নতুন চিজনৰ কাহিনীটোৰ বিষয়ে প্ৰকাশ কৰিছিল যে, নায়ক চেয়ং গি-হুন (লী জাং-জে) আৰু মুখাপিন্ধা বিৰোধী ফ্ৰণ্ট মেন (লী বায়ুং-হুন) দুয়ো পুনৰ ঘূৰি আহিব।\nউল্লেখযোগ্য যে, ‘স্কুইড গেম’ৰ প্ৰথম চিজনটো নেটফ্লিক্সৰ এতিয়ালৈকে আটাইতকৈ ডাঙৰ টিভি শ্ব’ হিচাপে চিহ্নিত হৈছে ৷ মুক্তিৰ প্ৰথম চাৰি সপ্তাহতে ‘স্কুইড গেম’ৰ ১.৬৫ বিলিয়ন ঘণ্টা দৰ্শন কৰা কাৰ্য্যই নিশ্চয়কৈ এক অভিলেখ সৃ্‌ষ্টি কৰিবলৈকো সক্ষম হৈছে । জানুৱাৰীত, নেটফ্লিক্সৰ সহ-মুখ্য কাৰ্যবাহী বিষয়া টেড চাৰাণ্ডোছে আনুষ্ঠানিকভাৱে নিশ্চিত কৰিছিল যে ইয়াৰ আৰু অধিক খণ্ড আহি আছে।


মোৰ ভাৰতীয় মানসিকতা আৰু ইঊৰোপ ভ্রমনৰ এক অভিজ্ঞতা (১)-প্ৰদীপ কুমাৰ - সাহিত্য ডট অৰ্গ\nমোৰ ভাৰতীয় মানসিকতা আৰু ইঊৰোপ ভ্রমনৰ এক অভিজ্ঞতা (১)-প্ৰদীপ কুমাৰ\n২০০৯ চনৰ ১৬ মে .. ইটালিৰ মিলান চহৰৰ পৰা জুৰিখ চহৰলৈ বুলি সপৰিয়ালে”ট্রেইনইটালিয়াত” উঠিলোঁ। ৫ টা মান ষ্টেচন পাছত ট্রেইন বদলাব লাগিব।ট্রেইনইটালিয়া আগলৈ নাযায় গতিকে Euro Train ত বাকিচোৱা যাব লাগিব। প্রথমশ্রেনীৰ কোঠা , মুখামুখিকৈ দুখন চকিৰ মাজত এখনকৈ মেজ। বাহিৰত মুষলধাৰে বৰষুণ পাহাৰৰ বুকু ফালি নামি আহিছে বহু সৰু সৰুকৃত্ৰিম জলপ্ৰপাত। এওঁৰ ফ’নটোৰে দেউতাৰ সৈতে কথা পতাৰ পাছত মেজ খনত থৈ পাহাৰৰ সৌন্দৰ্য উপভোগ কৰি গৈ থাকোঁতে কেতিয়ানো ৫ টা ষ্টেচন পাৰহৈট্রেইনবদলাবৰ হ’ল গমেই নাপালোঁ। আমাৰ ডবাটোৰ সকলো নামি যোৱাৰ পাছত হে গম পালো যে নামিব লাগে লৰালৰিকৈ নামি গৈ আনখন ট্রেইনধৰিলোগৈ। কিছু সময় পাৰহোৱাৰ পাছত গম পালো যে এওঁৰ ফোনটো আগৰ ট্রেইন খনৰ মেজ খনতে এৰি আহিলো। মনটো বৰ বেয়া লাগিল। ফোনটোতকৈও তাত থকা নম্বৰ বোৰৰ বাবে বেছি চিন্তা লাগিল। কিছুসময়ৰ পাছত আহিল টিকট চেকাৰ জন। চেকাৰ জনক কথাটো কৈ উপায় বিচাৰিলোঁ। অভয় দি কি কৰিব লাগিব বিষদ্ বিবৰণ দিলে। কথা খিনি মনোযোগ দি শুনিলোঁ যদিও ভাৰতীয় মানসিকতাই মানি ল’বলৈ সন্মতিনিদিলে। বৰফ, বৰষুণ , পাহাৰৰ অঁকোৱা পকোৱা ৪ ঘণ্টাৰ বাট; এক ভাৰাক্ৰান্ত মন লৈ জুৰিখ ষ্টেচনত নামি টিকট চেকাৰ জনে কোৱাৰ দৰেই lost and found section ত গৈ ট্ৰেইন টিকট আৰু ফ’ন টোৰ বিষদ বিবৰণ দি অনুৰোধপত্র এখন জমা দি হোটেললৈ আহিলো। অফিচৰ মানুহ জনে কোৱাৰ দৰেই নিৰ্দ্দিষ্ট ৱেব চাইটত গৈ প্রতি দিনা ৰাতিপুৱাই চাই থাকিলোঁ। যদিও আশা নাছিল তথাপিও মনত কিবা এটা লাগি আছিল। ৪ দিনৰ পাছত অবিশ্বাস্য হলেও ভাল খবৰটো আহিল। ৫ম দিনা পুৱাই ৭ বজাত ফ’নটো আনিব’লৈ জুৰিখ ষ্টেচনলৈ ঢাপলিমেলিলোঁ। কিছু ভেৰিফিকেচনৰ পাছত ফ’নটো হাতত পাই নিজকে নিজেই কলো .. হাই মোৰ ভাৰতীয় মানসিকতা । পিছত গম পালো যে সকলো Euro Train ত এই lost and found section টো অতি সুকল্পিতভাৱে পৰিচালিত কৰা হয় , ট্রেইনচাফআ পৰা মানুহ বোৰে যাত্ৰী সকলে যদি কিবা এৰি গৈছে তাক নি lost and found section ত জমা দিব লাগিব। লগতে কোন খন ট্রেইন,কোনটো ডবা, কোনটো চিট আদি সবিশেষ দিব লাগিব। এই সকলো তথ্যlost and found section এ নিৰ্দ্দিষ্ট ৱেব চাইটত গৈ প’ষ্ট কৰিব। একেদৰেই lost and found section ত দিয়া হেৰুওৱাতথ্যৰ ওপৰত নিৰ্ভৰ কৰি সেই বস্তুবোৰ যথাস্থানলৈপ্রেৰণ কৰিব। এই system টিৰ বাবে বহু সময়ত আমাৰ দৰে ভ্ৰমণকাৰী সকলৰ বিশেষ সহায় হয়।\n৯ ফেব্রুৱাৰী২০১২ .. আবেলি প্রায় ৪.৩৫ বজাত স্পেইনৰ ৰাজধানী মাড্ৰিদৰ পৰা ফুটবলৰ সাম্ৰাজ্যবাৰচিল’নালৈইউৰ’ ট্রেইনেৰেশ্রীমতী সহ যাত্রাকৰিলোঁ। প্রায় ৬.৩০ বজাত বাৰচিল’না পাই হোটেললৈ বুলি টেক্সী ল’লো। আগতীয়াকৈ হোটেল বুক কৰা আছিল বাবে বিশেষ চিন্তা কৰা নাছিলোঁ যদিও ল’কেচন টোৰ বিশেষ আইডিয়া নথকাত টেক্সীচলক জনক সোধাৰ কথা ভাবি মাত লগালো। মোৰ ভঙা ভঙাস্পেনিজ শুনি টেক্সীচলক জন প্রায় অবাক হৈ মোক ক’ৰ পৰাস্পেনিজশিকিলোঁ জানিব বিচাৰিলে। মই জনালোঁ যে মই কিছু পৰিমাণেস্পেনিজ, ইটালীয়ান আৰু ভালদৰে পৰ্তুগীজভাষা ক’ব পাৰোঁ। মোৰ মুখত স্পেনিজ শুনি ইমানেই অভিভূত হ’ল যে ১০ মিনিট মানৰ যাত্ৰাতে মোৰ লগত এক আত্মীয়তা গঢ়ি উঠিল। মই হোটেল খনৰ নাম কোৱাত জনালে যে নিৰ্দ্দিষ্ট হোটেল খন চহৰৰ কেন্দ্র বিন্দুৰ পৰা দূৰত সাগৰ তীৰত। কথাষাৰ শুনি শ্রীমতীয়েবোলে আজি পাৰা যদি হোটেল খন বদলাই চহৰৰ মাজত ক’ৰবাত থাকো দিয়া। কথা মতেই কাম। টেক্সীচালক জনক কথাটো কোৱাত আমাক চিন্তা নকৰিবলৈ কৈ এখন ৩ তাৰকা হোটেললৈ লৈ আনিলে। পিছে তাতে লাগিল লেঠা। হোটেল খনত কোঠা আছে কিন্তু আমাক নিদিয়ে। কথাটো বুজিবলৈ কিছু জটিল লাগিল। নিজেই আগবাঢ়ি গৈ হোটেলৰ মেনেজাৰ জনক কথাটো কি জানিব বিচাৰিলোঁ। মেনেজাৰে জনালে যে এনেদৰে টেক্সীচালকে কাষ্টমাৰ আনিলে টেক্সীচালকক এক বুজন কমিচন দিব লাগে। আৰু সেইটোতেওঁলোকৰ হোটেলখনৰ নিয়মৰ বিপৰীত। কথাষাৰ জানিব পাৰি টেক্সীচালকজন, মেনেজাৰ আৰু মই একেলগে কথা পতাৰ বাবে টেক্সীচালকজনক মাতি আনিলোঁ। টেক্সীচালকজনে মোৰ সন্মুখতে মেনেজাৰক জনালে যে মই তেখেতৰ লগত কেটাল’নিয়ান ঠাচতস্পেনিজ ভাষাত কথা পতাৰ বাবে ইমান আনন্দিত যে মোৰ বাবে কোনো কমিচন নলয়। কথাষাৰ শুনি যিমান ভাল লাগিল সিমানেই আচৰিত হ’লো। নিজৰ ভাষাত কথা পতাৰ বাবে ইমানেই আনন্দ পালে য়ে কমিচনেই নালাগে বুলিলে। হোটেলৰ মেনেজাৰ জনেও কথাষাৰ ভাল পাই লগে লগেই অতি আদৰেৰে সকলো সুবিধা কৰি দিলে। ভাষা তথা জাতি প্রেমৰ এক বিৰল উদা্হৰণ! ‘’ আজি কিছু বছৰৰ পৰা কেটাল’নিয়া স্বাধীনৰাষ্ট্ৰৰ বাবে ৰাজনৈতিক বাক্বিতন্দা চলিআছে আৰু ইয়াৰ কেন্দ্র হ’ল বাৰচিল’না চহৰ। অসমৰ উজনি আৰু নামনিত যেনেদৰে অসমীয়া কোৱাত কিছু পাৰ্থক্যআছেঠিক একে দ’ৰেই চেন্ট্রল স্পেইনৰ স্পেনিজ আৰু কেটাল’নিয়ান স্পেনিজ কিছু বেলেগ ঠাঁচত কোৱা হয়। মই যিহেতুপৰ্তুগীজঠাঁচত কওঁ সেয়ে কেটালনিয়ানস্পেনিজৰসৈতে কিছু মিলে। কথাষাৰ মই আগতে নাজানিছিলোঁ যদিও সেইদিনা জানিলোঁ। আমাৰ ভাৰতৰ বংগ, কেৰালা আদি প্রদেশৰ মানুহৰ মাজত এই ভাষা প্রেম দেখা যায় যদিও দুখেৰে ক’ব লাগিব যে আমাৰ অসমীয়া সকলৰ মাজত ই অতিবিৰল।আমাৰ চুবুৰীয়া বাংলাদেশ এই ভাষা প্রেমৰ আন এক উদাহৰণ। বিশ্বৰ য’তেই লগ পালেও তেওঁলোকৰ লগত যদি বাংলা ভাষাত কথা পাতোঁ, সহায় কৰিবলৈ আগবাঢ়ি আহে।মই বহু দেশত এই কথাৰ প্রমাণপাইছোঁ। আমাৰ বেছি ভাগ ভাৰতীয়ই ইংৰাজীত কথা নুশুধি হিন্দীত কলে অশিক্ষিত বুলি ভাবে ..কিমাধিকম !\n← মাতৃভাষা বিষয়ক মুকলি বাৰ্তালাপ\nৰাগ…ইমন (মূল:জুৰি বৰা বৰগোহাঞি, গ্রন্থ আলোচক:দেৱাশ্ৰী বৰগোহাঁই) →


know-how-to-deal-with-fashion-shaming-manju-b– News18 assam\nল'ৰাবোৰে সাধাৰণতে ভাৱে যে স্কিন কেয়াৰৰ কথা পাতিলে তেওঁলোৰ ইম্প্ৰেছন নষ্ট হ'ব। আচলতে বাস্তৱত ইয়াৰ ওলোটাহে হয়।\nLast Updated : December 07, 2021, 23:28 IST\nFashion shaming: সাধাৰণতে ল'ৰাবোৰে নিজকে বৰ বিন্দাছ দেখুৱায়। কিন্তু এনে কিছুমান কথা আছে য'ত ল'ৰাবোৰৰ লাজে সীমা চেৰাই যায়। এইয়া আচৰিত যেন লাগিলেও এইটো সচা যে ল'ৰাবোৰে ফেচন আৰু স্কিন কেয়াৰ সম্পৰ্কীয় কথাত অতি লাজ কৰা দেখা যায়। প্ৰায়েই এই বিষয়বোৰত ল'ৰাবোৰে কথা পাতিবলৈকে সংকোচ কৰে। আজিকালি এইকথাটোকে ফেচন শ্বেমিং (Fashion shaming) বুলি কোৱা হয়।\nল'ৰাবোৰে সাধাৰণতে ভাৱে যে স্কিন কেয়াৰৰ কথা পাতিলে তেওঁলোৰ ইম্প্ৰেছন নষ্ট হ'ব। আচলতে বাস্তৱত ইয়াৰ ওলোটাহে হয়। যিসকলে এইবোৰ মানি চলে তেওঁলোকক আনে বহু সময়ত অনুসৰণ কৰাহে দেখা যায়। তদপুৰি নিজৰ যতন লোৱাটো যে ব্হ্যিক জগতৰ বাবে কিমান জৰুৰী আজিকালি সকলোৱেই জানে। সেয়ে এতিয়া আৰু এনেবোৰ কথাৰ বাবে সংকোচ বা লাজ কৰি থাকি লাভ নাই।\nপুৰণি কাপোৰ পিন্ধা\nআজিকালি পলকতে ফেচন সলনি হয়। এনে পৰিস্থিতিত নতুন কাপোৰো সোনকালেই পুৰণি যেন লগা হয়। কিন্তু এইটোও সচা যে সকলোৰে বাবে প্ৰতি মাহে বা প্ৰতিটো ছিজনতে নতুন কাপোৰ কিনাটো সম্ভৱ নহ'ব পাৰে! সেয়ে পুৰণি কাপোৰ পিন্ধিবলৈ লাজ কিৰব নালাগে। বৰঞ্চ পুৰণি কাপোৰকে এনেকৈ বিন্দাছ পিন্ধক যেন আপোনাক আনেও ফলো কৰে।\nনতুন লুক আৰু ষ্টাইল ট্ৰাই কৰা\nবহু ল'ৰা আছে যিসকলে নতুন লুক আৰু ষ্টাইল লগে লগে ট্ৰাই কৰিবলৈ লাজ কৰে। তেওঁলোকে ভাবে যে এনে কৰিলে ক'ৰবাত তেওঁলোক হাঁহিয়াতৰ পাত্ৰ হৈ যাব নেকি! এই ক্ষেত্ৰৰ ৰণবীৰ সিঙক আপুনি আদৰ্শ হিচাপে ল'ব পাৰে যি কোনো নতুন ষ্টাইল আদৰি ল'বলৈ অলপো সংকোচ নকৰে। নিজকে ফেচনৰ বিষয়ত আগত ৰাখি নতুন লুক বা ষ্টাইল ট্ৰাই কৰা উচিত।\nমেক আপ বা স্কিন কেয়াৰ\nল'ৰাবোৰেও নিজক ধুনীয়া, হেণ্ডচাম বা ষ্টাইলিছ হিচাপে চাব বিচাৰে। ইয়াৰ বাবে দৰকাৰ স্কিন কেয়াৰ আৰু বহু সময়ত মেক আপৰ। কিন্তু খুব কম ল'ৰা ওলাব যি এই দুটা কথাত লাজ বা সংকোচ নকৰে। কিন্তু নতুন দুনীয়াত য'ত সকলো ফটো, কেমেৰা, ভিজুৱেল আদিত প্ৰকাশ হয় তেনে ক্ষেত্ৰত মেক আপ আৰু স্কিন কেয়াৰ কেৱল ছোৱালীৰ মাজতেই সীমিত হৈ থকা নাই। সেয়ে ল'ৰাবোৰেও এই ক্ষেত্ৰত লাজ এৰিবৰ হৈছে।\nলোকেল ফেচন ষ্টোৰত বজাৰ কৰা\nবহু ল'ৰাই লোকেল ফেচনৰ দোকানৰ পৰা বজাৰ কৰিবলৈ লাজ কৰে। বিদেশী বা নামী-দামী ব্ৰেণ্ডেড সামগ্ৰী বজাৰ কৰি সকলোৰে ভাল লাগে। ল'ৰাবোৰে ভাবে লোকেল দোকানত বজাৰ কৰিলে তেওঁলোকক দাম কমি যাব! আচলতে যিটো বস্তু আপুনি কম দামতে পায় আৰু যাৰ ফলত আপোনাৰ বাজোটতো প্ৰভাৱ নপৰেতেনে বস্তু কিনাটোৱেই উত্তম। ফেচনটো মুহূৰ্তত সলনি হৈ যায়, পইচা লগে লগে নাহে। দেশী ফেচনো কোনোগুণে কম নহয়।\nFirst published: December 07, 2021, 23:28 IST


আশীৰ্ব্বাদ - ৱিকিউৎস\nসংগ্ৰহ: জেনাৰেল এজেন্সী\n3261আশীৰ্ব্বাদসংগ্ৰহ: জেনাৰেল এজেন্সী১৯৪৬\n[ শিৰোনাম ]\nসংগ্ৰাহক আৰু প্ৰকাশক—\nজেনাৰেল এজেন্সী, যোৰহাট।\nমূল্য (॥৵৹) দহ অনা মাত্ৰ।\nশ্ৰীশ্ৰীশঙ্কৰায় নমো নমঃ।\nযেই কোনো ঈশ্বৰৰ সেৱা হওক প্ৰথমে শৰাই, শলিতা, গুৱাপান, অৰ্চ্চনা, অৰিহনা আগ বঢ়াই সেৱকী সকলে নিজৰ স্বত্ব ধ্বংস কৰি সকলো দ্ৰব্য সমূহ ভকত ভাগৱতত সেৱা জনাই ঈশ্বৰক উচৰ্গী দিব। পোন প্ৰথমে হৰিধ্বনি কৰিব।\nও—হৰি, ও—ৰাম, উৎসৱ কৰিয়ে হৰি বোল।\nমৌ মাখীয়ে যি দৰে পবিত্ৰ অপবিত্ৰ অনেক ঠাইৰ অনেক পুষ্পৰস গোটাই মৌৰ ৰহঘৰা নিৰ্ম্মাণ কৰি সাধু, সন্ত, মহন্তক মধু পান কৰাই তৃপ্তি কৰিছে, সেই অনুসাৰে সেৱা উপলক্ষে যেয়ে যতে যি পাইছে তাকে সংগ্ৰহ কৰি তোৰা সব সমূহ ভক্ত সকলক আগত লৈ এই দ্ৰব্য খিনি ঈশ্বৰক অৰ্পণ কৰিছে।\nঅপবিত্ৰ যিটো অতি পবিত্ৰ হোৱে বা যদি\nসমস্ত অৱস্থা আছে পায়া।\nকমল লোচন যিটো সুমৰে তাৰেহে শুদ্ধ\nবাহিৰে ভিতৰে হোৱে কায়া।।\nঅপবিত্ৰ দ্ৰব্যক পুণ্ডৰীকাক্ষ নামৰ প্ৰভাৱতে শৰাই, শলিতা, অৰ্চ্চনা, অৰিহনা, গুৱা-পান আদি অৰ্চ্চনীয় সকলো দ্ৰব্যকে পবিত্ৰ কৰি মোৰ বুলি গ্ৰহণ কৰি কৃপা কৰিব লাগে ॥০॥ হৰিধ্বনি কৰিব।\nৰাজহুৱা বৰ সবাহৰ আশীৰ্বাদ।\n১।নমো নমো নাৰায়ণ প্ৰসন্ন হুয়োক হৰি\nকৰিয়োক মায়াক নিৰ্য্যান।\nআপোনাৰ মহিমাক আপুনি বেকত কৰি\nজীৱক কৰিয়ো পৰিত্ৰাণ ।\nভাল– আজি ৰাইজৰ সম্বৎসৰিক মহা মহোৎসৱ হৰি কীৰ্ত্তন নিঃকাম ঈশ্বৰ সেৱা উপলক্ষে তোৰা সব সাক্ষাৎ চৈতন্য মূৰ্ত্তিক একত্ৰাপতি কৰি ইয়াতে নাম, গুৰু, দেৱ, ভকত, ভাগৱত সকলোকে এক কৰি কায় বাক্য মনে এয়ে বৈকুণ্ঠ, ইয়াতে জগদীশ্বৰ, জগদকৰ্ত্তা, দৈবকী হৃদয়ানন্দ, নন্দৰ নন্দন, সৰ্ব্ব যজ্ঞেশ্বৰ হৰি, শ্ৰীকৃষ্ণ ভগৱন্ত স্থিত হৈছে বুলি তোমৰা সবৰ চৰণত অৱনত শিৰে সেৱা জনাইছে। ইয়াতে কায়, কষ্ট, ব্ৰত, মনে, ঘৰে, ভাবে, ভক্তিয়ে ঠাৱৰিব নোৱাৰাত অনেক চিদ্ৰ। সেই চিদ্ৰকে নিচিদ্ৰ কৰি শত শত অপৰাধ মাৰ্জ্জনা কৰি এই সেৱাকে মোৰ বুলি গ্ৰহণ কৰি নিজ কৰুণা গুণে ভগৱন্ত প্ৰসন্ন হৈ কৃপা কৰিব লাগে ॥০॥ ( প্ৰতি ফাঁকিৰ অন্তত হৰিধ্বনি কৰিব )।\n২। ভাল বোলে—\nসত্য যুগে ধ্যান ত্ৰেতা যুগে যজ্ঞ\nদ্বাপৰ যুগত পূজা।\nকলিত হৰিৰ কীৰ্ত্তন বিনাই\nআৱৰ নাহিকে দুজা ॥\nকলি কালত ধ্যান. যজ্ঞ, পূজা সকলো ৰহিত; একমাত্ৰ হৰি কীৰ্ত্তনেই শ্ৰেষ্ঠ।\nহৰি ৰাম হৰি ৰাম এ মূল মন্ত্ৰ।\nকলিত নাই তপ জপ যজ্ঞ যন্ত্ৰ ।\nকৰিয়ো হৰিৰ চৰণে ৰতি।\nকলিত হৰিৰ নামেহে গতি ॥\nতন্ত্ৰ মন্ত্ৰ আনো দ্ৰব্য অনেক।\nদেশ কাল পাত্ৰ চিদ্ৰ যতেক ॥\nপূৰ্ণ নুহি যত যজ্ঞৰ অঙ্গ।\nহৰি নামে কৰে সবে সুসাঙ্গ ॥\nবোলে যোগীৰো হৃদয়ে নাথাকো মই।\nবৈকুণ্ঠ থানত নাথাকো ৰই।\nমোৰ ভক্তে যৈত কৰে কীৰ্ত্তন।\nতাৰ পাছে থাকি কৰো শ্ৰৱণ ॥\nএনে পৰম ঈশ্বৰৰ পৰম মধুৰৰো মধুৰ, মঙ্গলৰাে পৰম মঙ্গল নাম উচ্চাৰণ কৰিছে। এই নামৰ প্ৰভাৱতে\nশত অশ্বমেধ যজ্ঞত যি ফল পায়, সেই ফল লভ্যমান কৰি নাম লোভী জনাৰ্দন নামতে তুষ্ট হৈ দাসৰ দাস ভৃত্য সকলৰ প্ৰতি হৰি গুৰু প্ৰসন্ন হৈ কৃপা কৰিব লাগে ॥०॥\n৩। ভাল বোলে—\nসহস্ৰ সহস্ৰ আতি অপৰাধ দিনে ৰাতি\nকৰো মই মহা মূঢ় জন।\nআমি প্ৰভু তযু দাস আকে জানি জগ বাস\nপূৰ্বে মহাপুৰুষ শ্ৰীশঙ্কৰ মাধৱদেৱে নাম প্ৰসঙ্গৰ যি আহি ৰীতি-নীতি ৰাখি গৈছে সেই অনুসাৰে আমি অভাজন মহা পাতকীয়ে পূৰ্ব্বৰ শুদ্ধ, সত্ব নাম ধৰ্ম্মৰ আৰ্হিত ৰক্ষা কৰিব পৰা নাই। পূৰ্বৰ মহাপুৰুষৰ নিৰ্ব্বন্ধ নাম ধৰ্ম্মকে লক্ষ কৰি শুদ্ধে অশুদ্ধে আভাস মাত্ৰ চিন দৰ্শাই একেষাৰি নাম কীৰ্ত্তন কৰা হৈছে। বোলে —\nধৰ্ম্মক জানোহো মই তথাপি প্ৰবৃত্তি নাই\nঅধৰ্ম্মতো নিবৃত্তি নোহয়।\nহৃদি স্থিত হৈয়া তুমি যেন কৰাইবাহা স্বামী\nহৃষিকেশ কৰিবো তেনয়॥\nতুমি অন্তৰ্য্যামী ভগৱন্ত হৃদয়ত স্থিত হৈ যি বোলাইছা, যি বোলোৱাইছা, তাকে বুলিছো। ইয়াতে আগ, পাছ, বঢ়া, তুতা, ভুল, ভ্ৰান্তি ঘটি যি অপৰাধ হৈছে সেই খিনিকো\nক্ষমা কৰি আপোনাৰ গুণ নামকে মোৰ বুলি, গ্ৰহণ কৰি নামৰ সম্পূৰ্ণ ফল প্ৰদান কৰি ভগৱন্তে কৃপা কৰিব লাগে। ॥০॥\n৪। ভাল বুলিব লাগে— সেৱকী সকলৰ প্ৰতি প্ৰভু প্ৰসন্ন হক ; আয়ু বৃদ্ধি, শক্তি বৃদ্ধি কৰক। আধ্যাত্মিক, আধি ভৌতিক, আধি দৈবিক ত্ৰিতাপৰ পৰা ৰক্ষা কৰক। মাৰি মৰক, জ্বৰ, পীৰা, ৰোগ, ব্যাধি, উপতাপ, উপচক্ৰ, ৰাজ ভয়, বৈৰীভয়, অপমৃত্যু, সৰ্ব্বৰ বিঘিনি দূৰ কৰক। কাল দোষ, গ্ৰহ দোষ, দৈব দোষ, বৰ্ষ চক্ৰাদিৰ দোষ খণ্ডন কৰক। কোনো অপায় অমঙ্গলৰ ভাগী নকৰি বাল্য, বৃদ্ধ, যুব, ত্ৰিতৈ অৱস্থাৰ প্ৰাণী, পুত্ৰ, ভাৰ্য্যা, দুহিত্ৰী, বহাৰী নাত্যাদি, দাস দাসী সমম্বিতে সকলোকে সৰ্ব্ব সঙ্কটৰ পৰা মধুসূদনে ৰক্ষা কৰিব লাগে। ॥০॥\n৫। পুনৰ বুলিব লাগে---এই সেৱাৰ ফলতে সেৱকী সকলৰ অচলা লক্ষ্মী বসতি কৰক। ধন, ধান্য, গো, মহিষ, হয়, হস্তী যাৰ যি আছে এটিৰ পৰা শতটি বৃদ্ধি কৰক। কাৰো লগত বাদ বিশম্বাদ নকৰাই ৰজা ঘৰে, প্ৰজা ঘৰে সৰ্ব্বত্ৰে জয় লাভ কৰক। অনিমা, লঘিমা অষ্ট ঐশ্বৰ্য্যই লগ লওক। অসদ, অনাচাৰ অসত্যতা দূৰ কৰক ! সত্য সদাচাৰে আবৰি ধৰি ধৰ্ম্মত মতি স্থিৰ কৰক। নাম, গুৰু, দেৱ, ভকত ভাগৱতত ৰাপ হুওক। পৰস্পৰ সকলোটি ৰাইজ ঐক্যতা ভাৱে মিলা প্ৰীতিৰে\nবসতি কৰি কাল যাপন কৰিবলৈ শক্তি দিয়ক। ঈশ্বৰৰ চৰণত দৃঢ় ভক্তি কৰি সদ বিদ্যাৰ পাত্ৰ কৰক। খেতি, কৃষি, বাণিজ্যত লেহ্য, পেয়, চৰ্ব, চুচ্য দ্ৰব্যে ভাণ্ডাৰ পূৰ্ণ কৰি সুভীক্ষা কৰক। চোৰ, ব্যাঘ্ৰ্যাদিৰ পৰা গো, মহিষী খিনি ৰক্ষা কৰক।\nবোলে— কালীৰ হদক তাক নাজানি। তৃষ্ণাত সবে পিলে বিষ পানী ॥ দাৰুণ বিষৰ লাগিল জাল। মৰিল সবে বৎস পাল । দেখিয়া কৃষ্ণে অসন্তোষ পাইল। অমৃত নয়নে তাক জীয়াইল । সেইদৰে গো, মহিষ খিনি ৰক্ষা কৰক।\nঘোষাত কৈছে বোলে—\nমাধৱ মাধৱ নাম বচনত উচ্চাৰয়\nমাধৱ মাধৱ হৃদয়ত।\nনিৰন্তৰে সাধু সবে মাধেৱ মাধৱ নাম\nউচ্চাৰয় সমস্ত কাৰ্য্যত॥\nএই মাধৱ নামৰ প্ৰভাবেৰেই সৰ্ব্বাভীষ্ট পূৰ্ণ কৰি কৃপা কৰিব লাগে। ॥০॥\n৬। ভাল বোলে—\nভকত সকলে পূজে ফল জলে\nতুষ্ট হওঁ তাকে পাই।\nঅভকতে যদি নানা দ্ৰব্য দেই\nতাতো মোৰ তুষ্টি নাই ।\nআজি তযু চৰণৰ দাস সকলে এমুঠি মাহ প্ৰসাদ, কল, কুহিয়াৰ, অনেক উপকৰণ দ্ৰব্য, গুৱা-পান, অৰ্চনা, অৰিহনা সমন্বিতে গছৰ নামে পাত বিকাই যি থগী আগ বঢ়াইছে, ভগৱন্তে ভকতৰ দ্ৰব্য বুলি অচিদ্ৰে গ্ৰহণ কৰিব লাগে। দিওঁতে থওঁতে যি অপৰাধ হৈছে সেইখিনি অপৰাধ ভঞ্জন কৰিব লাগে। বোলে—\nঅপৰাধ বিনাশন তযু নাম নাৰায়ণ\nজানি নামে পশিলো শৰণে।\nআন গতি নাহিকে মৰণে।।\nঅপৰাধ ক্ষমা কৰি তুমি দয়াশীল হৰি\nমোক ৰক্ষা কৰিয়ো চৰণে॥\nভকত ভগৱন্ত তুষ্ট হৈ অশুদ্ধি দ্ৰব্যাকে শুদ্ধি কৰি লৈ মোৰ বুলি কৃপা কৰিব লাগে। ॥০॥\n৭। ভাল বুলিব লাগে— তোমৰা সব ৰাইজ বুলিলে ৰজা, জ্ঞাতি বুলিলে গঙ্গা, সাক্ষাতে চৈতন্য ঈশ্বৰ। তোৰা সবক যি দৰে আহবান বিসৰ্জন দিব লাগে সেই দৰে নাই।\nনাজানোহো আৱাহন নাজোনোহো বিসৰ্জন\nপূজা মন্ত্ৰ নাজানো কিঞ্চিত।\nএতেকে পৰমেশ্বৰ দাস ভৈলো চৰণৰ\nমোৰ গতি সাধিবে উচিত ।\nআনিব লাগে কন্ধে কৰি আহিছে পাৱে চলি\nইয়াতে আমাৰ, আদৰ সন্মান, অৰ্চন, বন্দন, সেৱা, শুশ্ৰীষা যি দৰে কৰিব লাগে সেইদৰে যে নাইয়েই, এখনী কটা গুৱা, এডালি তৃণাসনেৰেও শুশ্ৰষা কৰিব পৰা নাই। ইয়াত আমাৰ নথৈ অপৰাধ। সেই অপৰাধ ক্ষমা কৰি গাঠিৰ গুৱা খাই দাস সকলৰ প্ৰতি কৃপা কৰি আগলৈকে এইদৰে সেৱা কৰিবলৈ অশেষ শক্তি বিধান কৰি কৃপা কৰিব লাগে। ॥০॥\nগায়েণীয়া সকলৰ আশীৰ্বাদ।\n( সকলো সকামতে এই আশীৰ্ব্বাদ খাটিব। )\n৮। ভাল— গায়ণ, বায়ণ সকলৰ প্ৰতি একাষাৰ বুলিব লাগে। তাৰা সকলে বীৰ স্বৰূপ দেৱ বাদ্য বাজনাৰে হৰিৰ গুণ কীৰ্ত্তন কৰিছে। ইয়াতে ৰাগ, তাল, মান, ঘাত সুৰ, সঞ্চাৰ, খোজ, কাতলা, ওৰা, প্ৰেম, গোৱা, বজোৱাত আগ পাছ অনেক দোষ হৈছে। সেই দোষ মাৰ্জন কৰি আপোনাৰ গাণিকা গীত কীৰ্ত্তনকে গ্ৰহণ কৰি আগলৈকে এইদৰে হৰি কীৰ্ত্তন মহোৎসৱত গাব বজাবলৈ শক্তি বিধান কৰি গীত বাদ্যত ৰাপ কৰাই সৰস্বতী আই কণ্ঠোগত হৈ সকলোটিকে মিলা প্ৰীতিৰে নিৰ্ব্বিঘ্নে ৰক্ষা কৰিব লাগে। ॥o॥\n(কোনো সকলে নাম ঘৰত থকা বুঢ়া ডাঙৰীয়াকে প্ৰাৰ্থনা কৰা শুনা যায়। গতিকে ইয়াত সেই প্ৰাৰ্থনাৰ অভাৱে অঙ্গ পূৰ্ণ নহব যেন ভাবি ডাঙৰীয়াৰ প্ৰাৰ্থনা\nলিখা হৈছে। যাৰ যেনে ভাব সেই দৰে চলিব। )\n৯। ভাল বুলিব লাগে–নাম ঘৰত থকা বুঢ়া ডাঙৰীয়া ৰাইজৰ প্ৰতি প্ৰসন্ন হওক। এই নাম ঘৰতে চিৰকাল বসতি কৰি ৰাইজৰ ৰখীয়া পৰীয়া হৈ সকলো আপদ বিপদ, চোৰ, ডকাইত, মাৰি মৰকৰ পৰা ৰক্ষা কৰক। বোলে—\nচিৰকাল পিতামহ আছা ৰক্ষা কৰি।\nশিশু চটকক যেন পাখায়ে আবৰি ।\nবুঢ়া ডাঙৰীয়াইয়ো এই নাম ঘৰৰ পৰা আন ঠাইলে গতি নকৰি ইয়াতে থাকি পক্ষীয়ে পোৱালীক পাখাৰে আবৰি ৰখাৰ দৰে হাতে ডাং ধৰি ৰাইজৰ গো, মহিষ, ছাগল, চৰাই, চিৰকতি, কুকুৰ,বিৰলী, পোক, পলু, পৰুৱা, পিপৰা, গছৰ পকা পাত এটিকো হানি বিঘিনি নকৰি সকলো গৃহস্থী প্ৰাণীকে নিৰ্ব্বিঘ্নে ৰক্ষা কৰি কৃপা কৰিব লাগে। ।।০।।\nশেষত বিলনীয়াৰ আশীৰ্বাদ।\n১০। ভাল—বিলনীয়া সকলে সমূহ ৰাইজ, ভক্ত, বৈষ্ণৱ, গুৰু, গৃহস্থ, সদৌ সমাজকে দণ্ডৱতে পৰি জনাইছে। বোলে—\nমোৰ যত দোষ সকলো এৰি।\nলৈযোক ভৃত্যৰ অধীন কৰি\nপৰশ অৰ্চন নাজানো ভাৱ।\nসেৱিছো। ভক্তিবে সবাৰো পাৱ ।\nঅপিত দ্ৰব্যকে গ্ৰহণ কৰি।\nশত অপৰাধ ক্ষমিয়ো হৰি ।।\nঈশ্বৰ নিবেদিত সমূহৰ দ্ৰব্য, তোমৰা সবক মুঠিটো পোহাটো ধৰি অৰ্পণা কৰোতে, দিওঁতে, থওঁতে, হাত ঘাটি, পাত ঘাটি,হীন-ডেৰি,তাকৰ-সৰহ, অনেক অপৰাধ। সেই অপৰাধ খিনি ঈশ্বৰেও ক্ষমা দিব লাগে, ভকত বৈষ্ণৱ সকলেও ক্ষমা দি অৰ্চনীয় দ্ৰব্যকে মোৰ বুলি লৈ, এই দৰে আগলৈকে ৰাইজৰ পৰিচৰ্য্যা কৰি দিবলৈ থবলৈ শক্তি বিধান কৰি, সমূহ বৈষ্ণৱত অচলা ভক্তি জন্মি, একো অপায় অমঙ্গৰ ভাগী নকৰি নিৰ্বিঘ্নে ৰক্ষা কৰিব লাগে।।\nভাল—মহাপুৰুষ শ্ৰীমন্ত শঙ্কৰদেৱে পৃথিবীৰ নৰ মনুষ্যক বৈকুণ্ঠৰ লীলা, নৃত্য, গীত দৰ্শাই হৃদয় ক্ষেত্ৰত ভক্তিৰ বীজ বপন কৰিবৰ উদ্দেশ্যে নাট ৰচনা কৰি সাত দিন সাত ৰাতি সাত বৈকুণ্ঠ দেখাই চিন যাত্ৰাত লোক\nস্তম্ভিত কৰিলে। ম’তা, আৰিয়া, অগ্নিগড় স্বৰূপে সত্ব, ৰজ, তম তিনি গছি বিজ্ঞান প্ৰদীপেৰে বৈকুণ্ঠৰ শুদ্ধ, সত্ব, ধৰ্ম্মপথ পোহৰাই দি অজ্ঞান অন্ধকাৰ দূৰ কৰি ভাৱ, ভাৱৰীয়া, গায়ণ, বায়ণ, নতুৱা, নৰ্ত্তকী ভক্ত সকলক দিব্য কাছে সজাই, গছৰ পাত সৰি পৰা সুৱলা সুৰৰ ৰাগ, তাল, মানেৰে স্বৰ্গ লঙ্ঘাই প্ৰজা সকলক মোহিত কৰিলে। বৰ ধেমালী, সৰু ধেমালী, ঘোষা ধেমালী, গোবিন্দৰ প্ৰেম ভক্তিৰ তিনি আনন্দ আদি নিৰঞ্জনক সূত্ৰধাৰী ৰূপে নাটৰ আদিতে প্ৰবেশ কৰাই নিজে সূত্ৰধাৰী হৈ বৈকুণ্ঠৰ ভাৱ আনি ভাৱনা নাম দি শত অশ্বমেধ যজ্ঞৰ সাৰ, সত্ৰ সভা সাধু, সন্ত, মহন্ত, হৰিভক্ত বৈষ্ণৱ সকলৰ প্ৰতি ৰাখি গল। আজি সেই বৈকুণ্ঠৰ লীলা ( নাটৰ নাম উল্লেখ কৰিব।) নাটৰ গীত কেইটি শুদ্ধে অশুদ্ধে গাই আভাস মাত্ৰ চিন দৰ্শাই সেৱা জনাইছে। ইয়াত অপৰাধৰ সীমা নাই। বোলে—\nকতনা অমোঘ অপৰাধ হৰি\nকৰিয়া আছোঁ প্ৰচুৰ।\nহৃদিত থাকিয়া নেদেহা সুবুদ্ধি\nকৃপাৰ হৈয়া ঠাকুৰ\nশত সহস্ৰ কোটি অপৰাধকে ক্ষমা কৰি এই মহোৎসৱ কীৰ্ত্তনকে মোৰ বুলি লৈ কৃপা কৰিব লাগে। ॥০॥\n২। হৰিৰ পৰম নিৰ্ম্মল উদাৰ\nকথাৰ যৈত প্ৰকাশ।\nগঙ্গা গয়া আদি যত তীৰ্থ আছে\nতৈতেসে কৰে নিবাস॥\nপৰম ঈশ্বৰৰ লীলা, গুণ, গীত, নাট ভাৱনাৰ প্ৰভাৱে ইয়াতে সমস্ত তীৰ্থ ক্ষেত্ৰ বিৰাজ কৰি ই সাক্ষাত বৈকুণ্ঠ পুৰী হৈছে। বোলে—\nযি দিশত মহা ভক্ত সবে শ্ৰী শ্ৰীমন্ত কমল লোচনক\nপৰম সন্তোষে কীৰ্ত্তন যিটো কৰয়।\nসি দিশক নমস্কাৰ কৰি দুৰ্ঘোৰ সংসাৰ সুখে তৰি\nআপুনি আচুতি স্বৰূপ সিটো হোৱয় ॥\nসেই লীলা চৰিত্ৰ গোৱা, বজোৱা, কৰা, কৰোৱা, শুনা, ভনী সকল নিজে ঈশ্বৰময় হৈ ভূমি ভাগকে পবিত্ৰ কৰি, দুখময় সংসাৰৰ পৰা সুখময় কৰাব লাগে। বোলে—\nবৈকুণ্ঠ সম্পদ মিলোক আসি।\nশৰীৰৰ পাপ সমস্ত নাশি॥\nমহা পুণ্য চয় হোক উদয়।\nখণ্ডোক সমস্ত দুৰ্গতি চয় ॥\nদিয়া দাস বুলি চৰণে ঠাই।\nএতেক প্ৰাৰ্থনা কৰো গোসাঁই॥\nএই নাটৰ নৃত্য গীতত যি সুখ সম্পদ পাইছিল। সেই সুখ সম্পদ চিৰকাল লভ্যমান কৰক। শ্ৰৱণ কীৰ্ত্তনত\nযি পবিত্ৰ ভাব আহিছিল সেই ভাব চিৰকাল কৰক। হৰি কীৰ্ত্তনত ভক্তিৰ যি প্ৰেম পৰশিছিল, সেই ভক্তিৰ প্ৰেম চিৰকাল লগ লৈ পুণ্যাত্মা কৰক। হৰি গুণ কীৰ্ত্তনৰ ফলত ঈশ্বৰৰ চৰণত অচলা ভক্তি হৈ ধন, ধান, পুত্ৰ, ভাৰ্য্যা, মিত্ৰ, কুটুম্ব, বন্ধু-বান্ধৱ পূৰ্ণ হৈ লক্ষ্মী বসতি কৰক। হৰি গুৰু প্ৰসন্ন হৈ ৰোগ, ব্যাধি, শোক, সন্তাপ, মাৰি-মৰক সকলো আপদ দূৰ কৰি নিৰাপদে ৰক্ষা কৰক। ॥০॥\n( এই খিনিত যদি আৰু আশীৰ্ব্বাদ দিবৰ দৰকাৰ হয়, তেন্তে বৰ সবাহৰ আশীৰ্বাদৰ ৩ আৰু ৪ নং এই দুইটি দিব। হৰি কীৰ্ত্তনৰ পৰিবৰ্ত্তে ভাৱনা বুলি উল্লেখ কৰিব )।\n৩। ঘোৰ অপৰাধ সহস্ৰেক বাৰ\nঅহৰ্নিশে আছো কৰি।\nদাস বুলি ধৰি শ্ৰীমধুসূদন\nক্ষমিয়োক দেৱ হৰি।\nএই মহা মহোৎসৱ ভগৱন্তৰ লীলা কৰোতে, কৰওঁতে, গাওঁতে, বাওঁতে, গীত, ৰাগ, তাল, মান, সুৰ, সঞ্চাৰ, মহাপুৰুষৰ ৰীতি, নীতি, নিয়ম, সংযম, কায়, কষ্ট, ভক্তি, শ্ৰদ্ধাৰে, ভাৱ, ভাঙ্গতি, নাচ, কাছ, থেও, থমক, বচন, মাত, কথা, শ্লোক, ভটিমা, আৰম্ভণি, অপসংহৰণত অপৰাধৰ সীমা নাই ; সেই অপৰাধ মাৰ্জন কৰিব\nলাগে। আৰু সুত্ৰ, গোসাঁই, গোপী আদি এই নাটৰ ভাৱ ভাৱৰীয়া সকলৰ প্ৰতি প্ৰভু প্ৰসন্ন হৈ সৰ্ব্ব দোষ ক্ষমা কৰি আপোনাৰ গুণ চৰিত্ৰতে সন্তুষ্ট হৈ আগলৈকে এই দৰে হৰি সেৱা কৰিবলৈ সকলোকে শক্তি বিধান কৰি নিৰ্বিঘ্নে ৰক্ষা কৰিব লাগে। ॥০॥\n৪। যথাত মোহোৰ ভক্ত উদাৰ !\nকৰিয়া থাকন্ত লীলা প্ৰচাৰ॥\nসৰ্ব্ব তীৰ্থ সিটো জানিবা সাৰ।\nতাত সেৱি হোৱে সংসাৰ পাৰ॥\nতেনে মহাত্ম্যশালী তোৰা সব সাক্ষাত ভকত ভাগৱত, বৈকুণ্ঠৰ লোক। ইয়াতে মাহ-প্ৰসাদ উপকৰণাদি যি খিনি আপোনা সবক অৰ্চনা কৰা হৈছে সিয়ো বৈকুণ্ঠৰে বস্তু, ইয়াৰে অচিদ্ৰ ৰূপে গ্ৰহণ কৰি সেৱকীৰ প্ৰতি প্ৰসন্ন হৈ কৃপা কৰিব লাগে। এই সেৱাৰ উপলক্ষে তোৰা সবক যি ৰূপে আদিৰ সম্ভাষণ, আৱাহন বিসৰ্জন দিব লাগে সেই ৰূপে পৰা নাই। ইয়াতে সেই দোষীদোষ খিনি মাৰ্জ্জনা কৰি সন্তোষ হব লাগে। আগলৈকে এই দৰে মিলা প্ৰীতিৰে ৰাখি সকলোকে নিৰাপদে ৰক্ষা কৰি কৃপা কৰিব লাগে। ॥০॥\nকলিৰ লোকৰ ভাগ্যৰ মহিমা\nকোনে কহি পাৱে পাৰ।\nহৰি গুণ নাম কলিৰ স্বধৰ্ম্ম\nসমস্ত শাস্ত্ৰৰ সাৰ।।\nহৰি গুণ নাম কীৰ্ত্তন কৰিসে\nকলুষ কৰি বিনাশ।\nঅনায়াসে ঘোৰ সংসাৰ তৰিয়া\nপাৱয় হৰিৰ পাশ।\nপৰম ঈশ্বৰৰ এনে মহাত্ম্যৰ সৰ্ব্ব ধৰ্ম্ম শিৰোমণি একাষাৰ নাম কীৰ্ত্তনৰ কল্পনা কৰি তোমৰা সব সাধু, সন্ত, বৈষ্ণৱ আৰু পূৰ্ণকৃষ্ণ ভগৱন্তৰূপী ভাগৱত আগত লৈ গুৱা-পান টোপোলা, অৰ্চ্চনা, অৰিহনা তোৰা সবৰ চৰণত সমস্তখিনি অৰ্পণ কৰিছে। অশুদ্ধি দ্ৰব্যকে শুদ্ধি কৰি সেৱকীকো তযু চৰণৰ দাস বুলি কৃপা কৰিব লাগে। ।।০।।\nনামৰ অন্তত সেৱা।\n১। ভাল বোলে—\n[ ১৮ ]\nনমো নমো নিত্য নিৰঞ্জন নাৰায়ণ শিৱ সনাতন\nঅনাদি অনন্ত নিৰ্গুণ গুণ নিয়ন্তা।\nপৰম পুৰুষ ভগৱন্ত নাহি পূৰ্ব্বাপৰ আদি অন্ত\nতুমিসে চৈতন্য সমস্ত ভাৱ ভাৱন্তা।।\nহে প্ৰভু ! তুমি নিত্য নিৰঞ্জন, নাৰায়ণ, অনাদি অনন্ত, পৰম পুৰুষ ভগৱন্ত ৰূপে চৈতন্য শক্তিৰে জগতক চলাওঁতা তুমি। তথাপি শাস্ত্ৰে কৈছে– তোমাত কৰিয়া তযু গুণ নাম চাৰ। সেই উপলক্ষে মহাগুৰু শঙ্কৰ মাধৱ দেৱে ঈশ্বৰৰ নামকে শ্ৰেষ্ঠ কৰি মহা মহন্ত থান, সত্ৰ আৰু বৈষ্ণৱসকলৰ প্ৰতি নাম ধৰ্ম্মৰ প্ৰদীপ জলাই দি জগতক উদ্ধাৰ কৰিছে। আমি মহা পাতকীয়ে কলিৰ নামৰূপী পৰম ধৰ্ম্মক দৃঢ় ভাৱে ধৰিব পৰা নাই। ইয়াতে শুদ্ধে অশুদ্ধে আভাস মাত্ৰ চিন দৰ্শাই সমূহ ভক্ত বৈষ্ণৱসকলে ভগৱন্ত সন্তোষাৰ্থে যি হৰিনাম কীৰ্ত্তন কৰিছে নামৰূপী জনাৰ্দনে ইয়াতে সস্তুষ্ট হৈ নাম কেষাৰিকে মোৰ বুলি গ্ৰহণ কৰি কৃপা কৰিব লাগে।।।০।।\n২। ভাল বোলে-\nধন জন তপ প্ৰভাৱে তোমাক\nপূজিবাৰ শক্তি নাই।\nগজেন্দ্ৰে কেৱলে ভকতি কৰিলে\nপৰম আপদ পাই।।\nগজেন্দ্ৰে পৰম সঙ্কটত যি ৰূপে তোমাত শৰণাপন্ন\nহৈ ৰক্ষা পৰিল। সেই অনুসাৰে আতুৰ হৈ তোমাৰ সেই নামৰ মূৰ্ত্তিতে শৰণাশন্ন হৈছে। বোলে—\nনামত শৰণ লোৱে বাৰেক।\nনামে হৰে তাৰ সবে পাতক॥\nযেই নাম সেই কৃষ্ণ ভজা নিষ্ট কৰি।\nআপোন নামৰ সঙ্গ মছাৰন্ত হৰি ॥\nযি কৃষ্ণ সেয়ে নাম, যি নাম সেয়ে কৃষ্ণ। হৰি ভক্তসকলে নাম কীৰ্ত্তনৰ বলতে হৰি ময়, হৰি বুদ্ধি কৰি হৰিক লাভ কৰিব পাৰে। বোলে—\nহৰিক পাইবাৰ এহি উপাই।\nদিয়া হৰি নাম হৃদয়ে ঠাই॥\nআপুনি হিয়াত প্ৰবেশি হৰি।\nলৈবেক ভূ তাৰ অধীন কৰি॥\nকলিত নামেসে পৰম ধৰ্ম্ম।\nআত পৰে নাই অপাৰ কৰ্ম্ম॥\nএতেকে দাসৰ দাস বুলি নামৰূপী জনাৰ্দন নামতে তুষ্ট হৈ চৰণে চপাই ধৰি নাম, গুৰু, দেৱ, ভকত চাৰিও মূৰ্ত্তি প্ৰসন্ন হৈ সেৱকীৰ প্ৰভি মনৰ অভিলাষ পূৰ্ণ কৰি কৃপা কৰিব লাগে } ॥০।।\n৩। ধৰ্ম্ম অৰ্থ কামে যিটো অভিলাষে\nযি চাৱে মোক্ষৰ পথ।\nসিয়ো হৰি নাম কীৰ্ত্তন কৰিসে\nপাৱে সবে মনোৰথ॥\n[ ২০ ] সেৱকীয়ে যি মনৰ কল্পনাৰে এই নাম কীৰ্ত্তন কৰাইছে সেই কল্পনা খিনি পূৰ্ণ কৰি এই নাম ধৰ্ম্মৰ প্ৰভাৱতে ৰোগ, শোক, সন্তাপ, মাৰি-মৰক, জ্বৰ, পীড়া, উপচক্ৰ, উপতাপ, গ্ৰহ দোষ, দৈব দোয্যকাল দোষ, অপায় অমঙ্গলৰ পৰা পৰিত্ৰাণ কৰি গোবৰ্দ্ধন পৰ্ব্বত ধৰি গোপ গোপীসকল ৰক্ষা কৰাৰ দৰে চৰণে ছত্ৰৰ ছায়া দি নাম ধৰ্ম্মতে মতি স্থিৰ কৰি সৰ্ব্ব উপদ্ৰৱ দূৰ কৰি কৃপা কৰিব লাগে। ॥०॥ ৪। আতুৰ ভৈলোহো হৰি বিষয় বিকলে।\nকৰিয়ো উদ্ধাৰ মোক চৰণ কমলে॥ হৰি লৈলো হৰি লৈলো শৰণ ইবেলি।\nমই অধমক পাৱে নেপেলাইবা থেলি॥ কোনোবা খিনি মনতে ভয় পাই তোমাৰ চৰণত শৰণে পশিছে। তযু চৰণৰ কৃপাৰে মনৰ সকলো ভয় ভ্ৰান্তি দূৰতে বিদুৰ কৰি পুত্ৰ, ভাৰ্য্যা, দুহিত্ৰি, বন্ধু-বান্ধৱ সহিতে সকলোকে শত বৰ্ষ পৰমায়ু, হিংসা,বৈৰতা, চৌৰাদি অপব্যাধি, দুষ্ট গ্ৰহৰ ভয়, পীড়া, ৰিষ্টাদিকে খণ্ডন কৰি গো, মহিষ, ধন, ধান, পুত্ৰ, ভাৰ্য্যা, দুহিত্ৰি, গৃহবৰ্ত্তী সকলৰ কোনো প্ৰমাদৰ ভাগী নকৰি সুখে সন্তোষে ৰাখি ঐশ্বৰ্য্যশালী কৰি এইদৰে সেৱা কৰিবলৈ আগলৈকে শক্তি বিধান কৰি কৃপা কৰিব লাগে। ॥০॥ [ ২১ ]\nতোমাৰ চৰণ সেৱাৰ গোবিন্দ\nনাজানো একো উপায়।\nযি মতে সেৱাত ৰহিবো কৰুণা\nকৰিতে হৰি যুৱাই॥\nতোৰা সব ভকত, বৈষ্ণৱ, সাধু মহন্তক এক কৰি ঈশ্বৰৰ চৰণত বৈকুণ্ঠৰ বস্তু মাহ-প্ৰসাদ, গুৱা-পান, শৰাই, বন্তি উপহাৰ দ্ৰব্য সহ যধা— শক্তিমত দণ্ড, অৰ্চ্চনা, অৰিহনা সমম্বিতে শোধাই শৰণে পশিছে। ইয়াতে ঘাটি অপৰাধ খিনি ভঞ্জন কৰি অৰ্চনীয় দ্ৰব্যকে বৈকুণ্ঠ ভাণ্ডাৰৰ বস্তু বুলি মােৰ বুলি গ্ৰহণ কৰিব লাগে। বোলে—মোৰ নাম লৈয়া মোৰ চৰণক পাৱে।\nপৰম ঐশ্বৰ্য্য দিওঁ যাক যিবা লাগে॥\nসেৱকীৰ প্ৰতি প্ৰসন্ন হৈ ৰাম নাম বস্তু স্থিতি দি অশুচি দ্ৰব্যকে নামতে পবিত্ৰ কৰি লৈ মোৰ বুলি কৃপা কৰিব লাগে ॥০॥\n৬। যিটো চণ্ডালেও কায় বাক্য মনে\nসদায়ে সুমৰে হৰি।\nআছে বাহু ব্ৰত সিটো ব্ৰাহ্মণৰ\nসিসে শ্ৰেষ্ঠ আতি কৰি।\nযিটো মহা গৰ্ব্ববী বিপ্ৰে আপোনাক\nপবিত্ৰ কৰিবে নাৰে।\nভকত চণ্ডালে আপোনাকো তাবে\nসমস্ত কুল উদ্ধাৰে।\nতোমৰা সব তেনে মহাত্ম্যশালী পৰম বৈষ্ণৱ চৈতন্য ঈশ্বৰ ভগৱন্ত। ভগৱন্তে কৈছে বোলে—\nভকতৰ পাছে মই থাকো তুতি কৰি।\nসত্যে সত্যে বোলো চোৱা শাস্ত্ৰত বিচাৰি।\nএনে ভগৱন্তৰ প্ৰিয় ভক্তক যি স্বৰূপে ভকতি, মিনতি, আদৰ, আশ্বাস কৰিব লাগে জ্ঞানহীন পশুৰ তেনে বোধ নাই ইয়াতে তোমৰা সব নিজ গুণে প্ৰসন্ন লভি দাস সকলৰ প্ৰতি সৰ্ব্ব অপৰাধ ভঞ্জন কৰি দাস বুলি ৰাখি লব লাগে।।\nসত্য যুগে প্ৰথমত ব্ৰহ্মা আদি দেৱ যত\nহৰি নাম কৰিলে গুপুত।\nকিনো দয়াময় হৰি নামক বেকত কৰি\nকলি পাপ কৰাইলা লুপুত।।\n[ ২৩ ]\nযিটো মহা স্লেচ্ছ জাতি সিয়ো শুদ্ধ হোৱে আতি\nমুখে মাত্ৰ হৰি নাম লয়।\nকলিৰ ভয়ত গৈয়া নামত শৰণ লৈয়া\nৰহিল সমস্ত ধৰ্ম্ম চয়।\nমহাপুৰুষ শ্ৰীশঙ্কৰ ৰূপে সাক্ষাত ঈশ্বৰ কৃষ্ণ অৱতাৰ হৈ সকলো ধৰ্ম্মৰ ৰাজা ৰাম নাম, সেই ৰাম নামৰে ৰাজা পুণ্য অৰণ্যৰ মাজত প্ৰমত্ত স্বৰূপা ‘পাল নাম” সৃষ্টি কৰি থান, সত্ৰ, সভা, সাধু, সন্ত, মহা মহন্ত সবৰ প্ৰতি অমূল্য ৰত্ন ৰাখি গল। আজি সাক্ষাত ভাগৱত, সন্ত, সাধু, ভকত, বৈষ্ণব সমস্তক একত্ৰাপতি কৰি পূৰ্বৰ শুদ্ধ সত্ব মহাধৰ্ম্ম পাল নাম কেই আষাৰি উচ্চাৰণৰ উপলক্ষে গলে বস্ত্ৰ বান্ধি অষ্টাঙ্গে সেৱা জনাইছে।\nভকতি মিনতি প্ৰণতি নাজানো হৰি এ,\nমোত পৰে জ্ঞান শূন্য হীন মতি নাই ৰাম ৰাম।\nপূৰ্ব্বৰ নিৰ্ব্বন্ধত ভকতি, মিনতি, প্ৰণতি, স্তুতি সকলো হীন। ইয়াতে মাত্ৰ মহা ধৰ্ম্ম উপলক্ষে টোপোলা অৰিহনা, দণ্ড, অৰ্চনা সহ বৈকুণ্ঠৰ বস্তু, গুৱা-পান,শৰাই, শলিতা, মাহ-প্ৰসাদ, উপকৰণাদি দ্ৰব্য কায় বাক্য মনে তযু চৰণত অৰ্পণা কৰা হৈছে। ভগৱন্ত বস্তু প্ৰসন্ন হৈ নিচিদ্ৰে গ্ৰহণ কৰি কৃপা মিলিব লাগে।\n১। পতিত পাৱন বুলি নাৰায়ণ এ,\nপৰম পতিতে ডাকে আতুৰ হৈয়া।\n[ ২৪ ]\nতযু বেদ বাণী আমি আছো শুনি এ,\nমহা পাপী তৰে তযু গুণ নাম লৈয়া।।\nবেদৰ গুপুত বিত্ত নাৰায়ণ এ,\nদৈবকীত হন্তে সাক্ষাতে ভৈলা বিদিত।\nজীৱৰ তাৰণ হেতু নাৰায়ণ এ,\nপ্ৰচাৰিলা নিজ যশ ধৰ্ম্ম বিপৰীত।।\nসাক্ষাৎ পূৰ্ণব্ৰহ্ম ৰূপী মহাপুৰুষ অৱতাৰ হৈ জীৱ তৰণৰ সহজ উপায় ধৰ্ম্মৰ পৰম ৰাজা বেদৰো পৰম গুপুত প্ৰমত্ত সিংহ পাল নাম তিনি ঠাইত তিনি বাৰ ডাকি সাধু সন্ত, মহন্ত, থান সত্ৰ বৈষ্ণৱ সকলৰ হিয়াৰ বস্তু স্বৰূপে ৰাখি গল। বোলে—\nকলিত একান্তে যিটো লৱে হৰি নাম।\nতাৰ আৰু আচৰিবে নাথাকিল কাম ।\nসেই অমোঘ ঈশ্বৰৰ নিজ মুখৰ বাক্যকে লৈ শক্তি মত কায়, কষ্ট, ব্ৰভ, ভাবে, ভক্তিয়ে ঈশ্বৰৰ চৰণত পাল নামৰ ঘোষা কিভাগি অৰ্পণ কৰি শৰণাপন্ন হৈ কাতুৰ্ব্বাদে জনাইছে। বোলে—\nৰাম নিৰঞ্জন দানৱ গঞ্জন\nভকত ৰঞ্জন দেৱ\nতুমিসি পৰম গুৰু নাৰায়ণ\nতুৱা পাৱক কৰো সেৱা।।\nকোটি কোটি ঘোৰ অপৰাধ নিতে\nকৰো আমি দুৰাশয়।\nহে হৰি মোক দাস হেন মানি\nএই নাম কৰিম, কৰাম বোলোতেই আমাৰ অনেক অপৰাধ ; ইয়াতে নাম ৰূপী জনাৰ্দন সস্তুষ্ট হৈ অপৰাধ খিনি ভঞ্জন কৰি অৰ্চ্চনীয় নামকে মোৰ বুলি গ্ৰহণ কৰি কৃপা কৰিব লাগে ॥০॥\n২।পৰম বান্ধৱ হৰিৰ নাম।\nযি জনে আক লৱে আবিশ্ৰাম॥\nতাৰ সাত কাৰ্য্য সাধিবে দেখা।\nপ্ৰতি প্ৰতি লোৱা সাতৱো লেখা॥\nপ্ৰথমে দহিবে পাতক চয়।\nকৰিবে মহা পুণ্য অভ্যোদয়॥\nকৰাৱে বিষয়ত বিৰকাত।\nকৃষ্ণত বাঢ়িবে প্ৰেম ভকতি॥\nউপজাইবে আতি বৈষ্ণবী জ্ঞান।\nমায়াক কৰিবে দহি নিৰ্য্যান॥\nচৈতন্য মূৰ্ত্তি পূৰ্ণানন্দ হৰি।\nথৈবেক তেন্তে এৰে একে কৰি॥\nতেনে পৰম ঈশ্বৰৰ পৰম মঙ্গল নাম, আমি ইয়াৰ পাত্ৰ নহওঁ। বৈষ্ণৱ, সাধু, সন্ত সবৰ চৰণ---- ধৰি\n[ ২৬ ]\nতাৰা সবৰ কৃপাত এই সেৱা জনাইছে। বোলে—\nনামতে হৰিক সাক্ষাতে পায়।\nনাম হৰি দুয়ো একেটি কায়॥\nযথাত ভকত তথাত নাম।\nভক্ত নাম হৰি একহি থাম॥\nযি জন ভকত সি জন হৰি।\nপৰমাৰ্থ তত্ব লয়ো বিচাৰি॥\nতোৰা সব সমূহ গুৰু ভক্ত সকলক এক কৰি যি প্ৰমত্ত সিংহ নাম উচ্চাৰণ কৰা হৈছে ইয়াতে গুৰু ৰূপী।\nভগৱন্ত প্ৰসন্ন হক, দেৱৰ দেৱতা কৃষ্ণ দেৱ প্ৰসন্ন হক, নাম ৰূপী ভগৱন্ত প্ৰসন্ন হক, ভাগৱত ৰূপী ভকত প্ৰসন্ন হক, নাম গুৰু, দেৱ, ভকত চাৰিও বস্তু তুষ্ট হৈ দাসৰ সেৱাকে মোৰ বুলি গ্ৰহণ কৰি কৃপা কৰিব লাগে। ॥০॥\n৩। তোমাৰ সেৱক ভৈলো নাৰায়ণ এ\nনিশ্চয়ে তোমাৰ দিবাক লাগে প্ৰসাদ।\nমোক ভৃত্য কৰি লৈয়ে গোপীনাথ এ\nতযু কৃপা যাৰ মিলয় কোন প্ৰমাদ।\nতোমাৰ দাসৰো দাস বুলি ধৰি এই সেৱাৰ ফলতে কোনো প্ৰমাদৰ ভাগী নকৰি সৰ্ব্ব সঙ্কট, সৰ্ব আপদৰ পৰা পৰিত্ৰাণ কৰিব লাগে—\nআমাক ৰাখিবে হৰি কমন বান্ধৱে।\nঅন্ত কালে গতি মোৰ কেৱল মাধৱে॥\nএহি বুলি মৰণত নভৈল বিকল।\nশুণ্ডে মেৰাই ধৰিলন্ত সুৱৰ্ণ কমল॥\nপৰম আনন্দে দিয়া মাধৱত চিত।\nগজেন্দ্ৰে কৰিলে তুতি অতি বিপৰীত ॥\nশুণ্ডে মেৰাই পদ্ম গোট উপৰক তুলি।\nগজেন্দ্ৰে শৰণ লৈলে ত্ৰাহি হৰি বুলি॥\nশুনি তুমি শীঘ্ৰে চৰি গৰুড়ৰ স্কন্ধে।\nভকতক ৰাখি বাক আসিলা প্ৰবন্ধে॥\nআথে বেথে চক্ৰে চিৰিলাহা গ্ৰাহ মুখ।\nতোমাৰ প্ৰসাদে গজেন্দ্ৰৰ গৈল দুখ।\nসেই ৰূপে ভগৱন্ত প্ৰসন্ন হৈ সেৱকীৰ অভিষ্ট খিনি পূৰ্ণ কৰি জ্বৰ, পীড়া, ৰোগ, ব্যাধি, অসুখ, অশাস্তি, অপায়, অমঙ্গল, অস্তুত, গ্ৰহ পীড়া, গ্ৰহ ৰিষ্ট, উপদ্ৰৱ, মাৰিমৰক, নিলগৰ ঢৌ-বজাৰ নিলগতে নিবাৰণ কৰি, গোবিন্দ নামৰ মহাত্ম্যতে দুঃ স্বপ্নৰ ফলকো সুখ দায়ক কৰি আগলৈকে সপুত্ৰ বান্ধৱে কৈল্যাণে ৰাখি কৃপা\nকৰিব লাগে ॥०॥\n৪। সহজে কৃপালু গুণক প্ৰকাশি এ\nধৰি আছা হৰি ভকত বৎসল নাম।\nধেনু যেন মতে বৎসক পালে এ\nতুমি সেহি মতে ভকতক পালা ৰাম।\nমই অজ্ঞানীৰ যতেক অজ্ঞান হৰি হৰি হৰি এ\nকথা কহি কোনে সীমা কৰিবেক তাক।\n[ ২৮ ]\nইটো মোৰ ঘোৰ দোষ পৰি হৰি হৰি হৰি এ\nকৃপাময় কৃষ্ণ চৰণে ৰাখা আমাক॥\nনাম ৰূপী ভগবন্ত পৰম কৃপালু গুণে তুষ্ট হৈ সেৱকীৰ সদ বাঞ্ছা পূৰ্ণ কৰক, ধন, ধান, পুত্ৰ, ভাৰ্য্যা, বহাৰী নাত্যাদিৰ প্ৰতি ভগৱন্ত তুষ্ট হৈ সকলো খিনি বৃদ্ধি কৰক। আধ্যাত্মিক, আধি দৈবিক আদি ত্ৰিতাপৰ পৰা পৰিত্ৰাণ কৰক। সংসাৰৰ উপচক্ৰ, উপতাপ, বৈৰী ভয়, ৰাজ ভয় নিবাৰণ কৰক। আয়ু বৃদ্ধি, যশ বৃদ্ধি, ধন বৃদ্ধি কৰক। অপহুতা, অসুৰা, আপদ, বিপদ দূৰ কৰি আনন্দে কাল যাপন কৰক ! মহা ধৰ্ম্মে মোৰ বুলি ধৰ্ম্মত মতি স্থিৰ কৰি হৰি গুৰু প্ৰসন্ন হৈ সপৰিবাৰকে কুশল কৰিব লাগে। ॥০॥\n৫। ব্ৰহ্মা সিদ্ধ মুনি আদিও নাপাৰে\nপূজিবে তোমাৰ পাৱ।\nকিবা স্তুতি নতি কৰিবোহো আমি\nঅসুৰ ক্ৰুৰ স্বভাৱ ।\nনামৰ উদ্দেশ্যে পূৰ্ব্বৰ নিৰ্ব্বন্ধ মতে শৰাই, বন্তি, উপকৰণাদি সমস্ত আগ বঢ়াই দণ্ডৱত হৈ পৰিছে—ইহাতে অৰ্চনা, অৰিহনা, গুৱা-পান, টোপোলা সহিতে অৰ্পণা কৰিছে। ইয়াত ঘাটি অপৰাধ মনে, ঘৰে, কয়ে, বাক্যে যি চিদ্ৰ হৈছে সেই চিদ্ৰক নিচিদ্ৰে গ্ৰহণ কৰি কৃপা মিলি অৰুণ চৰণৰ হলে দাসক ঠাই দিব লাগে। ॥ ৯॥\n[ ২৯ ]\n৬। বলি নিগদতি যদুপতি ৰাম ৰাম ৰাম ৰাম ৰাম\nকিনো কৃপামোক কৰিলাহা নাৰায়ণ।\nদেৱৰ দুল্লােভ অতিশয় ৰাম ৰাম ৰাম ৰাম ৰাম\nগৃহতে থাকিয়া দেখিলো তযু চৰণ।।\nবাপ বান্ধৱসকল! তোৰাসব বৈকুণ্ঠৰ লোক ঈশ্বৰ স্বৰূপ। যি ৰূপে আৱাহন বিসৰ্জন ভকতি মিনতি সেৱা শুশ্ৰষা অৰ্চন বন্দন নিবেদন ভোজন আসন দি সেৱা ধৰিব সেই ৰূপে পৰা নাই ইয়াতে আমাৰ শত শত অপৰাধ হৈছে-ক্ষমাশীল কৃপাশীল গুণে নিজে কৰুণা বিতৰণ কৰি সন্তোষ হৈ সেৱকীৰ প্ৰতি আশীষ বিধান কৰি সকলো খিনি ক্ষমা কৰিব লাগে।\nমোৰ দোষ গুণ নিবিচাৰি নাৰায়ণ।\nনিজ কৃপা গুণে হয়োক প্ৰসন্ন।\n১। ভাল—জ্ঞাতি ভক্ত সকলে বুলিব লাগে—আজি তাৰাৰ পিতৃয়েকৰ সম্বৎসৰিক মৃত্যুহ তিথিত একোদিষ্ট শ্ৰাদ্ধ। এই শ্ৰাদ্ধত যি নিয়মে কায়, কষ্ট, ব্ৰতে থাকি বিধিমত পিণ্ড দান কৰিব লাগে সেই মতে কৰিব পৰা নাই। যথাবত বেদৰ বিহিত কৰ্ম্ম পূৰ্বৰ ৰীতি মতে দিন\n[ ৩০ ]\nদেখাই গছৰ নামে পাত বিকাই এটি পিণ্ড দিছে। ইয়াতে গঙ্গা, গয়াত পিণ্ড দিলে যি ফল পায় সেই ফল লভ্যমান কৰি পিতৃ দেৱতা যৈতে আছে তৈতে তৃপ্তি লাভ কৰি শ্ৰাদ্ধ কৰ্ত্তাৰ সম্বন্ধি প্ৰসন্ন হৈ আশীষ বিধান কৰি কৃপা কৰিব লাগে। ॥০॥\n২। বেদত কৈছে বোলে—\nপিতা ধৰ্ম্ম পিতা স্বৰ্গ পিতাহি পৰমন্তপ।\nপিতৰি শ্ৰীতিমাপন্নে প্ৰিয়ন্তে সৰ্ব্ব দেৱতা॥\nপিতাই ধৰ্ম্ম, পিতাই স্বৰ্গ, পিতাই পৰম তপ জপ। পিতা তুষ্ট হলেই সকলো দেৱতা তুষ্ট বুলি কয়।\nতুমি নিজ পিতৃ গুৰু ইষ্ট মোৰ।\nমই মন্দমতি ভৈলো সেৱাচুৰ॥\nসেই পিতৃ আদি দেৱতা ঈশ্বৰ কৃষ্ণ তুষ্ট হৈ মৃতকৰ প্ৰতি প্ৰসন্ন হব লাগে।\nযাৰ পুত্ৰ সবে ঐতি হৰিত শৰণ লৈয়া\nহৰি গুণ গাৱে শুদ্ধ ভাৱে।\nদধি দুগ্ধ ঘৃত মধু নদীৰ জলক পীয়া\nপিতৃগণে তৃপিতিক পাৱে॥\nঘোষাত কৈছে—যি সকল হৰিত শৰণ লৈ হৰি পৰায়ণ, হৰি ভক্তিৰ পাত্ৰ হৈছে, সি সকলে পিতৃ শ্ৰাদ্ধৰ দিনা নদী বা পুখুৰীৰ এক অঞ্জলি জল পিতৃৰ উদ্দেশ্যে ভকতক অৰ্পণা কৰিলেও পিতৃ দেৱতা দধি, দুগ্ধ, ঘৃত, মধু\nপঞ্চামৃত ভোজনৰ তৃপ্তি পায়। সেই উদ্দেশ্যে হৰি ভক্ত সবৰ প্ৰতি যি অৰ্পণ কৰিছে তাকে মোৰ বুলি গ্ৰহণ কৰি গঙ্গা, গয়াত পিণ্ড দানৰ ফল লাভ কৰি পিতৃ দেৱতা সন্তোষ হৈ কৃপা কৰিব লাগে। ॥০॥\n৩। পিতৃ শ্ৰাদ্ধৰ উপলক্ষে ইয়াতে নাম কীৰ্ত্তন কৰা হৈছে। বোলে—\nএক কোটি ধেনু সূৰ্য্য গ্ৰহণত\nব্ৰাহ্মণক দেই দান।\nপ্ৰয়াগ পুষ্কৰ জলত নিবাস\nকৰে দশ কল্প মান ।\nঅযুতেক যজ্ঞ কৰে মেৰু সম\nসুবৰ্ণক দেই দান।\nএক শত ভাগো গোবিন্দ নামৰ\nতেবেয়ো নোহে সমান॥\nশত অশ্বমেধ যজ্ঞৰ ফল ঈশ্বৰৰ ৰাম নাম কেই আষাৰতে সন্তোষ লভি নামৰ সম্পূৰ্ণ ফল কৰি পিতৃ দেৱতা সন্তুষ্ট হক। শ্ৰাদ্ধ কৰ্ত্তাৰ প্ৰতি প্ৰভু প্ৰসন্ন হৈ সৰ্ব্ব-শক্তিমান, আয়ুষ্মান, যশবান, কীৰ্ত্তিমন্ত কৰক, অৰ্ঘ্যমাদি দেৱতা সকল যৈতে আছে তৈৰে পৰা অঘোৰাপন্ন হৈ দীৰ্ঘায়ুস কৰক। দৈবদোষ কালদোষৰ পৰা ৰক্ষা কৰি পুত্ৰ পত্নী ধন ধান সহিতে আনন্দে কাল যাপন কৰাওক। কোনো অপায় অমঙ্গলৰ ভাগি নকৰি ঘূৰি\n[ ৩২ ]\nবছৰত এই শ্ৰাদ্ধ কৰিবলৈ শক্তি বিধান কৰি ধৰ্ম্মত মতি দি ভগৱন্তে কৃপা কৰক ॥০॥\nমোত বিনে ভক্তে নিচিন্তে আন।\nভকত বিনা মোৰো নাহি ধ্যান।\nতেনে তোমাৰ ঈশ্বৰৰ ভক্ত—\nবোলে—কৃষ্ণৰ সেৱাত কৰি ভক্ত সেৱা বৰ।\nপুৰাণে কহিলা বাক্য কৃষ্ণৰ মুখৰ॥\nইয়াতে আপোনা সকলক গোটাই শ্ৰাদ্ধৰ বিষয়ে মাহ প্ৰসাদ উপকৰণ। জল যোগ কৰি তোমৰা সবক অৰ্পণা কৰা হৈছে। ইয়াকে মোৰ বুলি গ্ৰহণ কৰি আমাৰ যি ঘাটি অপৰাধ হৈছে সেই খিনিকে ভঞ্জন কৰি সকলো সন্তুষ্ট হৈ কৃপা কৰিব লাগে। ॥০॥\n[ ৩৩ ]\n১। ভাল—তোমৰা সব ভগৱন্ত ৰূপী সমূহ ভক্ত চৈতন্য মূৰ্ত্তিক একত্ৰাপতি কৰি যথাৱত পকান্ন অন্ন ব্যঞ্জন অৰ্পণা কৰা হৈছে, এই ব্যঞ্জনকে মোৰ বুলি লৈ ভকত ভগৱন্ত তুষ্ট হব লাগে।\nবোলে—অন্ন ব্ৰহ্ম অন্ন ব্ৰহ্ম অন্নব্ৰহ্ম সাৰ।\nঅন্ন ব্ৰহ্মই কৰি আছে জগত উদ্ধাৰ।\nএই অন্ন ব্ৰহ্ম আপোনা সব চৈতন্য মূৰ্ত্তিক যি প্ৰকাৰে আগ বঢ়াব লাগে সেই ৰূপে নাই, ইয়াত শৰণাপন্ন হৈ আৰ্চা অৰিহণা টোপোলা গুৱাপান সহ সেৱা জনাইছে।\nবোলে—কৃষ্ণক পূজয় মাত্ৰ ভক্ত নুপূজয়।\nসিজনৰ দ্ৰব্য কৃষ্ণে মোৰ নোবোলয়॥\nকৃষ্ণক পূজিয়া কৰ বৈষ্ণবে অৰ্চন।\nতেবেসে তাহাৰ হোৱে প্ৰসাদ ভাজন॥\nসেই উপলক্ষে অন্নকে মোৰ বুলি গ্ৰহণ কৰি কৃপা কৰিব লাগে।\n২। ভাল বোলে—নাম অন্ন দুই মাত্ৰ কলিত ভকতি।\nকহিলা বুজাই ঈটো শাস্ত্ৰৰ যুগুতি।\nশ্ৰৱণ কীৰ্ত্তন কৰি দিয়ে অন্ন দান।\nতেবেসে কৃষ্ণত ভক্তি বাঢ়ে অনুক্ষণ।\nএই কলি কালত নাম আৰু অন্ন দানৰ বাজে আন কৰ্ম্মত সিদ্ধি নহয়।\nবোলে-দেৱ তীৰ্থ কৰি ভকতেসে বৰ।\nভকতক ভুঞ্জাইলে গুছে কৰ্ম্ম জড় ॥\nআজি সেৱকীয়ে যি কামনা কৰি এই চাউল কঠি আগ বঢ়াইছে সেই মনোনীত খিনি সিদ্ধি কৰি মাৰিমৰক, অপায় অমঙ্গল দূৰ কৰিব লাগে। দুৰ্বাসা ঋষিৰ ভয়ত অন্ন-ব্যঞ্জনৰ কণিকা ভোজন কৰি যি স্বৰূপে পাণ্ডৱ সকলক ব্ৰহ্ম শাপৰ পৰা ৰক্ষা কৰিলে সেই স্বৰূপে এই অন্ন ব্যঞ্জনক প্ৰভু ভগৱন্তে মোৰ বুলি লৈ মনৰ বাঞ্চা পূৰ্ণ কৰি শৰীৰৰ ৰােগ ব্যাধি দুষ্ট গ্ৰহৰ ৰিষ্টাদিকে ধ্বংস কৰিব লাগে। গ্ৰহ দোষ দৈব দোষ খণ্ডায়ুষ খিনি দূৰ কৰি আজিৰ পৰা শৰীৰত একো প্ৰমাদৰ ভাগী নকৰি গোবিন্দে কৃপা কৰিব লাগে।\n৩। তথাপিতো যেন মতে ভজন্ত ভকতে।\nকৰে অনুগ্ৰহ তাসম্বাক সেহি মতে॥\nযেন কল্পতৰু সম সবাতো স্বভাৱে।\nতথাপিতো মাগন্ত জনেসে ফল পাৱে॥\nএতেকে তযু চৰণত জনাইছে সেৱকীৰ গৃহত জ্বৰ পীড়া ৰােগ ব্যাধি যি আছে তাকো দূৰ কৰক, আগলৈ উপতাপ উপচক্ৰ অমঙ্গল যি হব লাগা আছে সেই খিনিকো খণ্ডন কৰি, ৰাজ ভয় বৈৰী ভয়, গ্ৰহ পীড়া ভয়ৰ পৰা পৰিত্ৰাণ কৰি পুত্ৰ ভাৰ্য্যা সমন্বিতে নিৰাপদে ৰাখি এই সেৱাকে গ্ৰহণ কৰি কৃপা কৰিব লাগে ॥০॥\n৪। এই অন্ন ব্যঞ্জন ভাগি তোৰাসবাত আগ বঢ়াওতে কায়ে বাক্যে মনে অনেক খিনি। অথাৱৰ, সেই অপৰাধ\n[ ৩৫ ]\nখিনিকো ভঞ্জন কৰি তোমৰা সব চৈতন্য মূৰ্ত্তি প্ৰসন্ন হৈ নিজ গুৰুৰ ভাণ্ডাৰৰ ভগৱন্তক অৰ্চিত অন্ন বুলি গ্ৰহণ কৰি কৃপা কৰিব লাগে ॥০॥\n( আগকৰা চাউল খুৱালে এই দৰে দিব )\nভাল বোলে — ভয় যেবে পাৱে তেবে লয় ৰাম নাম।\nভয়তেসে কৰে কৃষ্ণ ভজনৰ কাম॥\nভয় বিনে ঈশ্বৰ সেৱাত নাই ৰাতি।\nভয় যেবে দশাৱে বাঢ়ে কৃষ্ণত ভকতি॥\nইয়াতে কোনোবা খিনি ভয় পায় এই সেৱা কৰিম বুলি মনত কল্পনা কৰি টোপোলা বান্ধি ঈশ্বৰৰ চৰণত ঋণ ধাৰী হৈ আছিল। তাকে আজি গছৰ নামে পাত বিকাই ঈশ্বৰৰ চৰণত সোধাইছে।\n( এই বুলি আৰম্ভ কৰি নাম গোৱাৰ আশীৰ্ব্বাদকে দিব। কোনো বিধান বা কোনো দেৱতাৰ নামে চাউল খুৱালে সেই বিধান আৰু দেৱতাৰ নাম লৈ আশীৰ্ব্বাদ দিব। মৃতকৰ হন্তে খুৱালে দহা কাজৰ আশীৰ্বাদ দিব। ৰোগ ব্যাধি আদি যিহৰ কাৰণে খুৱাই তাক উল্লেখ কৰি আগৰ আশীৰ্ব্বাদকে দিব। যিহৰ কাৰণে যাৰ হকে সকাম কৰে সেই মতে নাম উল্লেখ কৰি যাব। )\n[ ৩৬ ]\n১। ভাল বুলিব লাগে—\nআজি মৃত্যু নহৌক সিটো শতেক অন্তৰ।\nঅবশ্য মৃত্যু আছে সমস্ত জগতৰ ।\nযেন জোকে তৃণ পালে এড়ে আউৰ তৃণ।\nজীৱন মৰণ এবে স্বপ্নে নুহি ভিন্ন।।\nজন্ম হলে মৃত্যু যি দৰে আছে, মৰণ হলেও পুনৰ জন্ম সেই দৰে আছে। তাৰাই পুৰণা দেহ ত্যাগ কৰি পুনৰ নতুন দেহ প্ৰাপ্তিৰ কামনাত স্বৰ্গগামী হোৱাত পূৰ্বৰ দেহা দগ্ধ হৈছে। ঋষি-মুনি সকলৰ মতে সেই ভগ্ন দেহ গঠন হৈ বায়বীয় ভোগ দেহ পূৰ্ণ হবৰ কাৰণে দশ অঙ্গৰ দহোটি পিণ্ড দিয়াৰ বিধান কৰিছে। সেই উপলক্ষে মৃতকৰ হকে আজি ১০ দিনত দহোটা পিণ্ড দি দশ অঙ্গ পূৰ্ণ কৰি বায়বীয় ভোগ দেহ গঠন কৰিছে। এই দশ পিণ্ডত লঘোন, ভোক, ব্ৰত, কষ্টত থাকিব পৰা নাই ; আপোনা সৱৰ ব্ৰজ বাক্যেৰেই এই পিণ্ডেৰেই দশ অঙ্গ পূৰ্ণ কৰি ভগৱন্ত প্ৰসন্ন হৈ মৃতকৰ অৰ্থে কৃপা কৰিব লাগে।।০।।\n২। ৰাইজেই ৰজা, জ্ঞাতিয়েই গঙ্গা, ই বেদৰ বচন। পিণ্ড দাতাই আপোনা সব গঙ্গাৰূপী জ্ঞাতিক একত্ৰ কৰি সেৱা জনাইছে। ইয়াতে দশ পিণ্ডই দশ অঙ্গ পূৰ্ণ হৈ বায়বীয় ভোগ দেহা প্ৰাপ্তি হব লাগে। জ্ঞাতি\nগঙ্গাত অৰ্চনৰ উপলক্ষে পূৰ্বাপৰ ৰীতি মতে যি দ্ৰব্য-বস্তু জল-যোগ কৰিছে। ইয়াকে নিচিন্দ্ৰ ৰূপে গ্ৰহণ কৰি মৃতকৰ অৰ্থে জ্ঞাতি কুটুম্ব বিপ্ৰ ৱৈষ্ণৱ সকলো তুষ্ট হৈ কৃপা কৰিব লাগে ॥০॥\n১। ভাৰ্য্যা কিয় ? বোলে পুত্ৰৰ কাৰণে। বোলে পুত্ৰ কিয় ? বোলে পিণ্ডৰ কাৰণে। তাৰ ইহ সংসাৰ এৰি নৰ দেহা বিসৰ্জন দি স্বৰ্গগামী হৈছে। সেই উপলক্ষে পুন্নাম নৰকৰ পৰা পিতৃক পুত্ৰই পৰিত্ৰাণ কৰি, বৰ অৰ্থে আজি বৰোৎসৰ্গাদি আদ্য শ্ৰাদ্ধত পিণ্ড জলাঞ্জলি কৰিছে।\nএই পিণ্ডতে অক্ষয় তৃপ্তি লাভ কৰি প্ৰেত দেহাৰ পৰা পৰিত্ৰাণ কৰাই পূৰ্ব-পুৰুষ পিতৃ-পিতামহ সকলৰ সঙ্গানুবৰ্ত্তি কৰাব লাগে। এই পিণ্ডত বিধিমত কায় কষ্ট ব্ৰতণ্ড যি দোষা-দোষ হৈছে সেইখিনিকে ভঞ্জন কৰি হৰি গুৰু প্ৰসন্ন হৈ মৃত্যুকৰ প্ৰতি কৃপা কৰিব লাগে ॥০॥\n২। আজি সেই মৃত্যুকৰ পৰকালৰ কৈল্যাণ কামনা কৰি জ্ঞাতি-কুটুম্ব, বন্ধু-বান্ধব, বিপ্ৰ বৈষ্ণৱ সকলক একত্ৰ কৰি একেষাৰি ঈশ্বৰৰ গুণ কীৰ্ত্তন কৰাইছে।\nবোলে— যত তপ ধৰ্ম্ম বেদ বেদাঙ্গ।\nহৰি নাম বিনা নাহি সুসাঙ্গ।।\nহৰি নামে কৰে সবে সুসাঙ্গ ।।\nবেদৰ বিধান মতে আদ্য শ্ৰাদ্ধ কৰোতে কায়, কষ্ট, ব্ৰতত যি খিনি অঙ্গ ক্ষুন্ন হৈছে, সেই খিনিকো হৰি নামৰ প্ৰভাৱত অঙ্গ পূৰ্ণ কৰি বেদ বেদান্ত পাঠ আৰু যজ্ঞ যাগত যি ফল পায় এই শ্ৰাদ্ধ পিণ্ডত সেই ফল প্ৰাপ্তি কৰাব লাগে।\nবোলে—হৰি হেন ইটো দুগুটি অক্ষৰ\nজিহবা অগ্ৰে থাকে যাৰ।\nগঙ্গা গয়া কাশী প্ৰয়াপ পুষ্কৰ\nবযাইক নেলাগে তাৰ।।\nপৰম ঈশ্বৰৰ নাম কীৰ্ত্তনৰ মহাত্মাৰেই গঙ্গা গয়াত পিণ্ড দানৰ ফল সম্পূৰ্ণ প্ৰদান কৰি মৃত্যুকৰ প্ৰতি নামধৰ্ম্ম হৰি গুৰু প্ৰসন্ন হৈ প্ৰেত দেহা পৰিত্যাগ কৰাই দিব্য দেহ প্ৰাপ্তি কৰি বৈকুণ্ঠ ধামত ঠাই দি কৃপা কৰিব লাগে।।০।।\n৩। জীৱন্তে বাক্য কাৰণং মৃতাহে ভূৰি ভোজনং।\nগয়ায় পিণ্ড দানেন ত্ৰিভি পুত্ৰেন পুত্ৰবান।\nজীৱনত বাক্য পালন, মৃত্যুৰ পাছত ভূৰি ভোজন আৰু গয়াত পিণ্ডদান, এই তিনটি কাম কৰিলেহে পুত্ৰৰ\n[ ৩৯ ]\nসাৰ্থক হয়। সেই উপলক্ষে আজি জ্ঞাতি-কুটুম্ব, ভকত বৈষ্ণৱক শক্তিমত ভোজন কৰাইছে আৰু গঙ্গা গয়াৰ পৰিবৰ্ত্তে ঈশ্বৰৰ নাম কীৰ্ত্তন কৰাইছে। ইয়াতে পুত্ৰৰ কৰ্ত্তব্য কৰ্ম্ম সম্পূৰ্ণ সিদ্ধি কৰি পিতৃৰ অবিহিত কৰ্ম্মৰ অমোঘ পাপকে ধ্বংশ কৰি প্ৰেত দেহাৰ পৰা ব্ৰহ্ম দেহা প্ৰাপ্তি কৰাব লাগে। শ্ৰাদ্ধকৰ্ত্তাৰ পিতৃ পিতামহ, বৃদ্ধ প্ৰপিতামহ, মাতামহ, প্ৰমাতামহ, বৃদ্ধ প্ৰমাতামহ, পুত্ৰনাত্যাদিৰ প্ৰতি আঘোৰাপন্ন হৈ যৈতে আছে তৈৰে পৰা এই সেৱাকে মোৰ বুলি গ্ৰহণ কৰি পুত্ৰ কন্যাৰ প্ৰতি আশীষ বিধান কৰিব লাগে ।। ০।।\n৪। 'শৰীৰ মাদ্যং কুল ধৰ্ম্ম সাধনম্” শ্ৰাদ্ধ কৰ্ত্তাৰ প্ৰতি হৰি গুৰু প্ৰসন্ন হক, মাৰি মৰক, উপতাপ, উপচক্ৰ দূৰ কৰি শত বৰ্ষ পৰমায়ু কৰক। পুত্ৰ, ভাৰ্য্যা, কলাত্ৰাদি সহিতে নিৰ্বিবঘ্নে ৰক্ষা কৰি ধন, ধান, গো, মহিষাদি সািহতে অচলা লক্ষ্মী বৃদ্ধি কৰক। ধৰ্ম্মত মতি স্থিৰ কৰি ৰোগ, শোক, সন্তাপ দূৰতে নিবৃত্তি কৰক। পিতৃ মাতৃ বিয়োগে যি ১২ বছৰ ললাত, সেই ললাতৰ ভাগী নকৰি সকলে আপদ বিপদৰ পৰা ৰক্ষা কৰি গোবিন্দে কৃপা কৰিব লাগে।।০।।\n৫। ভাল—তাৰা আছিল মনুষ্য, অনেক কাল খাম লম বুলি আশা কৰিছিল ; সেই আশা ত্যাগ কৰি স্বৰ্গগামী হৈছে। পুত্ৰ, নাতি, ভাই, ককাই, দদাই, ভতিজা, ওচৰ\n[ ৪০ ]\nচুবুৰীয়া সকলোটিৰ প্ৰতি মৃত্যুক প্ৰসন্ন হক। মিত্ৰ সম্বন্ধীয়া জীয়ৰী, জোৱাই, বাই, ভনী, মাহী, পেহী, মোমাই, ভাগিন, ভিনি, খুলশালি, জেঠেৰী, বৈাইনাই, শাহু, শহুৰ, ইষ্ট, মিত্ৰ, বন্ধু, বান্ধৱ, জ্ঞাতি যি আহিছে সকলোটিৰ প্ৰতি মৃত্যুক তুষ্ট হৈ একো অপায় অমঙ্গলৰ ভাগী নকৰি এইদৰে মিত্ৰৰ হিত চিন্তি আহিব যাবলকে কাৰো লগত কোনো মনোমালিন্য নকৰাই সকলোকে ঐক্যতাভাৱে প্ৰীতি বশে ৰাখি শত বৰ্ষ পৰমায়ু কৰি ঈশ্বৰে কৃপা কৰিব লাগে ।।০।।\n৬। ভগৱন্তে কৈছে—\nঅৰ্চনীয় দ্ৰব্য মোৰ নহয় গ্ৰহণ।\nভক্তে যিবা ভুঞ্জে সেহি আমাৰ ভোজন।\nভকতে ভুঞ্জিয়া যিটো তৃপিতি পাৱয়।\nসেহিসে মোহোৰ তৃপ্তি জানিবা নিশ্চয়।\n৭। কোটি ব্ৰাহ্মণৰ আনি কৰাইলা ভোজন।\nতথাপি নেবাজে ঘণ্টা আশ্চৰ্য্য কথন।।\nযেবে ভক্ত চাণ্ডালক কৰাইল ভোজন\nগ্ৰাহে গ্ৰাহে ভৈলা তেবে ঘণ্টাৰ বাদন।।\nভকতৰ মুখে মই কৰোহো ভোজন\nব্ৰহ্মাৰ আগত হৰি কৈলা বিদ্যমান।।\nতোমৰা সব তেনে পৰম ভক্ত। বোলেー\nহাতে লৈয়া মুখে খাই।\nএনে কৃষ্ণ পাবলৈ নাই ।।\n[ ৪১ ]\nইয়াতে যথাশক্তি নৈবেদ্য মাহ-প্ৰসাদ উপকৰণ দধি, দুগ্ধ সহ জল যোগ অৰ্চনা কৰিছে। ইয়াতে নিজ দাস কিঙ্কৰৰ বুলি গ্ৰহণ কৰি কৃপা মিলিব লাগে ॥০॥\n৮। ভাল বোলে গৃহক আসি সমুদাই।\nপবিত্ৰ কৰিলা পদ ধূলাই॥\nআমাৰ দোষক ক্ষমিবা স্বামী।\nশতবাৰ পাৱে আছে। প্ৰণামি ॥\nইয়াতে আপোনাসবক যি ৰূপে আদৰ, সন্মান, অৰ্চন, বন্দন, ভোজন কৰাব লাগে। আমি সেইৰূপে পৰা নাই। সেইখিনি শত শত দোষ ক্ষমা কৰি বিষ্ণু, বৈষ্ণৱ, বিপ্ৰ, বাল্য, বুদ্ধ, যুৱা, যুৱতী সকলো সন্তোষ হৈ দাসৰ প্ৰতি কৃপা কৰাৰ প্ৰাৰ্থনা। ॥o॥\n১। ভাল—হৰি ভক্ত সকলে জনাব লাগে—\nশ্ৰীমন্ত শঙ্কৰ হৰি ভকতৰ\nজান! যেন কল্পতৰু ।\nতাহান্ত বিনাই নাই নাই নাই\nআমাৰ পৰম গুৰু॥\n[ ৪২ ]\nআজি মহাপুৰুষ শ্ৰীশ্ৰীশঙ্কৰ দেৱৰ বৈকুণ্ঠ প্ৰয়াণ উপলক্ষে ভাদৰ শুক্ল দ্বিতীয়াত মহা মহোৎসৱ হৰি কীৰ্ত্তন। এই তিথি থান, থুল সত্ৰ সমূহত ধৰ্ম্মধাৰী বাপ, বান্ধৱ হৰিভক্ত সকলে যি দৰে সেৱা জনাইছে তাত কোনো ছিদ্ৰ নাই। আমি অভাজনীয় সকলে পূৰ্ববৰ নিৰ্ব্বন্ধত মহা গুৰুৰ তিথি মহোৎসৱ ৰূপে সেৱা জনাবৰ অক্ষম। দৈবকী নন্দন শ্ৰীকৃষ্ণ আহি শঙ্কৰ অৱতাৰ হৈছে। সেই সকলৰ জন্ম মৃত্যু একো নাই! বোলে—\nহৰি মোৰ হৰি মোৰ এ দীন দয়াল।\nকে জানিতে পাৰয় তোমাৰ ঠাকুৰাল॥\nনাহি জন্ম তথাপি তোমাৰ জন্ম ধৰা।\nসেহি জন্মে জীৱৰ জনম দূৰ কৰা॥\nসহজে অকৰ্ত্তা তুমি কৰা অপৰ্যন্ত।\nসেহি জন্মে জীৱৰ জনম কৰা অন্ত॥\nতুমি প্ৰভু নিগুণ গুণৰ সীমা নাই।\nনিৰ্গুণ হোৱয় জীৱ সেহি গুণ গাই॥\nতোমাৰ গুণ কীৰ্ত্তন কৰি সংসাৰ তৰিবৰ বাট উলিয়াবৰ অৰ্থে গুৰু ৰূপে অৱতাৰ ধৰি হৰি ভক্তৰ প্ৰতি নিৰ্গুণ সেৱা ৰাখি বৈকুণ্ঠগামী হৈছে। সেই সেৱা উপলক্ষে এটি গুৱা, এখিলি পান, টোপোলা অৰিহনা মাহ প্ৰসাদ সহিতে সমস্তটিয়ে গলে বস্ত্ৰ বান্ধি সেৱা\n[ ৪৩ ]\nজনাইছে, ইয়াতে বৈকুণ্ঠৰ পতি মহাগুৰু সন্তোষ হৈ কৃপা কৰিব লাগে ॥০॥\n২। শঙ্কৰ স্বৰূপে আসি নিজ ৰূপে\nভকতি প্ৰচাৰ কৰি।\nহেনয় জীৱক কোনে তাৰিবেক\nবিনে কৃপাময় হৰি॥\nহৰি ভক্তি প্ৰচাৰ কৰি জীৱ তৰণ উপায় উলিয়াবৰ কাৰণেই কৃপাময় হৰি শঙ্কৰ ৰূপে অৱতাৰ।\nবোলে—হৰি ভক্তি দান দিয়া জগতক\nতাৰিলা সংসাৰ সিন্ধু।\nহেনয় কৃপালু শঙ্কৰ বিনাই\nনাহি নাহি আন বন্ধু॥\nসেই জনা মহাগুৰুৰ ঋণ আমি জন্মে জন্মে পৰিশোধ কৰিব নোৱাৰো।\nবোলে—যিটো মহামতি গুৰু জনে হৰি ভক্তি পথ\nউপদেশ দিয়া দুখময় সংসাৰৰ পাৰ কৰে।\nহেনয় পৰম গুৰু ঋণ সুজিবাক প্ৰতি জানা নিস্ত\nঅন্যত্ৰ উপায় নাহি অঞ্জলিত পৰে॥\nএই হেতুকে সেই চৰণৰ দাস দাসী যি আছে সমস্তাটিয়ে শৰণাপন্ন হৈ সেৱা জনাইছে, ইয়াতে ভৃত্যসকলৰ প্ৰতি কৰুণ দৃষ্টিৰে মহাধৰ্ম্মত মতি স্থিৰ কৰি\nশৰণ সৎ-সঙ্গ ভজন ভক্তিত শ্ৰদ্ধা বৃদ্ধি কৰি মহা ধৰ্ম্মে হৃদয় ভাণ্ডাৰত বাসা লৈ শৰীৰাবৃত্তি কৰি অপবিত্ৰ ভাবক ঠাই নিদি শৰীৰ, মন, জ্ঞান পবিত্ৰ কৰি, নিজৰ ধৰ্ম্ম কৰ্ম্মকে গ্ৰহণ কৰি কৃপা কৰিব লাগে ॥০॥\n৩। যদ্যপি অজ্ঞানী মই নজানো ভকতি।\nতথাপি তোমাৰ মই ভৃত্যৰ সন্ততি ॥\nহেন জানি চক্ৰপাণি কৰ পৰিত্ৰাণ ।\nবিস্তৰ বুলিবো কিবা তুমি সৰ্ব্বজান ॥\nমহা গুৰুৰ মহামহোৎসৱ হৰি কীৰ্ত্তনৰ উপলক্ষে যি বৈকুণ্ঠৰ যি দ্ৰব্য যি ভাৱে ভক্তিয়ে শোধাব লাগে ; সেই ভাব ভক্তিৰে শোধাব পৰা নাই। ইয়াতে যেয়ে যি ভাৱে শোধাইছে তাকে মোৰ বুলি গ্ৰহণ কৰি আগত এবছৰত এই সেৱা কৰিবলৈকে শক্তিমন্ত কৰি সবাটিকে ৰক্ষা কৰিব লাগে ॥०॥\n( শঙ্কৰদেৱৰ তিথিৰ বাজে আন আন তিথিতে এই দৰেই হয়। যাৰ তিথি সেই জনৰ নাম উল্লেখ কৰি গুণ বৰ্ণাব মাত্ৰ )।\nভাল—সকলো হৰি ভক্ত সমূহ বৈষ্ণৱসকলে গোসাই ঈশ্বৰৰ অৰ্থে পৰম ঈশ্বৰৰ চৰণত প্ৰাৰ্থনা জনাব লাগে।\n[ ৪৫ ]\nবোলে—শৰীৰমাদ্যং খলু ধৰ্ম্ম সাধনম।\nপ্ৰথম শৰীৰেই আদি, এতেকে শতবৰ্ষ পৰমায়ু কৰক।\nআয়ু দ্ৰোণ সুতে শ্ৰীয়ং দশৰথে।\nশক্ৰ ক্ষয়ং ৰাঘৱে, সূৰ্য্য শান্তনিয়ে॥\nবলং হলধৰে, সত্যঞ্চ কুন্তী সুতে।\nবিদ্যানাং বিদুৰে ভবন্তু ভবতঃ ইতি শ্ৰীনাৰায়ণে॥\nসহনে পুথিবী, ধৈৰ্য্যে মেৰু, গহনে সাগৰ, বুদ্ধিত ব্ৰহ্মা, প্ৰকাশে সূৰ্য্য, শক্তিত বিষ্ণু, বাক্যত সৰস্বতী সদৃশ হৈ দুখানি চৰণ কমলত হৰি ভক্তসবে দেখি সেৱাটি কৰি থাকিবলৈ সমূহ বৈষ্ণৱৰ মাজত নক্ষত্ৰ ভুষণং চন্দ্ৰ স্বৰূপে ভক্তি সৰোবৰত পদ্ম ফুলাদি ফুলি কোটি চন্দ্ৰ সূৰ্য্য প্ৰকাশ কৰাদি কৰি মহাধৰ্ম্মৰ বহুল প্ৰচাৰি অধৰ্ম্ম নাশ কৰি পাষণ্ড দলক মৰ্দন কৰিবলৈকে মাধৱৰ কৌমুদকী গদাৰ শক্তি সদৃশ কৰি মহাধৰ্ম্মৰ জ্যোতিয়ে আবৃত্ত কৰি মোহন মুৰুতি লাবণ্য জ্যোতিৰ্ম্ময় ৰূপ হৰি ভক্ত সবে দেখি তৃপ্তি লাভ কৰিবলৈকে ঈশ্বৰে সদ বাঞ্চিত খিনি পূৰ্ণ কৰি কৃপা কৰিব লাগে ॥०॥\nন পুৰুষৰ শ্ৰাদ্ধ।\n১। ভাল—আজি বিবাহৰ উপলক্ষে উৰ্দ্ধগামী পুৰুষ\n[ ৪৬ ]\nসকলৰ জল পিণ্ডৰ অৰ্থে বেদোক্ত মতে নান্দী মুখৰ শ্ৰাদ্ধ কৰিছে। ইয়াতে কায় কষ্ট ব্ৰত অনেক ছিদ্ৰ হৈছে, সেই ছিদ্ৰকে নিছিদ্ৰ কৰি অশ্বমেধ যজ্ঞৰ ফল প্ৰাপ্তি কৰি ভগৱন্ত তুষ্ট হৈ পিতৃ পিতাসকল সন্তুষ্ট হৈ কৃপা কৰিব\n২। ভাল-উপৰি পুৰুষ পিতামহ, প্ৰপিতামহ, মাতামহ, প্ৰমাতামহ, বৃদ্ধ প্ৰমাতামহ, অতি বৃদ্ধ প্ৰমাতামহ, অত্যাতি বৃদ্ধ প্ৰমাতামহ আদি উপৰি পুৰুষ অৰ্য্যমাদি দেৱতাসকল তুষ্ট হৈ শ্ৰাদ্ধকে মোৰ বুলি নিচিদ্ৰে জলপিণ্ডকে গ্ৰহণ কৰি লৈ গঙ্গা গয়াত পিণ্ড দানৰ ফলভাগী কৰি এই পিণ্ডতে তৃপ্তি লাভ কৰি পুত্ৰ-নাত্যাদিৰ প্ৰতি প্ৰসন্ন হৈ বিবাহৰ দোষাদোষ, তিথি, বাৰ, মাহ, নক্ষত্ৰ, ৰবি, গুৰু, চন্দ্ৰ, তাৰা, অশুভ ফলকো শুভ ফল কৰাই বিবাহ কাৰ্য্যত মঙ্গল দায়ক কৰি কৃপা কৰিব লাগে ॥০॥\n১। ভাল— আজি বেদোক্ত মতে বৰ কন্যাৰ বিবাহ সম্প্ৰদান হৈছে। ইয়াতে বিধিমত কায় কষ্ট ব্ৰত বেদ মন্ত্ৰ উচ্চাৰণ কৰি হোম যজ্ঞাদি কৰিব পৰা নাই।\nবোলে—মন্ত্ৰহীনং ক্ৰিয়া হীনং বিধি হীনং জনাৰ্দ্দনঃ।\nযৎ পূজিতো ময়া দেৱ পৰিপূৰ্ণং তদস্তুমে ।\n[ ৪৭ ]\nশত অপৰাধকো ক্ষমা কৰি প্ৰজাপতি দেৱতা ভগৱন্ত তুষ্ট হৈ হৰ-গৌৰী বসতি কৰি আয়ুষ্মান কৰক, ধন ধান্য অচলা লক্ষ্মী বসতি কৰক, সজ পুত্ৰবান কৰি উভয়ৰ অখণ্ডিত স্নেহে চিৰকাল সঙ্গানুবন্ত্ৰী কৰি দেব গুৰু সেৱা কৰিবলৈ শক্তি বুদ্ধি কৰি ভগৱন্তে কৃপা কৰিব লাগে ॥० ॥\n২। বিবাহৰ উপলক্ষে বৰ কন্যা উভয়ৰ তিথি, বাৰ, নক্ষত্ৰ, মাহ, ক্ষণ, চন্দ্ৰ, তাৰা, ৰবি, গুৰু, শুক্ৰ, সপ্তশলকাদি যি খিনি অশুভ হৈছে সেই খিনিৰো অশুভ ফল দূৰ কৰি শুভ ফল প্ৰদান কৰি বৰ কন্যাৰ জীৱনত অশান্তি অসুখ দূৰ কৰি পত্নী বল্লভা পতি বল্লভিনী কৰাই পৰম প্ৰীতি আনন্দে কাল যাপন কৰাব লাগে ॥০॥\n৩। বৰ স্বৰূপায় বিষ্ণু, বিষ্ণু স্বৰূপায় বৰ।\nকন্যা স্বৰূপায় লক্ষ্মী, লক্ষ্মী স্বৰূপায় কন্যা ।\nআজিৰ দিবসত বৰ, কন্যা লক্ষ্মী নাৰায়ণ স্বৰূপ। এই বৰ কন্যাৰ লগত অনেক ৰাইজ আৰু মান্যৱন্ত লোক আহিছে, ইয়াতে অনেক অপৰাধ হৈছে সেই খিনি দোষকো গুণগ্ৰাহী বৰযাত্ৰী সকলে নিজ গুণে ক্ষমা কৰি সকলোটি প্ৰসন্ন হৈ বৰ কন্যাক আশীষ বিধান কৰি কৃপা কৰিব লাগে ॥०॥\n[ ৪৮ ]\n১। প্ৰকৃতি পুৰুষ দুইৰো নিৱন্ত মাধৱ।\nসমস্তৰে আত্মা হৰি পৰম বান্ধৱ।\nভাল— দেশৰ দস্তুৰ মতে আজি তাৰাই বিবাহ উপলক্ষে প্ৰথম যাত্ৰা কৰি বৰ কন্যাৰ মঙ্গলৰ অৰ্থে শক্তি মত ভকত, বৈষ্ণৱ গোটাই গৃহৰ লক্ষ্মী স্বৰূপে বৰণ কৰি সুবৰ্ণ গহনা পৰিধান কৰাইছে। ইয়াতে তিথি, বাৰ, নক্ষত্ৰ, ক্ষণ, মাস, চন্দ্ৰ, তাৰা যদি কোনোবা গ্ৰহ বিতুষ্ট আছে তোমৰা সবৰ বজ্ৰ বাক্যেৰেই অশুভকে শুভ কৰাই বৰ কন্যাৰ উভয়কে অভেদ স্নেহত আবদ্ধ থাকি স্বামীৰ প্ৰতি অচলা ভক্তি বৃদ্ধি কৰি লক্ষ্মী নাৰায়ণ প্ৰসন্ন হৈ বাঞ্চিত ফলক সিদ্ধি কৰি পিতৃ-মাতৃৰ মনত হৰ্ষদায়ক কৰি গোবিন্দে কৃপা কৰিব লাগে ॥০॥\n২। ভাল বুলিব লাগে— পূৰ্বে বিধান কৰিছে—পৰৰ পো, পৰৰ জীয়ে গৃহ স্থাপন হয়। ইয়াতে উভয়ৰ মিত্ৰৰ প্ৰতি প্ৰভু প্ৰসন্ন হৈ কোনো প্ৰমাদৰ ভাগী নকৰি মনৰ কল্পনা খিনি পূৰ্ণ কৰি কলি-কন্দল, কপট, ক্ৰোধ, হিংসা ভাব, দুৰ্ম্মতি, দুঃস্বভাব দূৰ কৰি আগলৈকে মিলাপ্ৰীতিৰে কাল যাপন কৰাই আহিবলৈ, যাবলৈ বাট মুকলি কৰি দিয়া স্নেহ ৰাখি কৃপা কৰিব লাগে ॥০॥\n[ ৪৯ ]\nবেদৰ বিহিত পূৰ্ব্বৰ নিয়ম বিবাহৰ পাছত খোবা-খুবুনী বুলি ঈশ্বৰৰ চৰণত মাহ-প্ৰসাদ, জল যোগ কৰি নাম কীৰ্ত্তন কৰাই শৰণাপন্ন হৈছে আৰু পূৰ্ব্বৰ ৰীতি মতে খোবা-খুবুনীৰ উৎপত্তি গাইছে। ইয়াতে খোবা-খুবুনীৰ যি খিনি দোষা-দোষ হৈছে সেই দোষকে খণ্ডন কৰি খোবা-খুবুনীয়েও বৰ কন্যাক পৰিহাৰ কৰি অন্য স্থানে গতি কৰিব লাগে। হৰি গুৰু প্ৰসন্ন হৈ হৰ গৌৰী বসতি কৰি অভীষ্ট পূৰ্ণ কৰি কৃপা কৰিব লাগে ॥०॥\n১। তোমাৰ মায়ায়ে হৰি কপট গুণক ধৰি\nমুহিয়াছে আমােক সমূলি\nগুছায়োক মায়া স্বামী তোমাৰ চৰণে স্বামী\nভজিলোহা জয় জয় বুলি ॥\nইয়াতে তোমৰা সবক একত্ৰাপতি কৰি এগালি মাহ-প্ৰসাদ, শৰাই, বন্তি, গুৱাপান ঈশ্বৰৰ চৰণত আগ বঢ়াইছে, ইয়াতে ভগৱন্ত প্ৰসন্ন হৈ এই দ্ৰব্যকে মোৰ\n[ ৫০ ]\nবুলি লৈ ( যাৰ হকে যি বাঞ্চনা কৰে তাক উল্লেখ কৰিব।) মনৰ বাঞ্চিত পূৰ্ণ কৰি জ্বৰ, পীড়া, উপতাপ, ৰােগ, ব্যাধি, সৰ্ব্ব আপদকে নাশ কৰি ভগৱন্তে কৃপা কৰিব\n২। হে যদুপতি, মই মুঢ়মতি\nনেজানো সেৱা তোমাৰ\nকেৱল তোমাৰ, চৰণ পঙ্কজ\nশৰণ কৰিলো সাৰ॥\nইয়াতে ভগৱন্ত বস্তু নিজ গুণে তুষ্ট হৈ দাসৰো দাস কিঙ্কৰৰ প্ৰতি প্ৰভু প্ৰসন্ন হব লাগে।\nবোলে—চৰণে প্ৰণামো হুয়ো সন্তোষ।\nবাৰেক মোৰ মৰষিয়ে দোষ॥\nমোৰ দোষ গুণ নিবিছাৰি নাৰায়ণ।\nনিজ কৃপা গুণে হুয়োক প্ৰসন্ন॥\nদোষ চাই দণ্ড, পাপ চাই প্ৰায়শ্চিত্ত সকলো হৈছে।\nবোলে—দোষক চাহন্তে ক্ষমিবাৰ যোগ্য নাই।\nপৰম কৰুণা গুণে ৰাখিয়ো গোসাঁই॥\nএইবাৰ দোষক ক্ষমা কৰি চৰণে ছত্ৰৰ ছায়া দি বিপদ সাগৰৰ পৰা ( ষি উদ্দেশ্যে তাক উল্লেখ কৰিব ) ৰক্ষা কৰিব লাগে।\nবােলে—জ্ঞান শূন্য আতি পশু পক্ষী জাতি এ\nতাকো অনুগ্ৰহ কৰি আছা কৃপাময়।\nআকে জানি হৰি চৰণে পশিলো এ\nআমাক তোমাৰ তেজিতে উচিত নয়॥\nইমানতে সৰ্ব দোষক ক্ষমা কৰি ৰোগ ব্যাধিৰ পৰা পৰিত্ৰাণ কৰি গ্ৰহ দোষ, দৈৱ দোষ, কাল দোষৰ পৰাও ৰক্ষা কৰি কৃপা কৰিব লাগে।\n১। প্ৰাণ কৃষ্ণ দেৱ, দীনক কৰিয়ো দয়া।\nপৰম তাপিতে মাগাহো তোমাৰ\nশীতল চৰণ ছাঁয়াঁ॥\nপৰম পতিতে আতুৰ হৈ তযু চৰণত শৰণাগত হৈ এটি টোপোলা বান্ধি একঠি চাউল খুৱাবলৈ ( যাৰ হকে যি কাৰণে যি সকামলৈ আগ কৰে তাক উল্লেখ কৰিব।) আগ বঢ়াইছে ইয়াতে প্ৰভু ভগৱন্ত সন্তোষ লভি আগস্তোক সেৱাকে মোৰ বুলি লৈ ৰোগীৰ গ্ৰহ পীড়াদি ( যি ৰোগ হয় তাক উল্লেখ কৰিব।) অসুখ ব্যাধি সাগৰৰ পৰা পৰিত্ৰাণ কৰি গোবিন্দে কৃপা কৰিব লাগে ॥০॥\n২। ভয়ঙ্কৰ কোপ দেখিয়া তোমাৰ।\nপ্ৰভু মোৰ ভয় নাই।\n[ ৫২ ]\nসংসাৰ চক্ৰৰ নিকাৰ দেখিয়া\nসদায়ে ধাতু উড়াই॥\nবোলে—ভয় যেবে নোপজে বৈৰাগ্য নোহে ভাৱে।\nবিৰকতি নভৈলে নভজে হৰি পাৱে॥\nকোনোবা খিনি ভয় পাই তোমাৰ চৰণত শৰণাপন্ন হৈ সেৱা আগ বঢ়াইছে।\nবোলে—দেখিলে গজেন্দ্ৰে আপোনাৰ মৃত্যু ভয়।\nৰাখন্তা নাহিকে মোৰ পুত্ৰ ভাৰ্য্যাচয়॥\nপৰমআনন্দে মাধৱত দিয়া চিত্ত\nগজেন্দ্ৰে কৰিলে স্তুতি আতি বিপৰীত॥\nচক্ৰ ধৰি তেখনে চিড়িলা গ্ৰাহ মুখ।\nহৰিৰ প্ৰসাদে গজেন্দ্ৰৰ গৈলা দুখ॥\nসেই অনুসাৰে ভকত ভয়হাৰী ঈশ্বৰ কৃষ্ণই সকলো ব্যাধিৰ পৰা ৰক্ষা ক'ৰ গোবিন্দে কৃপা কৰিব লাগে॥০॥\n৩। আমি যত জীৱ তোমাৰ পালন হৰি হৰি হৰি এ\nতুমিসে পালিয়া ফুৰা হুয়া অন্তৰ্য্যামী।\nযি ৰূপে দ্ৰোনীৰ ব্ৰহ্ম শৰীৰ পৰা পৰীক্ষিতক গৰ্ভতে ৰক্ষা কৰিছিল সেই ৰূপে সৰ্ব্ব শঙ্কট ৰোগ ব্যাধিৰ পৰা ৰক্ষা কৰক। চৰণৰ ছত্ৰৰ ছাঁয়া দি আগন্তোক সেৱাকে মোৰ বুলি সকলে আপদ বিপদ, ৰোগ ব্যাধিৰ পৰা ৰক্ষা কৰি কৃপা কৰিব লাগে ॥০॥\n[ ৫৩ ]\n১। পূৰ্বে ঈশ্বৰ কৃষ্ণই বৃন্দাবনত গৰু চাৰি গোপ বালক সকলক ব্ৰহ্ম ময় কৰি গৈছে। সেই উপলক্ষে তোমৰা সবকে সেই গোপ সেই কৃষ্ণ ভাবি একঠি চাউল আগ বঢ়াইছে। ইয়াতে বিপ্ৰ সকলৰ অন্ন গ্ৰহণ কৰি বিপ্ৰ পত্নী সবক যি ৰূপে কৃপা কৰিলে সেই দৰে অৰ্চ্চনীয় দ্ৰব্যকে প্ৰতি মোৰ ভগৱন্ত বস্তু প্ৰসন্ন হৈ কৃপা কৰিব লাগে ॥\n২। নমো কৃষ্ণ দেৱ পাপী বুলি কেৱ\nমোক মোৰ নোবোলয়।\nপতিত পাৱন জানিয়া তোমাত\nআপুনি গৈলা বিক্ৰয়॥\nৰােগীৰ হকে প্ৰভু প্ৰসন্ন হৈ এই সেৱাকে মোৰ বুলি গ্ৰহণ কৰি বালকৰ গ্ৰহৰ দোষ, পতাকী দোষ, গ্ৰহৰ ৰিষ্টাদিকে ধংশ কৰি গোবৰ্দ্ধন পৰ্ব্বত ধৰি গোপ গোপী গো বৎসাদিক যি দৰে ৰক্ষা কৰিলে সেই দৰেই সৰ্ব্ব ৰোগৰ সৰ্ব্ব বিঘ্নি উপদ্ৰবৰ পৰা ৰক্ষা কৰি গোবিন্দে কৃপা কৰিব লাগে ॥০॥\n৩। পুনৰ বুলিব লাগে—খোড়াৰ খোজে পতি অপৰাধ মনুষ্য বুলিলে নীচ। দোষ অনুসৰি দণ্ড হৈছে ইমানতে সৰ্ব্ব বিঘ্নিৰ পৰা ৰক্ষা কৰি জল যেন চেচা কৰি পৃথিবী যেন সাত কৰি অন্য দেৱতাও এই দালি বৃক্ষৰ পৰা\n[ ৫৪ ]\nআন দালিলৈ গতি কৰি আজিৰ পৰা সুস্থ শৰীৰ কৰি গোবিন্দে কৃপা কৰিব লাগে ॥০॥\n১। ভাল-পূৰ্বে দুই নি, তিনি সংক্ৰান্তি, মহাপুৰুষ সকলে হৰি ভক্ত সবৰ প্ৰতি ৰাখি গৈছে।\nবোলে—মই অনাথক দায়া কৰহো পৰমানন্দ\nদাস বুলি ধৰিয়ো মনত।\nথৈয়ো নিজ ভৃত্যৰ সঙ্গত॥\nআঙ্গুলী মুখত কৰো দান্তে তৃণ তুলি ধৰো\nকেশ ছিঙ্গি দিওঁ চৰণত ॥\nহৰি ভক্ত সকলে কৃষি আৰম্ভতে গুৰু, ভক্ত, অতিথি অভ্যাগতি আদি ঈশ্বৰৰ চৰণত এপোহা লগাই নিজৰ পচা শৰীৰটো আৰু পিতৃ মাতৃ ভাৰ্য্যা পুত্ৰ বন্ধু-বান্ধব পুষিম পালিম বুলি আগ কৰিছে। আমি মহা মোহত পৰি মহা পাতকীয়ে সেই মতে আচৰিব পৰা নাই। যথাৱত নবান্ন বুলি তোমৰা সবৰ চৰণত আগ বঢ়াইছে। ইয়াতে সৰ্ব ছিদ্ৰকো নিছিদ্ৰ কৰি মোৰ বুলি গ্ৰহণ কৰিব লাগে। আগলৈকো অধিক কৰি এটিৰ পৰা সহস্ৰটি উৎপন্ন হৈ\n[ ৫৫ ]\nঅক্ষয় ভাণ্ডাৰ পূৰ্ণ কৰি মহা লক্ষ্মী নিবাস কৰি ভগৱন্ত তুষ্ট হৈ কৃপা কৰিব লাগে ॥০॥\n২। কৃপাৰ সাগৰ দৈৱকী নন্দন\nপূঋয়ো মনৰ কাম।\nভকতৰ সঙ্গ সদা নোগুছোক\nমুখে তুৱা গুণ নাম ॥\nএই কৃষি কৰোতে পোক পৰুৱা কেচু কুমতি আদি অনেক লক্ষ কোটি জীৱ বধ হৈছে সেই পাপৰ প্ৰায়শ্চিত্ত স্বৰূপে ভক্তৰ সঙ্গত সদাই গ্ৰীতি জন্মাই, মুখত ঈশ্বৰৰ নাম ৰূপ মন্ত্ৰ উচ্চাৰণ হৈ এই অন্ন ব্ৰহ্মকে হৰি গুৰু ভকতৰ অৰ্পনা কৰিবলৈ বাধা বিঘ্নি নজন্মাই সমস্ত দোষ পাপৰ পৰা পৰিত্ৰাণ কৰি কৃপা কৰিব লাগে। ॥০॥\n১। ভাল-সকলো ৰাইজে বুলিব লাগে পূৰ্বে ব্ৰহ্মা বিষ্ণু ৰূদ্ৰ তিনি গুণৰ তিনি বিহু বছেৰেকত তিনটি নিঃকামি সেৱা ৰাখি গল। সেই উপলক্ষে ৰাইজ সকল আহি ইয়াতে হৰি কীৰ্ত্তন কৰি ৰং ধেমালি নাচ বাগ কৰিছে। ইয়াতে ৰাইজক যি দৰে দান দক্ষিণাৰে সেৱা কৰিব লাগে ধেই দৰে নাই। যথাৱত শক্তিমত দক্ষিণা\n[ ৫৬ ]\nআগ বঢ়াই সেৱা কৰিছে। এই সেৱাৰ ফলতে গৃহস্থৰ কুশল কৰক, কল্যাণ কৰক, আয়ু বৃদ্ধি কৰক, অপায় অমঙ্গল জ্বৰ পীড়া দূৰ কৰক। ঘৰৰ অমিলা অপ্ৰীতি দিন হাই দূৰ কৰি ধৰ্ম্মত মতি স্থিৰ কৰি ধন ধান গো মহিষ মহা লক্ষ্মী নিবাস কৰি গোবিন্দে কৃপা কৰিব লাগে ॥০॥\n২। বোলে—কিনু ভাগ্য আজি আসি মিলিলা।\nদিলেহি ৰাইজে পদৰ ধুলা ॥\nৰাইজে বুলিলে ৰজা, জ্ঞাতি বুলিলে গঙ্গা। ইয়াতে ৰাইজে ছাগৰ গৃহত হস্তীৰ পাৱ দিছে। সেই উপলক্ষে, ৰাইজক সন্তোষ দিবৰ শক্তি নাই যি দান দক্ষিণা কৰিছে ইয়াতে সকলো ৰাইজ সন্তোষ হব লাগে। গৃহস্থৰ মনৰ বাঞ্চা পূৰ্ণ কৰি ঘৰৰ বুঢ়া-বুঢ়ী, লৰা ছোৱালী, পো বোৱাৰী ডেকা-গাভৰু সকলোকে একো প্ৰমাদৰ ভাগী নকৰি গোবিন্দে কল্যাণে ৰক্ষা কৰিব লাগে ॥০॥\n৩। বিহুৰ বাবে গৰু মহ কেইটি নোৱাইছে ধুৱাইছে ইয়াতে তিথি বাৰ নক্ষত্ৰ দিশ অনেক খিনি দোষ হব পাৰে। সকলে দোষকে খণ্ডন কৰি গো মহিষা কেইটি নিৰাপদে ৰক্ষা কৰি এটিৰ পৰা সহস্ৰটি বুদ্ধি কৰি সজ ৰূপে খেতি কৃষি সম্পাদন কৰি ধন ধান্য বৃদ্ধি কৰি গোবিন্দে কৃপা কৰিব লাগে ॥০॥\n[ ৫৭ ]\nকি দিয়া পূজিম আই চৰণে তোমাৰি।\nপূজি বৰ বস্তু নেপাওঁ ভুবনে বিছাৰি ॥\nপুষ্প দি পূজিলো হেতেন ৰক্ত জবা জাৰ I\nদুগ্ধেৰে পূজিম কি সুৰঙ্গী যাহাৰ॥\nধন দি পূজিবে আই নিজে ধনেশ্বৰী।\nজল দি পুজিলো হেতেন নিজে জলেশ্বৰী ॥\nঅন্নেৰে পূজিম কিবা নিজে লক্ষ্মী মাৱ।\nবস্ত্ৰ দি পুজিবে দিব্য বস্ত্ৰ যাৰ গাৱ॥\nমন দি পূজিবে মোৰ মন নোহে থিৰ।\nচিত দি পূজিবে চাওঁ চিতেই অস্থিৰ॥\nস্তুতিৰে পূজিম কিবা নিজে সৰস্বতী।\nকায় বাক্য চিত্ত মন একো নাই স্থিতি॥\nযিবা বস্তু দিবে চাওঁ সকলো তোমাৰ।\nতোমাক পূজিবে বস্তু নাহিকে আমাৰ॥\nএই নামে আই তুমি সন্তোষ লভিবা।\nশীতল চৰণ ছাঁয়া দুখীয়াক দিবা॥\nএই নামতে সন্তোষ হৈ দুখীয়া জীৱক শীতল চৰণৰ ছায়া দি তাপিত শৰীৰক শান্ত কৰি কৃপা কৰিব লাগে ॥০॥\n২। দুখীয়াৰ ঘৰলৈ আই সকল আহিছে যি দৰে ভকতি মিনতি প্ৰণতি স্তুতি কৰিব লাগে তিৰী মতি একো নেজানে। খোড়াৰ খোজে প্ৰতি অপৰাধ। চুলি চিঙ্গি\n[ ৫৮ ]\nকাকূতি কৰি মাতিছো দুখীয়া জীৱক কৰুণা কৰি জল যেন চেচা কৰি, পৃথিবী যেন শাঁত কৰি উঘলা গছক পাৱৰে ৰুই থৈ যাব লাগে নিজ গুণে তুষ্ট হৈ আপোনাৰ দাসক লোকলৈ এৰি নিদি কপা কৰিব লাগে॥০॥\n৪। নাগ পত্নী তুতি কৰে হৰি মোৰ প্ৰাণ।\nঅঞ্চল পাতিয়া মাগো দিয়া জীৱ দান ।\nনাগ পত্নীৰ স্তুতিত হৰি সন্তোষ হৈ যি ৰূপে স্বামী দান দিলে সেই ৰূপে ৰোগীক কৰুণা কৰি আজিৰ পৰা এই দালি বৃক্ষ পৰিত্যাগ কৰি আন এডাললৈ গতি কৰি দুখীত জীৱক ৰক্ষা কৰি কৃপা কৰিব লাগে ॥৩॥\nকি দিয়া পূজিবো তযু চৰণ।\nসৰ্ব্ব শূন্য মই দৰিদ্ৰ জন ॥\nহৃদয়ৰ পদ্ম মনত ধৰি।\nদিলো চৰণত উৎসৰ্গ কৰি॥\nকৃতাঞ্জলি কৰি ভকতি ভাৱে।\nঅৰ্পিলো মনক তোমাৰ পাৱে॥\n[ ৫৯ ]\nথাকোক শিৰ তযু পদ চুই।\nনয়ন ৰূপত সংলগ্ন হুই॥\nহৌক ৰুচি কৰ্ণে তোমাৰ কথা।\nজিহ্বায়ে হৰিৰ নাম সৰ্ব্বথা॥\nনাসাত পদ্ম পঙ্কজৰ ঘ্ৰান।\nকৰোক হস্তে তযু কৃত কাম॥\nহৃদয়ে থাকুক নাম ভাণ্ডাৰ।\nবাজ হৌক মুখে সহস্ৰ বাৰ॥\nঅষ্টদল পদ্ম মাজত ধৰি।\nথাকুক সদা চতুভূজ ধৰি॥\nমনৰ যতেক আসুৰি ভাব।\nদূৰ হৌক হৈয়া হৃদয় বাজ॥\nহৃদয়ে জ্ঞানৰ প্ৰদীপ জ্বলি।\nহৌক পাপ ক্ষয় মোৰ সমূলি॥\nপাৱ ক্ষেত্ৰ স্থান কৰোক গতি।\nনাশিয়ো মনৰ যত দুৰ্ম্মতি॥\nনালাগে সুন্দৰ আমাৰ কায়।\nনাহিকে অৰ্থ লোভে অভিপ্ৰায়॥\nনলাগে গৃহ যত সুনিৰ্ম্মান।\nনলাগে দিব্য বস্ত্ৰ যত মান॥\nনলাগে পুত্ৰ ভাৰ্য্যা ধন ধান।\nনলাগে ঐশ্বৰ্য্য আছে যিমান॥\nথাকোক সদাই তোমাত মতি।\nমৃত্যু সময়তো নামত ৰতি॥\nনবাঞ্চো কদাপি বৈকুণ্ঠ পুৰী।\nস্বৰ্গতো যেন নোহো অধিকাৰী॥\nনৰক কুণ্ডতে থাকিবো পৰি।\nযম যন্ত্ৰনাতো হৰিক স্মৰি॥\nএতেকে প্ৰভু মোৰ অভিলাষ।\nলৈয়োক ভৃত্যৰ কৰিয়া দাস॥\n[ ৬২ ] আমাৰ কিতাপ প্ৰকাশ কৰা বিভাগৰ পৰা তলত লিখা কিতাপবিলাক এতিয়ালৈকে প্ৰকাশ কৰা হৈছে। সৰহীয়াকৈ নিওতাক উপযুক্ত কমিচন দিয়া হয়।\n২। ঢোল, মৃদং ও খোলৰ মালিতা\n৩। বহুৱা ভকত বা বহুৱা শিক্ষা\n৪। অসমীয়া নিদান ৫। সৰ্ব্বব্যাধি মূল মন্ত্ৰ\n৬। বৰ কৰতি (তেৰ খনীয়া)\n৭। মুখভঙ্গা মন্ত্ৰ\n৮। ৰাজমুহিনী মন্ত্ৰ\nতলতদিয়া বিলাকৰ আমি চোল এজেণ্ট। বৰ্তমান অতি সস্তাত প্ৰায়বোৰকে দিয়া হৈছে। আৱশ্য়ক মতে বেগতে অৰ্ডাৰ দিয়ে যেন, অতি কম সংখ্যকহে আমাৰ হাতত আছেগৈ।\nবিবৰণ প্ৰকাশক লিখক আদি নিৰ্ধাৰিত মূল্য বৰ্তমান মূল্য\n১। ব্যাসদেৱ ...\n২। স্তব কৱছ ...\n৩। সাধুসঙ্গ নিৰ্ণয় ...\n৪। জন্ম নিৰ্ণয় ...\n৫। বটদ্ৰৱা ...\n৬। নোৱাই তোলনী...\n৭। জয়তি ভাৰত ...\n৮। নিমিনৱসিদ্ধ ...\n৯। গোপালদেৱৰ চৰিত্ৰ\n১০। বৈষ্ণৱ মালা ...\n১১। পেলুৰ দৰব ...\n১২। খৰৰ দৰব ... শ্ৰীযুত গোবিন্দ চন্দ্ৰ দাস\nশ্ৰীযুত তীৰ্থনাথ গোস্বামী\nনৰেন্দ্ৰ ঔষধালয় ৶৹\nইয়াৰ বাজেও সকপোৰকমৰ ধৰ্ম্ম সমন্ধীয় কিতাপ আমাৰ হাতত প্ৰচুৰ পৰিমাণে আছে। ডিক্‌চনাৰী, অভিধান, জলছবি, চিয়াহী, নিব, পেন্সিল, হেন্দোল, এক্সাৰচাইজ, বহীকে আদি কৰি স্কুল, কলেজ অফিছ আদিৰ আৱশ্যকীয় সকলো বস্তু আমি অৰ্ডাৰ মতে যোগাও।\nআপোনাৰ আৱশ্যকীয় সকলো খিনিৰ অৰ্ডাৰ আদি আমাক দিলে আপুনি নিচিন্ত হব পাৰিব—আমি যেনে তেনে কষ্ট কৰি হলেও আপোনাক সেইবিলাক যোগাম।\nআমি সকলো প্ৰকাৰ ৰবাৰ ষ্ট্যাম্প তৈয়াৰ কৰি দিও।\nজেনেৰেল এজেন্সী, যোৰহাট।\n"https://as.wikisource.org/w/index.php?title=আশীৰ্ব্বাদ&oldid=72407"ৰ পৰা অনা হৈছে\n১৯৪৬ চনৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ২০ জুলাই ২০২০ তাৰিখে ১১:৫২ বজাত সলনি কৰা হৈছিল।


সাৱধান! 'ফ্ৰী অন্তৰ্বাস প্ৰদান স্কীম'ৰ নামত বিচাৰিছে যুৱতীৰ উলংগ ফটো! ইণ্টাৰনেটত যৌন হাৰাশাস্তিৰ চিকাৰ মহিলা– News18 assam\nHome » photogallery » nation »সাৱধান! 'ফ্ৰী অন্তৰ্বাস প্ৰদান স্কীম'ৰ নামত বিচাৰিছে যুৱতীৰ উলংগ ফটো! ইণ্টাৰনেটত যৌন হাৰাশাস্তিৰ চিকাৰ মহিলা\nসাৱধান! 'ফ্ৰী অন্তৰ্বাস প্ৰদান স্কীম'ৰ নামত বিচাৰিছে যুৱতীৰ উলংগ ফটো! ইণ্টাৰনেটত যৌন হাৰাশাস্তিৰ চিকাৰ মহিলা\nগুজৰাটৰ আহমেদাবাদত সংঘটিত হৈছে এনেধৰণৰ ঘটনা।মহিলাক বিনামূলীয়াকৈ অন্তৰ্বাস প্ৰদান কৰাৰ কথা জনাইছে ছচিয়েল মিডিয়াযোগে।\n| January 15, 2021, 18:01 IST\nফ্ৰী অন্তৰ্বাস স্কীম। অদ্ভুত প্ৰতাৰণা। আগতে কেতিয়াবা শুনিছেনে? এতিয়া এনেধৰণৰ প্ৰৱঞ্চনাৰ বলি হৈছে যুৱতী-মহিলা।\nগুজৰাটৰ আহমেদাবাদত সংঘটিত হৈছে এনেধৰণৰ ঘটনা।মহিলাক বিনামূলীয়াকৈ অন্তৰ্বাস প্ৰদান কৰাৰ কথা জনাইছে ছচিয়েল মিডিয়াযোগে। মহিলাসকলক কোৱা হৈছে যে, তেওঁ বিনামূলীয়া অন্তৰ্বাস স্কীমৰ সুবিধা পোৱাৰ বাবে নিৰ্বাচিত। কিন্তু চাইজ নিৰ্বাচনৰ বাবে মহিলাগৰাকীয়ে প্ৰেৰণ কৰিব লাগিব উলংগ ফটো বা চাইজ।আৰু তাৰ পিছতে ঘৰলৈ পঠিওৱা হ'ব আকৰ্ষণীয় অন্তৰ্বাস।\nপ্ৰথম অৱস্থাত বহু মহিলা প্ৰতাৰণাৰ বলি হৈছিল। কিন্তু ঘটনা তেতিয়া পোহৰলৈ অহা নাছিল। কিন্তু ১৮ বছৰীয়া এগৰাকী যুৱতীক এই প্ৰস্তাৱ দিয়াৰ পিছতে যুৱতীগৰাকী আৰক্ষীৰ কাষ চাপে। যুৱতীগৰাকীয়ে জনাইছে যে, প্ৰতাৰকে তেওঁৰ পৰা নগ্ন ফটো বিচৰাৰ লগতে সকলো ধৰণৰ ব্যক্তিগত বিষয়ে জানিব বিচাৰিছিল। আৰু তেতিয়াই সন্দেহ ওপজে আৰু আৰক্ষীৰ কাষ চাপে।\nঘটনাৰ তদন্তত নামিছে আহমেদাবাদ আৰক্ষীৰ চাইবাৰ ক্ৰাইম ব্ৰাঞ্চ। ইতিমধ্যে এজন লোকক গ্ৰেপ্তাৰ কৰা হৈছে।\nএগৰাকী আৰক্ষী বিষয়াই জনোৱা মতে, কেৱল সেইগৰাকী কিশোৰীয়েই নহয়, বহুতকে প্ৰতাৰিত কৰিছে গ্ৰেপ্তাৰ কৰা সুৰজ নামৰ যুৱকজনে।\nসুৰজৰ বিৰুদ্ধে ৩৫৪ ডি, ৪২০, ৫০০ সহ একাধিক ধাৰাৰ অধীনত গোচৰ ৰুজু কৰা হৈছে।\nCase Against Shweta Tiwari: অভিনেত্ৰী স্বেতা তিৱাৰীৰ বিৰুদ্ধে গোচৰ, ধৰ্মীয় আবেগত আঘাত হনাৰ অভিযোগ স্বেতাৰ বিৰুদ্ধে


poita-bhat-has-more-health-benefits-than-common-rice-research-says, Health benefits of Poita Bhat discussed in detail| গৱেষণাইও প্ৰমাণ কৰিলে যে সাধাৰণ ভাততকৈ পইতা ভাতৰ উপকাৰিতা বেছি।– News18 assam\nHome » photogallery » assam »Poita Bhat : সাধাৰণ ভাততকৈ বহু গুণ উপকাৰী অসমীয়াৰ প্ৰিয় পইতা ভাত, গৱেষণাইও কৰিলে প্ৰমাণ!\nPoita Bhat : সাধাৰণ ভাততকৈ বহু গুণ উপকাৰী অসমীয়াৰ প্ৰিয় পইতা ভাত, গৱেষণাইও কৰিলে প্ৰমাণ!\nকেৱল জনবিশ্বাসেই নহয়, এতিয়া গৱেষণাইও প্ৰমাণ কৰিলে যে সাধাৰণ ভাততকৈ পইতা ভাতৰ উপকাৰিতা বেছি।\n| July 24, 2021, 21:36 IST\nকথাতে কয়- পইতা ভাতৰ জল, তিনি পুৰুষৰ বল। অতীজৰে পৰা প্ৰচলিত হৈ অহা এই প্ৰবচন এতিয়া কেৱল এক লোক বিশ্বাসেই হৈ থকা নাই, এইয়া কাগজে-কলমে প্ৰমাণ কৰিলে অসম কৃষি বিদ্যালয়ৰ এক গৱেষণাই। অসম কৃষি বিশ্ববিদ্যালয়ৰ জৈৱ প্ৰযুক্তি বিভাগৰ অধ্যাপক মধুমিতা বৰুৱাই গৱেষণা কৰি বিচাৰি উলিয়াইছে পইতা ভাত (Poita Bhat)ৰ উপকাৰিতাসমূহ। মধুমিতা বৰুৱাৰ এই এই গৱেষণাৰ বিষয়ে প্ৰকাশ পাইছে এছিয়ান জাৰ্ণাল অৱ কেমেষ্ট্ৰী (Asian Journal of Chemistry)ত। এই প্ৰতিবেদনতে দেখা গৈছে যে প্ৰচলিত প্ৰবচনৰ সৈতে আখৰে আখৰে যেন মিলি গৈছে মধুমিতা বৰুৱাৰ গৱেষণাৰ তথ্য। সচাকৈ পইতা ভাতৰ তুলনা নাই।\nমধুমিতা বৰুৱাৰ গৱেষণা মতে ১০০ গ্ৰাম সাধাৰণ ভাতত আইৰণৰ পৰিমাণ থাকে ৩ গ্ৰাম, কিন্তু সেই একেখিনি ভাত যদি পইতা ভাত কৰি পেলোৱা হয় তেন্তে তাত আইৰণৰ পৰিমাণ বাঢ়ি হয় ৭৩.৯ গ্ৰাম। একেদৰেই পইতা ভাতত কেলছিয়াম, মেগনেছিয়ামৰ পৰিমাণো বাঢ়ি যায় সাধাৰণ ভাতৰ তুলনাত। কিন্তু এই যাদু সম্ভৱ কিদৰে?\nগৱেষণাত পোৱা মতে ভাত পইতা হ'লে ফাৰ্মেণ্টেচনৰ কাৰণে ভাতৰ অপুষ্টিকৰ উপাদানসমূহৰ পতন হয় আৰু পুষ্টিকৰ গুণসমূহৰ সলনি হয় আৰু অধিক পুষ্টিকৰ উপাদানসমূহ সুলভ হৈ পৰে। যাৰ ফলত পইতা ভাতত উপকাৰী খনিজাত উপাদানসমূহ বৃদ্ধি পায়।\nএনেদৰে আইৰণৰ পৰিমাণ বাঢ়ি যোৱাৰ ফলত দেহত অক্সিজেনৰ পৰিমাণ বাঢ়ি যায়। কেলছিয়মাৰ পৰিমাণ বাঢ়ি যোৱাত পইতা ভাতে দেহৰ হাড়সমূহ মজবুত কৰি তোলে।\nতদুপৰি পইতা ভাতত যি লেক্টিক এচিড বেক্টেৰিয়া থাকে সি হজম শক্তি বৃদ্ধি কৰাত সহায় কৰে। কিন্তু এটা কথাত সাৱধান হোৱা জৰুৰী যে পইতা ভাতত ব্যৱহাৰ কৰা পানী যদি বিশুদ্ধ নহয় তেন্তে নানা সমস্যাৰ সৃষ্টি কৰিব পাৰে।